Suvestinė redakcija nuo 2005-04-20 iki 2011-02-10

Įsakymas paskelbtas: Žin. 2004, Nr. 124-4497, i. k. 1042330ISAK003D-449

LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL GAIRIŲ PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) KAIMO PLĖTROS IR ŽUVININKYSTĖS PRIORITETO ŽUVININKYSTĖS PRIEMONES PATVIRTINIMO

2004 m. liepos 20 d. Nr. 3D-449

Vilnius

Vadovaudamasis Europos Sąjungos struktūrinių fondų lėšų administravimo Lietuvoje taisyklių, patvirtintų Lietuvos Respublikos Vyriausybės 2001 m. gegužės 31 d. nutarimu Nr. 649 (Žin., 2001, Nr. 48-1676; 2003, Nr. 88-3999), 9.8 punktu ir siekdamas laiku pradėti įgyvendinti Lietuvos 2004–2006 metų bendrojo programavimo dokumento, kuris patvirtintas 2004 m. liepos 18 d. Komisijos sprendimu, patvirtinančiu Bendrijos struktūrinės paramos, skiriamos pagal 1 tikslą Lietuvoje, Bendrąjį programavimo dokumentą (pranešta dokumentu Nr. C(2004) 2120), Kaimo plėtros ir žuvininkystės prioriteto žuvininkystės priemones, finansuojamas iš Žuvininkystės orientavimo finansinio instrumento:

1. Tvirtinu pridedamas:

1.1. Gaires pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) „Kaimo plėtros ir žuvininkystės“ prioriteto priemonės „Veikla, susijusi su žvejybos laivynu“ veiklos sritį „Žvejybos laivų atidavimas į metalo laužą“;

1.2. Gaires pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) „Kaimo plėtros ir žuvininkystės“ prioriteto priemonės „Veikla, susijusi su žvejybos laivynu“ veiklos sritį „Žvejybos laivų modernizavimas“;

1.3. Gaires pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) „Kaimo plėtros ir žuvininkystės“ prioriteto priemonę „Gyvųjų vandens išteklių apsauga ir plėtra, akvakultūra, žvejybos uosto įrenginiai, perdirbimas ir rinkodara bei žvejyba vidaus vandenyse“;

1.4. Gaires pareiškėjams, teikiantiems projektus paramai gauti pagal Lietuvos 2004–2006 metų bendrojo programavimo dokumento (BPD) „Kaimo plėtros ir žuvininkystės“ prioriteto priemonės „Kita veikla (susijusi su žuvininkyste)“ veiklos sritis „Parama gamintojų organizacijų kūrimui, veiklai ir kokybės gerinimo planų įgyvendinimui“ ir „Kolektyviniai mažos apimties priekrantės žvejybos projektai“;

1.5. Neteko galios nuo 2005-04-20

Punkto naikinimas:

Nr. 3D-218, 2005-04-14, Žin. 2005, Nr. 50-1658 (2005-04-19), i. k. 1052330ISAK003D-218

Punkto pakeitimai:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

2. Pripžįstu netekusiais galios:

2.1. Veiklos plano finansinei paramai gauti pagal Lietuvos 2004–2006 metų bendrojo programavimo dokumento prioritetą „Kaimo plėtra ir žuvininkystė“ rengimo rekomendacijų, patvirtintų Lietuvos Respublikos žemės ūkio ministro 2004 m. balandžio 13 d. įsakymu Nr. 3D-163 (Žin., 2004, Nr. 60-2142) 2.5 punktą;

2.2. Lietuvos Respublikos žemės ūkio ministro 2004 m. birželio 23 d. įsakymą Nr. 3D-372 „Dėl Išlaidų, tinkamų kompensuoti pagal Lietuvos 2004–2006 metų bendrojo programavimo dokumento kaimo plėtros ir žuvininkystės prioriteto 4.8, 4.9, 4.10 priemones, sąrašo patvirtinimo“ (Žin., 2004, Nr. 103-3811);

2.3. Lietuvos Respublikos žemės ūkio ministro 2004 m. birželio 23 d. įsakymą Nr. 3D-373 „Dėl Maksimalių paramos dydžių pagal Lietuvos 2004–2006 metų bendrojo programavimo dokumento kaimo plėtros ir žuvininkystės prioriteto 4.8, 4.9, 4.10 priemones patvirtinimo“ (Žin., 2004, Nr. 103-3812).

FINANSŲ MINISTRAS,

PAVADUOJANTIS ŽEMĖS ŪKIO MINISTRĄ	ALGIRDAS BUTKEVIČIUS

SUDERINTA

Lietuvos Respublikos finansų ministerijos

2004-07-20 raštu Nr. ((4.18-04)-5K-0420319)-6K-0408471

PATVIRTINTA

Lietuvos Respublikos žemės ūkio ministro

2004 m. liepos 20 d. įsakymu Nr. 3D-449

GAIRĖS PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) „KAIMO PLĖTROS IR ŽUVININKYSTĖS“ PRIORITETO PRIEMONĖS „VEIKLA, SUSIJUSI SU ŽVEJYBOS LAIVYNU“ VEIKLOS SRITĮ „ŽVEJYBOS LAIVŲ ATIDAVIMAS Į METALO LAUŽĄ

Pakeistas priedo pavadinimas:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

I. BENDROSIOS NUOSTATOS

Lietuva, tapusi Europos Sąjungos (toliau – ES) nare, prisijungė prie Europos Sąjungos struktūrinės politikos įgyvendinimo. Jos tikslas – finansinėmis priemonėmis mažinti ES valstybių ekonominio ir socialinio išsivystymo skirtumus bei pagerinti atsilikusių Europos regionų konkurencingumą. Pagrindinė šios politikos įgyvendinimo priemonė yra ES struktūrinių fondų lėšos, kurios yra skirstomos vadovaujantis programų finansavimo nuostatomis. Lietuva 2004–2006 metais finansinę paramą gaus iš keturių ES struktūrinių fondų.

ES struktūrinių fondų lėšoms efektyviai panaudoti buvo parengtas ir suderintas su Europos Komisija Lietuvos 2004–2006 metų bendrojo programavimo dokumentas (toliau – BPD), kuris Europos Komisijos oficialiai patvirtintas 2004 m. birželio 18 d. BPD – tai ES investicijų Lietuvai planavimo dokumentas, kuriame nustatoma šalies plėtros strategija, ES struktūrinės paramos investavimo kryptys ir priemonės, aprašomos finansavimo priemonės ir uždaviniai bei būsimos paramos finansavimo galimybės. BPD priede pateikta detali informacija apie iš ES struktūrinių fondų remiamas priemones, veiklos rūšis, paramos dydžius, paramos intensyvumą, tinkamus pareiškėjus, reikalavimus jiems. BPD priedas gali būti keičiamas pritarus Priežiūros komitetui Lietuvos 2004–2006 metų bendrojo programavimo dokumento įgyvendinimo priežiūrai atlikti.

BPD yra numatyti 5 prioritetai: „Socialinės ir ekonominės infrastruktūros plėtra“, „Žmogiškųjų išteklių plėtra“, „Gamybos sektoriaus plėtra“, „Kaimo plėtra ir žuvininkystė“, „Techninė parama“. Kaimo plėtros ir žuvininkystės prioritete numatytos 3 žuvininkystės priemonės bus remiamos iš ES struktūrinio fondo – Žuvininkystės orientavimo finansinio instrumento – lėšų. Iš šio fondo žuvininkystės priemonėms 2004–2006 metais BPD numatyta skirti 41837 tūkst. Lt, o Lietuvos bendrojo finansavimo iš Lietuvos biudžeto – 17509 tūkst. Lt.

Šios Gairės skirtos pareiškėjams, siekiantiems gauti paramą iš ES struktūrinių fondų pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemonės „Veikla, susijusi su žvejybos laivynu“ veiklos sritį „Žvejybos laivų atidavimas į metalo laužą“.

Gairės parengtos vadovaujantis 1999 m. birželio 21 d. Tarybos reglamentu (EB) Nr. 1263/1999 dėl Žuvininkystės orientavimo finansinio instrumento, 1999 m. gruodžio 17 d. Tarybos reglamentu (EB) Nr. 2792/1999, nustatančiu išsamias Bendrijos struktūrinės paramos žuvininkystės sektoriui taisykles ir tvarką (su paskutiniais pakeitimais padarytais 2002 m. gruodžio 20 d. Tarybos reglamentu (EB) Nr. 2369/2002), 2001 m. vasario 22 d. Komisijos reglamentu (EB) Nr. 366/2001, nustatančiu išsamias Tarybos reglamente (EB) Nr. 2792/1999 numatytų priemonių įgyvendinimo taisykles, 2002 m. gruodžio 20 d. Tarybos reglamentu (EB) Nr. 2370/2002, nustatančiu nepaprastąją Bendrijos priemonę, skirtą žvejybos laivų pašalinimui iš apyvartos, 1999 m. birželio 21 d. Tarybos reglamentu (EB) Nr. 1260/1999, nustatančiu bendrąsias nuostatas dėl struktūrinių fondų, 2000 m. liepos 28 d. Komisijos reglamentu (EB) Nr. 1685/2000, nustatančiu išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo (su paskutiniais pakeitimais, padarytais 2004 m. kovo 10 d. Komisijos reglamentu (EB) Nr. 448/2004).

Už BPD rengimą bei įgyvendinimo priežiūrą, visų ES struktūrinių fondų mokėjimo funkcijų įgyvendinimą atsakinga Lietuvos Respublikos finansų ministerija (toliau – Finansų ministerija), adresas: J. Tumo-Vaižganto g. 8A/2, LT-01512 Vilnius, Lietuvos Respublika.

Už BPD Kaimo plėtros ir žuvininkystės prioriteto žuvininkystės priemonių įgyvendinimą ir priežiūrą, priskirtų ES struktūrinių fondų ir bendrojo finansavimo lėšų planavimą atsakinga Lietuvos Respublikos žemės ūkio ministerija (toliau – Žemės ūkio ministerija), adresas: Gedimino pr. 19, LT-01103 Vilnius, Lietuvos Respublika.

Už BPD Kaimo plėtros ir žuvininkystės prioriteto priemonių projektų administravimą ir įgyvendinimo priežiūrą atsakinga Nacionalinė mokėjimo agentūra prie Žemės ūkio ministerijos (toliau – Agentūra), adresas: Gedimino pr. 19, LT-01103 Vilnius, Lietuvos Respublika.

II. VARTOJAMOS SĄVOKOS

Paraiška – nustatytos formos dokumentas, kurį turi užpildyti ir pateikti pareiškėjas, siekiantis gauti paramą projektui įgyvendinti. Paraiška susideda iš dviejų dalių – bendrosios ir specialiosios. Bendrosios paraiškos dalies formos yra parengta Finansų ministerijos, o specialiosios – Žemės ūkio ministerijos.

Parama – ES struktūrinių fondų ir bendrojo finansavimo lėšos, skirtos projektams finansuoti. Parama apibendrina visas galimas finansavimo formas (subsidiją, dotaciją ir kt).

Paramos sutartis – paramos projektams, įgyvendinamiems pagal Lietuvos 2004–2006 metų bendrojo programavimo dokumento priemones, skyrimo sutartis. Šia sutartimi nustatoma skiriamos paramos suma, paramos suteikimo sąlygos, mokėjimo tvarka, šalių teisės ir pareigos, kt.

Pareiškėjas – asmuo, teikiantis paraišką gauti ES struktūrinių fondų paramą.

Patikra vietoje – Agentūros Kontrolės departamento darbuotojų atliekamas fizinis ir administracinis paraiškos ar mokėjimo prašymo duomenų ir dokumentų patikrinimas projekto įgyvendinimo vietoje.

Projekto vykdytojas – asmuo, pateikęs projekto paraišką, gaunantis ar gavęs ES struktūrinių fondų ir bendrojo finansavimo lėšų.

Finansinę būklę patvirtinantys dokumentai – metinės finansinės atskaitomybės ataskaitos: balansas, pelno (nuostolių) arba ūkio veiklos rezultatų ataskaita, pinigų srautų ataskaita, nuosavo kapitalo pokyčių ataskaita, ilgalaikio turto ir nusidėvėjimo kaitos ataskaita, aiškinamasis raštas už praėjusius vienerius ir ataskaitinius finansinius metus.

Užsakomoji patikra vietoje – Agentūros Kontrolės departamento darbuotojų atliekama paraiškos ar mokėjimo prašymo duomenų patikra vietoje pagal Agentūros struktūrinių padalinių paklausimą arba Agentūros direktoriaus pavedimu.

III. BPD STRATEGIJA IR TIKSLAI

1. ES struktūrinių fondų pagalba Lietuvai teikiama vadovaujantis BPD nuostatomis. Pagrindinis 2004–2006 m. plėtros plano tikslas yra: sustiprinti nacionalinio ūkio ilgalaikio konkurencingumo plėtotės prielaidas, paspartinti perėjimą prie žinių ekonomikos, kuriai būdingas didėjantis bendras vidaus produktas ir aukštas gyventojų užimtumo rodiklis, stiprinti žinių ekonomikos plėtrą, kuri lemia aukštesnį gyvenimo lygį bei didina visų Lietuvos gyventojų gerovę. BPD keliami šie tikslai, bendri visoms BPD priemonėms:

1.1. plėtoti ir modernizuoti šalies infrastruktūrą skatinant ekonominį augimą bei sudaryti geresnes sąlygas laisvam žmonių, prekių bei paslaugų judėjimui;

1.2. užtikrinti visuotinius darnios plėtros principus;

1.3. gerinti darbo jėgos gebėjimus prisitaikyti prie rinkos pokyčių. Suteikti žinių ir kvalifikaciją, ypač orientuojantis į bedarbius ir jaunimą;

1.4. didinti ekonomikos dalyvių konkurencingumą, sukuriant būtinas verslo plėtros sąlygas bei tinkamą aplinką skatinti investicinio klimato gerėjimą tiek veikiančiam, tiek besikuriančiam verslui;

1.5. užtikrinti pradėto ekonominio persitvarkymo tęstinumą.

IV. ŽUVININKYSTĖS ORIENTAVIMO FINANSINIO INSTRUMENTO TIKSLAI

2. ES struktūrinių fondų pagalba priemonei įgyvendinti teikiama iš Žuvininkystės orientavimo finansinio instrumento (toliau – ŽOFI). Kaip numatyta 1999 m. birželio 21 d. Tarybos reglamente (EB) Nr. 1263/1999, ŽOFI siekia prisidėti prie:

2.1. tvaraus žuvininkystės išteklių ir jų naudojimo subalansavimo;

2.2. struktūrinio konkurencingumo stiprinimo bei ekonomiškai gyvybingų šio sektoriaus įmonių plėtros;

2.3. tiekimo į rinką gerinimo ir žuvininkystės bei akvakultūros produktų pridedamosios vertės didinimo;

2.4. vietovių, kurios priklauso nuo žuvininkystės ir akvakultūros, atgaivinimo;

2.5. paramos kaimo plėtrai, susijusiai su ūkininkavimo veiklos rūšimis ir jų pertvarka.

V. VEIKLOS TIKSLAS

3. BPD Kaimo plėtros ir žuvininkystės prioriteto priemonės „Veikla, susijusi su žvejybos laivynu“ veiklos srities „Žvejybos laivų atidavimas į metalo laužą“ tikslas – suderinti žvejybos pajėgumus su žuvų ištekliais, žvejybos laivų savininkams atiduodant senus ir neefektyvius laivus į metalo laužą ir už tai jiems išmokant kompensacijas.

VI. PARAMOS LĖŠŲ ŠALTINIAI IR DYDIS

4. Lėšos priemonei, pagal kurią remiama veiklos sritis „Žvejybos laivų atidavimas į metalo laužą“, įgyvendinti skiriamos iš ŽOFI ir bendrojo finansavimo lėšų, numatytų valstybės biudžete. Iš viso numatyta skirti 32434 tūkst. Lt.

5. Veiklos sričiai „Žvejybos laivų atidavimas į metalo laužą“ numatoma skirti 26320 tūkst. Lt.

6. Kompensacijos dydžiai už žvejybos laivų atidavimą į metalo laužą apskaičiuojami pagal pateiktą lentelę1 1999 m. gruodžio 17 d. Tarybos reglamento (EB) Nr. 2792/1999 IV priedas. :

Laivo kategorija pagal bendrąją talpą (BT)	Eurai
0<10 10<25 25<100 100<300 300<500 500 ir daugiau	11000/BT + 62000 5000/BT + 62000 4200/BT + 82000 2700/BT + 232000 2200/BT + 382000 1200/BT + 882000

7. Kompensacija už kiekvieną žvejybos laivo talpos vienetą negali būti didesnė nei nurodyta lentelėje, o galutinė suma apskaičiuojama atsižvelgiant į laivo amžių2 Tarybos reglamento (EB) Nr. 2792/1999 7 straipsnio 5 punktas. :

7.1. 10–15 metų senumo laivams – pagal lentelės duomenis;

7.2. 16–29 metų senumo laivams – pagal lentelės duomenis gautą sumą sumažinant 1,5 proc. už kiekvienus metus viršijus 15 metų;

7.3. 30 metų senumo ir senesniems laivams – pagal lentelės duomenis gautą sumą sumažinant 22,2 proc.

8. Pareiškėjas, pasirašęs paramos sutartį su Agentūra pagal veiklos sritį „Žvejybos laivo atidavimas į metalo laužą“, pakartotinai paramos pagal šią veiklos sritį gali kreiptis tik įgyvendinęs ankstesnį projektą.

VII. GALIMI PAREIŠKĖJAI

9. Žvejybos laivų savininkai (fiziniai ir juridiniai asmenys).

VIII. NETINKAMI PAREIŠKĖJAI

10. Pareiškėjas negali gauti paramos, jei:

10.1. jam iškelta byla dėl bankroto, yra likviduojamas arba patekęs į kitą panašią situaciją;

10.2. paraiškoje arba jos prieduose Agentūrai pateikė neteisingą informaciją;

10.3. pažeidė kitą sutartį dėl paramos skyrimo iš Europos Bendrijos arba Lietuvos Respublikos biudžeto lėšų;

10.4. bandė gauti konfidencialią informaciją arba daryti įtaką vertinimą arba atranką atliekančiai institucijai arba komitetui dabartinio ar ankstesnio konkurso vertinimo metu;

10.5. pateikus neteisingą ar nepilną informaciją ir jos nepatikslinus per Agentūros nustatytą laiką, paraiška atmetama.

IX. PROJEKTO TINKAMUMO KRITERIJAI

11. Bendri projekto tinkamumo kriterijai yra šie:

11.1. paraišką pateikia subjektas, įvardytas galimu pareiškėju šių Gairių 9 punkte;

11.2. laivas, kurį planuojama sunaikinti ir už tai gauti kompensaciją, turi priklausyti pareiškėjui;

11.3. viena paraiška gali būti prašoma kompensacijos tik už vieno laivo atidavimą į metalo laužą;

11.4. pareiškėjas privalo užtikrinti (prie paraiškos pridėdamas pasirašytą pasižadėjimą), kad nesiekia gauti paramos žvejybos laivui, kurį planuoja atiduoti į metalo laužą ir gauti kompensaciją iš kitų nacionalinių programų ir ES fondų;

11.5. pareiškėjas privalo tvarkyti buhalterinę apskaitą pagal Lietuvos Respublikos teisės aktų nustatytus reikalavimus.

12. Pagal veiklos sritį „Žvejybos laivų atidavimas į metalo laužą“ į metalo laužą gali būti atiduotas laivas, kuris:

12.1. yra 10 ir daugiau metų senumo;

12.2. žvejojo jūroje (t. y. buvo išplaukęs į jūrą žvejybos tikslais) ne mažiau kaip 75 dienas per kiekvieną iš dviejų 12 mėnesių laikotarpių, prieš paduodant paraišką dėl žvejybos laivo atidavimo į metalo laužą, arba buvo išplaukęs į jūrą žvejybos tikslais ne mažiau kaip 80 proc. dienų skaičiaus, kuris laivui leidžiamas pagal galiojančius nacionalinius teisės aktus;

12.3. yra įtrauktas į Lietuvos Respublikos jūrų laivų registrą arba vidaus vandenų laivų registrą ir žvejybos laivų rejestrą;

12.4. yra patvirtintas Valstybinės maisto ir veterinarijos tarnybos nustatyta tvarka;

12.5. yra tinkamas eksploatuoti tuo metu, kai priimamas sprendimas suteikti kompensaciją.

X. PARAIŠKOS PILDYMAS, TEIKIMAS IR REGISTRAVIMAS

13. Paraiška susideda iš bendrosios (A) dalies, kurios forma patvirtinta Lietuvos Respublikos finansų ministro 2004 m. sausio 28 d. įsakymu Nr. 1K-033 „Dėl Lietuvos 2004–2006 m. bendrojo programavimo dokumento (BPD) priemonių ir projektų, finansuojamų įgyvendinant šias priemones, administravimo ir finansavimo taisyklių patvirtinimo“ (Žin., 2004, Nr. 19-599; 2004, Nr. 93-3421), ir specialiosios (B) dalies, kurios forma patvirtinta Lietuvos Respublikos žemės ūkio ministro 2004 m. gegužės 31 d. įsakymu Nr. 3D-329 „Dėl projekto specialiųjų paraiškų „B“ dalių paramai pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto žuvininkystės priemones gauti formų patvirtinimo“ (Žin., 2004, Nr. 94-3448). Paraiškos formos skelbiamos Agentūros interneto tinklalapyje www.nma.lt. Pareiškėjai turėtų įsitikinti, kad jų paraiška yra visiškai sukomplektuota, sutikrindami ją su paraiškos B dalyje pridedama priedų lentele.

14. Pareiškėjai paraiškas pildo lietuvių kalba. Ne lietuvių kalba užpildytos paraiškos nepriimamos.

15. Paraiška turi būti pildoma atidžiai ir kaip galima aiškiau, siekiant palengvinti vertinimą.

16. Paraiška ir jos priedai turi būti pateikti spausdintine forma (surinkti kompiuteriu). Ranka užpildytos paraiškos nepriimamos. Prie paraiškos turi būti pateikta ir elektroninė paraiškos versija (įrašyta į kompiuterinę laikmeną).

17. Prie užpildytos nustatytos formos paraiškos būtina pridėti šiuos dokumentus (pateikiamas originalas ir kopija arba notaro patvirtintas nuorašas):

17.1. juridinio asmens įregistravimo pažymėjimą ir steigimo dokumentus, t. y. įstatus, steigimo sandorį, arba įstatymų nustatytais atvejais bendruosius nuostatus bei kitus dokumentus, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262; Nr. 77; Nr. 80; Nr. 82) (jei pareiškėjas – juridinis asmuo) arba asmens tapatybę patvirtinančius dokumentus (jei pareiškėjas – fizinis asmuo);

17.2. Jūros laivybos registro bendrovės išduotą galiojantį laivo klasifikacijos liudijimą bei kasmetinės apžiūros liudijimą arba Valstybinės vidaus vandenų laivybos inspekcijos išduotą laivo tinkamumo plaukioti liudijimą;

17.3. atsakingos institucijos pažymą apie tai, kiek dienų per pastaruosius dvejus metus laivas žvejojo jūroje (t. y. buvo išplaukęs į jūrą žvejybos tikslais), sugavimų duomenis (kiek ir kokių žuvų sugavo) bei naudotus ir naudojamus žvejybos įrankius3 Pažymą apie tai, kiek dienų per pastaruosius dvejus metus laivas žvejojo, išduoda Klaipėdos valstybinio jūrų uosto direkcijos Uosto priežiūros ir gelbėjimo tarnyba. Pažymą apie sugavimų duomenis bei naudotus ir naudojamus žvejybos įrankius išduoda Žuvininkystės departamentas prie Lietuvos Respublikos žemės ūkio ministerijos. ;

17.4. laivo nuosavybės teisės liudijimą arba laivo bilietą;

17.5. laivo įregistravimo Lietuvos Respublikos jūrų arba vidaus vandenų laivų registre liudijimą;

17.6. laivo įtraukimo į žvejybos laivų rejestrą liudijimą;

17.7. laivo veterinarinį patvirtinimą, kuris suteikiamas Lietuvos valstybinės maisto ir veterinarijos tarnybos direktoriaus įsakymu suteikiant veterinarinio patvirtinimo numerį;

17.8. juridinio asmens kompetentingo organo pritarimą projektui (akcininkų susirinkimo protokolas ir pan.) (jei pareiškėjas – juridinis asmuo);

17.9. finansinės (audituotas, jei pagal Lietuvos Respublikos įstatymus pareiškėjui privalomas auditas) atskaitomybės dokumentus (balansas, pelno/ nuostolio ataskaita ir pinigų srautų ataskaita) už praėjusius ir ataskaitinius metus;

17.10. sutartį su įmone, kurioje bus sunaikintas laivas, arba kitus dokumentus, patvirtinančius kas ir kur sunaikins laivą;

17.11. pareiškėjo pasirašytą pasižadėjimą, kad jis nesiekia gauti paramos žvejybos laivui, kurį planuoja atiduoti į metalo laužą ir gauti kompensaciją iš kitų nacionalinių programų ir ES fondų.

18. Pareiškėjas gali pateikti kitus papildomus dokumentus, kurie jo manymu gali būti svarbūs vertinant projektą.

19. Iškilus specifiniams su projekto vykdymu ar pareiškėjo veikla susijusiems klausimams, gali būti paprašyta papildomų dokumentų.

20. Paraiškas paramai iš ES struktūrinių fondų gauti kartu su reikalaujamais priedais iš pareiškėjų priima ir registruoja Agentūros Kontrolės departamento teritoriniai skyriai pagal pareiškėjų registracijos vietą tokiais adresais:

Teritorinis skyrius	Adresas	Telefonas
Alytaus skyrius	Tvirtovės g. 1 / Naujoji g. 2, LT-62116 Alytus	(8 315) 7 00 54 (8 315) 7 00 59
Kauno skyrius	Donelaičio g. 33, LT-44240 Kaunas	(8 37) 20 00 04 (8 37) 32 11 54
Klaipėdos skyrius	Taikos pr. 28, LT-91220 Klaipėda	(8 46) 41 55 50 (8 46) 41 55 30
Marijampolės skyrius	Vytauto g. 19, LT-68300 Marijampolė	(8 343) 9 15 06 (8 343) 9 13 63
Panevėžio skyrius	Anykščių g. 4, LT-35171 Panevėžys	(8 45) 46 00 74 (8 45) 46 00 59
Šiaulių skyrius	Dvaro g. 78, LT-76298 Šiauliai	(8 41) 52 49 62 (8 41) 52 45 43
Tauragės skyrius	Prezidento g. 7, LT-72258 Tauragė	(8 446) 5 42 62 (8 446) 5 42 35
Telšių skyrius	Respublikos g. 32, LT-87333 Telšiai	(8 444) 5 61 27 (8 444) 5 61 26
Utenos skyrius	Basanavičiaus g. 126, LT-28214 Utena	(8 389) 5 47 61 (8 389) 6 91 92
Vilniaus skyrius	Liauksmino g. 5, LT-01101 Vilnius	(8 5) 231 31 71 (8 5) 231 31 70

21. Paraiškos turi būti įteiktos asmeniškai arba per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatytos paraiškos atmetamos.

22. Turi būti pateikiamas vienas originalus paraiškos (paraiškos forma, biudžeto lapai ir kartu pridedami dokumentai) egzempliorius, ant kurio aiškiai nurodoma ORIGINALAS, 2 kopijos, ant kiekvienos nurodant KOPIJA, ir paraiškos versija kompiuterinėje laikmenoje „Word“ formatu.

23. Pareiškėjas privalo pasirašyti kiekvieną paraiškos ir jos priedų kopijos lapą. Tai darydamas pareiškėjas prisiima atsakomybę už paraiškos kopijos ir originalo duomenų atitikimą.

24. Paraiškos originalo ir jos kopijų turinys turi būti tas pats, įskaitant visus priedus. Jeigu paraiškos originalo ir elektroninės versijos duomenys nesutampa, Agentūra vadovaujasi pareiškėjo parašu pasirašytu paraiškos originalu.

25. Paraiškos registruojamos Paraiškų registravimo žurnale nurodant paraiškos gavimo datą, pareiškėjo vardą, pavardę ar įmonės pavadinimą, pareiškėjo adresą, paraiškos pateikimo būdą ir paraišką užregistravusio darbuotojo duomenis. Paraiškos gavimas patvirtinamas ją pristačiusio asmens parašu.

XI. KVIETIMAS TEIKTI PARAIŠKAS

26. Kvietimą teikti paraiškas skelbia Agentūra pagal paraiškų surinkimo tvarkaraštį, patvirtintą Lietuvos Respublikos žemės ūkio ministro 2004 m. liepos 15 d. įsakymu Nr. 3D-416 (Žin., 2004, Nr. 113-4248). Kvietimas skelbiamas „Valstybės žinių“ priede „Informaciniai pranešimai“ ir viename iš nacionalinių dienraščių bei interneto tinklalapiuose („Valstybės žinių“ www.valstybes-zinios.lt, Žemės ūkio ministerijos – www.zum.lt ir Agentūros – www.nma.lt).

27. Kvietimas gali būti skelbiamas ir kituose leidiniuose, internete bei kitais būdais.

28. Paraiškos, pateiktos po tvarkaraštyje nustatyto termino, atmetamos.

XII. INFORMACIJOS TEIKIMAS

29. Iki paraiškos pateikimo pretendentai į paramą gali teirautis informacijos ir paaiškinimų:

29.1. telefonais, nurodytais Agentūros interneto svetainėje www.nma.lt „Ryšių su visuomene skyrius“;

29.2. faksu (8 5) 239 13 76;

29.3. elektroniniu paštu adresu info@nma.lt.

30. Klausiant faksu ar elektroniniu paštu turi būti pateikiama aiški nuoroda į šias Gaires (ar kvietimo teikti paraiškas numerį ir pavadinimą), klausiančiojo vardas ir pavardė arba organizacijos pavadinimas ir telefonas.

31. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros tinklalapyje www.nma.lt, skiltyje „Klausimai“.

32. Informacija apie paraiškos vertinimo eigą (vertinimo tarpinius rezultatus bei paraišką vertinančius asmenis) neteikiama.

33. Agentūrai užregistravus paraišką, pareiškėjas negali teikti papildomos informacijos, jei jos nepareikalauja Agentūra. Į papildomą informaciją, kurią pareiškėjas pateikia savo iniciatyva, paraiškos vertinimo ir atrankos metu neatsižvelgiama.

34. Jei po paraiškos pateikimo susiklostė tam tikros aplinkybės, susijusios su pareiškėju ar numatytu projektu, iš esmės keičiančios projekto įgyvendinimo galimybes, pareiškėjas gali raštu atšaukti pateiktą paraišką. Pareiškėjas turi teisę pateikti naują paraišką kitu paraiškų surinkimo etapu.

XIII. PARAIŠKOS VERTINIMAS IR ATRANKA

35. Užregistruota paraiška vertinama Agentūroje pagal jos patvirtintą ir su Žemės ūkio ministerija suderintą vidinę paraiškų vertinimo tvarką.

36. Paraiškų vertinimo procesas susideda iš trijų etapų:

36.1. administracinės atitikties vertinimo, kurio metu patikrinama, ar paraiška yra visiškai sukomplektuota, tai yra, ar pateikti visi prašomi dokumentai bei reikiama informacija;

36.2. tinkamumo vertinimo, kurio metu nustatoma, ar projektas yra tinkamas suteikti paramą iš ES struktūrinių fondų;

36.3. techninio, ekonominio ir finansinio vertinimo, kurio metu įvertinama pateiktų projektų kokybė ir atitiktis atrankos kriterijus.

XIV. ADMINISTRACINĖS ATITIKTIES VERTINIMAS

37. Užregistravus paraišką, pirmiausia patikrinama paraiškos administracinė atitiktis. Nustatoma, ar paraiška tinkamai užpildyta, ar pateikti visi nurodyti dokumentai.

38. Atliekant administracinį tikrinimą pildoma patikros lentelė (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Tikrinimo elementai	Taip	Ne	Netaikoma
1.	Paraiška ir kartu pridedami dokumentai gauti iki galutinio paraiškų pateikimo termino
2.	Paraiška visiškai užpildyta, atitinka paraiškos formą ir yra pasirašyta pareiškėjo
3.	Pateiktas vienas originalas, dvi kopijos ir paraiškos versija kompiuterinėje laikmenoje
4.	Pateikta paraiška surinkta kompiuteriu (išspausdinta) ir pateikta lietuvių kalba
5.	Paraiškoje nurodytas dokumentų ir lapų skaičius atitinka faktiškąjį
6.	Pateiktas juridinio asmens įregistravimo pažymėjimas ir steigimo dokumentai (įstatai, steigimo sandoris, arba įstatymų nustatytais atvejais bendrieji nuostatai bei kiti dokumentai, kuriuos įstatams prilygina Lietuvos Respublikos civilinis kodeksas (jei pareiškėjas – juridinis asmuo) arba asmens tapatybę patvirtinantys dokumentai (jei pareiškėjas – fizinis asmuo)
7.	Pateiktas Jūros laivybos registro bendrovės išduotas galiojantis laivo klasifikacijos liudijimas bei kasmetinės apžiūros liudijimas arba Valstybinės vidaus vandenų laivybos inspekcijos išduotas laivo tinkamumo plaukioti liudijimas
8.	Pateikta atsakingos institucijos pažyma apie tai, kiek dienų per pastaruosius dvejus metus laivas žvejojo jūroje (t. y. buvo išplaukęs į jūrą žvejybos tikslais), sugavimų duomenis (kiek ir kokių žuvų sugavo) bei naudotus ir naudojamus žvejybos įrankius
9.	Pateiktas laivo nuosavybės teisės liudijimas
10.	Pateiktas laivo įregistravimo Lietuvos Respublikos jūrų arba vidaus vandenų laivų registre liudijimas
11.	Pateiktas laivo įtraukimo į žvejybos laivų rejestrą liudijimas
12.	Pateiktas laivo veterinarinis patvirtinimas
13.	Pateiktas juridinio asmens kompetentingo organo pritarimas projektui (akcininkų susirinkimo protokolas ir pan.) (jei pareiškėjas – juridinis asmuo)
14.	Pateikta sutartis su įmone, kurioje bus sunaikintas laivas arba kiti dokumentai, patvirtinantys kas ir kur sunaikins laivą
15.	Pateiktas pareiškėjo pasirašytas pasižadėjimas, kad jis nesiekia gauti paramos žvejybos laivui, kurį planuoja atiduoti į metalo laužą ir gauti kompensaciją iš kitų nacionalinių programų ir ES fondų
16.	Pateikti finansinės (audituotas, jei pagal Lietuvos Respublikos įstatymus pareiškėjui privalomas auditas) atskaitomybės dokumentai (balansas, pelno/ nuostolio ataskaita ir pinigų srautų ataskaita) už praėjusius ir ataskaitinius metus
VERTINTOJO PASTABOS. (Kokios informacijos ar dokumentų trūksta)

39. Jei atlikus paraiškos administracinės atitikties vertinimą nustatoma, kad ji tinkama vertinti toliau, Agentūra pareiškėjui siunčia pranešimą apie paraiškos užregistravimą ir jai suteiktą unikalų identifikavimo numerį.

40. Įvertinus administracinę atitiktį, atliekama tinkamai įformintų paraiškų patikra vietoje.

41. Jeigu atlikus administracinės atitikties vertinimą administracinės atitikties lentelėje pažymimas bent vienas atsakymas „ne“ ir nustatoma, kad pateikti ne visi reikiami dokumentai, pareiškėjui siunčiamas pranešimas apie paraiškos užregistravimą ir jai suteiktą unikalų identifikavimo numerį. Kartu nurodomi nustatyti trūkumai, jiems pašalinti suteikiamas 10 darbo dienų terminas nuo pranešimo įteikimo. Atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms po jo išsiuntimo registruotu paštu. Per pranešime nustatytą laiką nepristačius reikiamų dokumentų ar nepateikus trūkstamos informacijos, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas.

XV. TINKAMUMO VERTINIMAS

42. Po administracinės atitikties įvertinimo tinkamai įformintos paraiškos kartu su priedais siunčiamos į Agentūrą tolesniam vertinimui.

43. Paraiškas nagrinėja ir vertina Agentūros darbuotojai, esant reikalui, vertinimui gali būti pasamdyti nepriklausomi vertintojai.

44. Paraiškos tinkamumo vertinimo metu nustatoma, ar projektas tinkamas gauti paramą iš ES struktūrinių fondų. Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

45. Ar paraiška atitinka tinkamumo kriterijus, tikrinama pildant tinkamumo vertinimo lentelę (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Taip	Ne	Netaikoma
1.	Pareiškėjo vertinimas ir projekto veiklos tinkamumas finansuoti
1.1.	Ar paraišką pateikia subjektas, įvardytas galimu pareiškėju šių Gairių 9 punkte.
1.2..	Ar projekto veikla atitinka BPD priemonės remiamas bei kvietime teikti paraiškas nurodytas veiklos sritis
1.3.	Ar projektas atitinka šių Gairių 3 punkte numatytą tikslą
1.4.	Ar laivas, už kurio sunaikinimą bus kompensuojama, priklauso pareiškėjui
1.5.	Ar pareiškėjas tvarko buhalterinę apskaitą pagal Lietuvos Respublikos teisės aktų nustatytus reikalavimus
1.6.	Ar laivas, kurį numatoma sunaikinti, senesnis nei 10 metų
1.7.	Ar laivas žvejojo jūroje ne mažiau kaip 75 dienas per kiekvieną iš dviejų 12 mėnesių laikotarpių, prieš paduodant paraišką dėl žvejybos laivo atidavimo į metalo laužą, arba buvo išplaukęs į jūrą žvejybos tikslais ne mažiau kaip 80 proc. dienų skaičiaus, kuris laivui leidžiamas pagal galiojančius nacionalinius teisės aktus
1.8.	Ar laivas yra įtrauktas į Lietuvos Respublikos jūrų laivų registrą arba vidaus vandenų laivų registrą ir žvejybos laivų rejestrą
1.9.	Ar laivas patvirtintas Valstybinės maisto ir veterinarijos tarnybos nustatyta tvarka
1.10.	Ar laivas tinkamas eksploatuoti sprendimo skirti kompensaciją priėmimo metu
2.	Projekto atitiktis bendrojo finansavimo reikalavimus
2.1.	Prašoma suma neviršija nustatyto maksimumo
3.	Prašomų kompensuoti projekto išlaidų tinkamumas finansuoti
Projekto išlaidos atitinka BPD priemonės investicijų sričių kodus
4.	Projekto įgyvendinimo laikotarpio tinkamumas
Projekto pradžios data atitinka kvietime teikti paraiškas nustatytus reikalavimus
VERTINTOJO PASTABOS:

46. Po paraiškos tinkamumo įvertinimo, pripažinus ją tinkama paramai gauti, atliekamas projekto techninis, finansinis ir ekonominis vertinimas.

47. Agentūra gali pareiškėjo prašyti pateikti papildomų dokumentų, jei jų reikia paraiškai įvertinti. Vertinimo metu gali būti atliekama patikra projekto įgyvendinimo vietoje. Jeigu pareiškėjas per 10 darbo dienų prašomos informacijos nepateikia, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas. Pranešimas laikomas įteiktu praėjus 2 darbo dienoms po jo išsiuntimo registruotu paštu.

XVI. PROJEKTŲ TECHNINIS, FINANSINIS IR EKONOMINIS VERTINIMAS

48. Techninio, finansinio ir ekonominio vertinimo etape įvertinama pateiktų projektų kokybė ir atitiktis atrankos kriterijus (balais). Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

49. Vertinti gali ir Agentūros paskirti nepriklausomi vertintojai, jei teikiami projektai yra sudėtingi ir jiems įvertinti reikia specifinių žinių.

50. Vertinant pildoma techninio, finansinio ir ekonominio vertinimo lentelė (pateikiama pavyzdinė šios lentelės forma):

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Maksimalus balų skaičius
1.	Pareiškėjo finansiniai ir veiklos vykdymo pajėgumai	iš viso 30 balų
1.1.	Laivai, žvejojantys menkes4 Pastarųjų dviejų metų sugavimų duomenys. : – kai menkės nuo visų sugavimų sudaro 70% ir daugiau, skiriama 30 balų; – kai menkės nuo visų sugavimų sudaro nuo 50 % iki 69 %, skiriama 20 balų; – kai menkės nuo visų sugavimų sudaro nuo 25 % iki 49 %, skiriama 10 balų – kai menkės nuo visų sugavimų sudaro nuo 10 % iki 24 %, skiriami 5 balai	30
2.	Projekto svarba (aktualumas)	iš viso 70 balų
2.1.	Laivai, žvejojantys: – Baltijos jūroje – 30 balų; – priekrantės vandenyse – 20 balų	30
2.2..	Senesni laivai5 Laivo amžius skaičiuojamas nuo pagaminimo datos. : – 30 metų ir senesni – 35 balai – nuo 16 iki 29 metų – 25 balai – nuo 10 iki 15 metų – 15 balų	35
2.3.	Laivai, kurių pagrindinė žūklės įranga yra tralai (su tralais pagautų žuvų kiekis turi būti ne mažesnis kaip 80% visų sugavimų)	5
Iš viso:	100 balų
VERTINTOJO REKOMENDACIJA

51. Jei vertintojams kyla neaiškumų ar trūksta informacijos, pareiškėjo raštu prašoma per 10 darbo dienų pateikti aiškinimus ar papildymus laikotarpį. Jei reikia, Agentūra gali nustatyti ir ilgesnį informacijos pateikimo terminą. Pranešimas laikomas įteiktu praėjus 2 darbo dienoms po jo išsiuntimo registruotu paštu.

52. Jeigu dviejų vertintojų galutinis paraiškos įvertinimas skiriasi, projektui vertinti skiriamas trečias vertintojas.

53. Jei konkretaus kvietimo teikti paraiškas metu pareiškėjų prašoma paramos suma yra ne didesnė nei šiam kvietimui skirta paramos suma, parama skiriama visiems pareiškėjams, kurie visais trimis vertinimo etapais pripažįstami tinkamais gauti paramą. Tačiau jei į konkretų kvietimą teikti paraiškas atsiliepia daugiau pareiškėjų, parama skiriama surinkusiems daugiausia balų.

XVII. PARAIŠKŲ TVIRTINIMAS IR PARAMOS SUTARČIŲ SUDARYMAS

54. Agentūra, įvertinusi paraiškas, parengia paraiškų vertinimo ataskaitą – medžiagą, kurią sudaro išnagrinėtų paraiškų vertinimo protokolas, taip pat paraiškų skirtingų vertinimo etapų lentelių (administracinės atitikties, tinkamumo, techninio, finansinio ir ekonominio vertinimo) kopijos, ir teikia Projektų atrankos komitetui (toliau – Komitetas). Išnagrinėtų paraiškų vertinimo protokole pateikiama Komitetui teikiamų paraiškų vertinimo suvestinė, prašomos paramos suma, kvietimui teikti paraiškas skirta pinigų suma bei skirstytina likusi dar nepanaudota pinigų suma.

55. Komitetas svarsto, kuriuos projektus finansuoti pagal Agentūros pateiktą vertinimo ataskaitą bei kitą informaciją, susijusią su pateiktais atrankai projektais, ir priima rekomendacinio pobūdžio sprendimą dėl finansuotinų projektų, taip pat dėl Europos Sąjungos struktūrinių fondų lėšų bei nacionalinio bendrojo finansavimo dydžių. Komitetas išklauso socialinių-ekonominių partnerių nuomonę, kuri yra rekomendacinio pobūdžio. Komiteto posėdžiai protokoluojami. Priimdamas sprendimus, Komitetas siekia bendro sutarimo. Jei tokio sutarimo pasiekti nepavyksta, sprendimai priimami balsuojant paprasta balsų dauguma.

56. Komiteto posėdžiuose dalyvauja Finansų ministerijos ir kitų institucijų, kurių kompetencijai priskiriami svarstomi projektai, atstovai.

57. Sprendimą dėl projekto finansavimo priima Žemės ūkio ministerija pagal Komiteto rekomendacijas. Galutinis sprendimas dėl paramos skyrimo įteisinamas Lietuvos Respublikos žemės ūkio ministro įsakymu arba jo įgalioto atstovo potvarkiu. Pareiškėjas apie sprendimą skirti ar neskirti paramą informuojamas ne vėliau kaip per du mėnesius nuo paskutinės paraiškų surinkimo dienos. Jei projekto vertinimo metu iškilo aplinkybių, dėl kurių projekto vertinimas užtruko, pareiškėjui informaciją apie sprendimą išsiunčiama vėliau tiek, kiek buvo pratęstas projekto vertinimo laikas.

58. Gavusi Žemės ūkio ministerijos sprendimą dėl projektų finansavimo, Agentūra apie tai informuoja pareiškėjus ir sudaro su jais sutartis, kurios parengtos pagal Lietuvos Respublikos finansų ministro 2004 m. sausio 28 d. įsakymu Nr. 1K-033 patvirtintą Paramos teikimo projektams, įgyvendinantiems 2004–2006 metų bendrojo programavimo dokumento priemones, pavyzdinę sutartį (Lietuvos Respublikos žemės ūkio ministro 2004 m. liepos 16 d. įsakymas Nr. 3D-436 „Dėl paramos teikimo projektams, pagal kuriuos įgyvendinamos Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto kaimo plėtros priemonės, pavyzdinės sutarties, mokėjimo prašymo, mokėjimo prašymo tikrinimo ir tvirtinimo lapo, projekto įgyvendinimo ataskaitos formų patvirtinimo“). Paramos sutarties forma pateikiama Agentūros interneto tinklalapyje: www.nma.lt. Su pareiškėjais, kurių projektams nuspręsta skirti paramą, Agentūra sudaro paramos sutartis per 10 darbo dienų nuo informacijos apie sprendimą skirti projektui paramą pateikimo pareiškėjui. Jei paramos sutarties turinys yra derinamas (sutarties derinimas būtinas, jei paramos gavėjas pageidauja keisti mokėjimo prašymo pateikimo terminą, pakeisti banką bei sąskaitos numerį ir pan. arba paramos gavėjas iki sutarties pasirašymo Agentūrai privalo pateikti papildomus duomenis ar dokumentus), paramos sutarties pasirašymo terminas gali būti ilgesnis.

59. Jei nuspręsta projekto neremti, Agentūra pareiškėjui siunčia argumentuotą pranešimą per 10 darbo dienų nuo Žemės ūkio ministerijos sprendimo gavimo.

60. Informacija apie priimtus sprendimus skelbiama Agentūros ir Žemės ūkio ministerijos interneto svetainėse.

61. Žemės ūkio ministerija gali įgalioti Agentūrą sudaryti su pareiškėjais dvišales paramos teikimo sutartis dėl tų projektų, kurie yra rekomenduoti Komiteto ir kurių finansavimas patvirtintas Žemės ūkio ministerijos sprendimu. Tokiu atveju Žemės ūkio ministerija turi informuoti Finansų ministeriją, kokiu teisiniu pagrindu, kokiam laikui ir dėl kokios sumos suteikiami įgaliojimai.

XVIII. SKUNDŲ NAGRINĖJIMAS

62. Pareiškėjas turi teisę apskųsti Agentūros, Žemės ūkio ministerijos ir Finansų ministerijos sprendimus.

63. Agentūros sprendimą atmesti paraišką pareiškėjas gali apskųsti Žemės ūkio ministerijai raštu per 10 darbo dienų po to, kai jam registruotu laišku buvo išsiųstas pranešimas apie atmetimą. Šį skundą Žemės ūkio ministerija privalo išnagrinėti per 20 darbo dienų nuo jo gavimo.

64. Žemės ūkio ministerijos sprendimą neskirti paramos projektui pareiškėjas gali apskųsti Finansų ministerijai per 10 darbo dienų po to, kai jam registruotu laišku buvo išsiųstas pranešimas. Šį skundą Finansų ministerija privalo išnagrinėti per 20 darbo dienų nuo jo gavimo.

65. Dėl Agentūros, Žemės ūkio ministerijos ir Finansų ministerijos sprendimų pareiškėjas gali kreiptis į teismą Lietuvos Respublikos įstatymų nustatyta tvarka.

66. Atmestos paraiškos ir jų priedai saugomi Agentūros archyve mažiausiai dvejus metus nuo sprendimo atmesti paraišką priėmimo dienos.

XIX. PARAMOS MOKĖJIMO BŪDAS

67. Projekto vykdytojams pagal veiklos sritį „Žvejybos laivų atidavimas į metalo laužą“ išmokama kompensacija.

68. Priėmus teigiamą sprendimą skirti kompensaciją už laivo atidavimą į metalo laužą, projekto vykdytojas per šešis mėnesius įvykdo įsipareigojimus (supjausto laivą ir utilizavuoja atliekas) ir pateikia Agentūrai mokėjimo prašymą. Kartu su mokėjimo prašymu pateikiami šie dokumentai:

68.1. išregistravimą iš jūrų laivų registro ar vidaus vandenų laivų registro ir žvejybos laivų rejestro patvirtinančius dokumentus;

68.2. dokumentus, patvirtinančius, kad žvejybos laivas buvo supjaustytas;

68.3. laivo bei kitų laivo atliekų (tepalų, kuro ir pan.) utilizavimą patvirtinančius dokumentus.

69. Agentūra per ne ilgesnį kaip 30 kalendorinių dienų laikotarpį nuo mokėjimo prašymo užregistravimo Agentūros Finansų ir apskaitos departamento Mokėjimo prašymų skyriuje patikrina pateiktus dokumentus ir įsipareigojimų įvykdymą ir teikia Žemės ūkio ministerijai mokėjimo paraišką dėl lėšų pervedimo projekto vykdytojui.

70. Žemės ūkio ministerija tikrina ir tvirtina mokėjimo paraišką dėl lėšų pervedimo projekto vykdytojui, jos pagrindu rengia ir teikia mokėjimo paraišką valstybės iždui. Valstybės iždas perveda paramos sumą projekto vykdytojui.

71. Projekto vykdytojas paramos lėšoms privalo atsidaryti atskirą sąskaitą banke.

XX. MOKĖJIMO PRAŠYMO PATEIKIMAS

72. Pasirašęs paramos sutartį, projekto vykdytojas įgyvendina įsipareigojimus.

73. Projekto vykdytojas, įvykdęs įsipareigojimus kompensacijai gauti, pateikia nustatytos formos mokėjimo prašymą, kuriame nurodo prašomą kompensacijos sumą bei pateikia įsipareigojimų įvykdymą įrodančius dokumentus.

74. Mokėjimo prašymo forma bus patvirtinta Lietuvos Respublikos žemės ūkio ministro įsakymu, pateikiama Agentūros interneto tinklalapyje: www.nma.lt. Joje išvardyti reikiami pridėti dokumentai. Projekto vykdytojas turi įsitikinti, kad prie mokėjimo prašymo pridėti visi reikiami dokumentai.

75. Mokėjimo prašymus paramai iš ES struktūrinių fondų gauti priima ir registruoja Agentūros Kontrolės departamento teritoriniai skyriai šių Gairių 20 punkte nurodytais adresais pagal projekto vykdytojo registracijos vietą.

76. Mokėjimo prašymai turi būti pristatyti asmeniškai ar per įgaliotą atstovą. Kitais būdais (pvz., faksu arba elektroniniu paštu) arba kitais adresais pristatyti mokėjimo prašymai bus atmetami. Pareiškėjas turi pateikti vieną mokėjimo prašymo (ir pridedamų dokumentų) originalą, ant kurio aiškiai nurodoma ORIGINALAS, ir 2 kopijas, ant kiekvienos nurodant KOPIJA.

77. Kiekvienas mokėjimo prašymo ir pridedamų dokumentų kopijos lapas turi būti pasirašytas projekto vykdytojo parašu nurodant, kad kopija tikra. Pasirašydamas kiekvieną mokėjimo prašymo ir jo pridedamų dokumentų kopijos lapą, projekto vykdytojas prisiima atsakomybę už mokėjimo prašymo kopijos ir originalo duomenų atitikimą.

78. Kartu su mokėjimo prašymu pateikiami šių Gairių 68 punkte nurodytų dokumentų originalai ir kopijos. Nustatęs kopijų tikrumą, Agentūros darbuotojas ant jų pasirašo ir parašą tvirtina antspaudu.

79. Mokėjimo prašymai registruojami Gautų mokėjimo prašymų registracijos žurnale, nurodant gavimo datą, projekto vykdytojo vardą, pavardę ar įmonės pavadinimą, adresą, mokėjimo prašymo pateikimo būdą ir prašymą užregistravusio darbuotojo duomenis. Pateikęs mokėjimo prašymą asmuo registracijos žurnale parašu patvirtina mokėjimo prašymo pateikimo faktą.

XXI. MOKĖJIMO PRAŠYMO PATEIKIMO TERMINAS

80. Mokėjimo prašymo pateikimo terminas nustatomas paramos sutartyje.

81. Jeigu projekto vykdytojas dėl objektyvių priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti prašymą dėl termino pratęsimo. Vėliau pateikti prašymai nepriimami ir nesvarstomi. Sprendimą dėl termino pratęsimo priima Agentūra, atsižvelgdama į išdėstytus argumentus. Priėmus sprendimą atidėti mokėjimo prašymo pateikimo terminą, keičiama paramos sutartis.

82. Mokėjimo prašymą pateikus pavėluotai dėl objektyvių pateisinamų priežasčių, projekto vykdytojas raštu turi Agentūrai paaiškinti vėlavimo priežastis ir pateikti pateisinamus dokumentus. Kitu atveju mokėjimo prašymas atmetamas.

83. Klausimai dėl mokėjimo prašymo gali būti pateikiami elektroniniu paštu arba faksu: info@nma.lt, fakso Nr.: (8 5) 239 13 76.

XXII. MOKĖJIMO PRAŠYMO TIKRINIMAS, VERTINIMAS IR TVIRTINIMAS

84. Mokėjimo prašymus tikrina ir vertina Agentūros darbuotojai. Jei reikia, gali būti samdomi nepriklausomi vertintojai.

85. Užregistravus mokėjimo prašymą, Agentūros teritoriniame skyriuje vertinama jo administracinė atitiktis: nustatoma, ar pateikti visi reikalingi dokumentai, ir užpildoma administracinės atitikties vertinimo lentelė.

86. Jei projekto vykdytojo pateiktas mokėjimo prašymas yra tinkamas toliau vertinti, pareiškėjui apie tai pranešama raštu.

87. Jeigu projekto vykdytojo pateiktas mokėjimo prašymas neteisingai užpildytas, trūksta duomenų, siunčiamas pranešimas, kad mokėjimo prašymas užregistruotas, jam suteiktas unikalus identifikavimo numeris ir nurodomi tikrinimo metu nustatyti trūkumai. Pranešimas laikomas įteiktu praėjus 2 darbo dienoms nuo jo išsiuntimo registruotu paštu. Trūkumams pašalinti projekto vykdytojui nustatomas 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Per nustatytą laiką nepristačius reikiamų dokumentų ar nepatikslinus duomenų, mokėjimo prašymas atmetamas.

88. Po administracinės patikros, mokėjimo prašymai kartu su pridedamais dokumentais bei teritorinio skyriaus darbuotojų užpildytais darbo dokumentais siunčiami vertinti į Agentūrą.

89. Mokėjimo prašymą tikrina du Agentūros darbuotojai, iš kurių vienas pildo mokėjimo prašymo tikrinimo ir tvirtinimo lapą. Mokėjimo prašymo tikrinimo ir tvirtinimo lapas bus patvirtintas Lietuvos Respublikos žemės ūkio ministro įsakymu ir pateiktas Agentūros interneto tinklalapyje www.nma.lt.

90. Vertinant mokėjimo prašymą nustatoma, ar projekto vykdytojas atliko visus veiksmus, numatytus paramos sutartyje, kad gautų vienkartinę išmoką. Tarnautojo atliktą vertinimą peržiūri skyriaus vedėjas. Galutinį sprendimą dėl mokėjimo prašymo įvertinimo priima Agentūros Finansų ir apskaitos departamento direktorius.

91. Įvertinus mokėjimo prašymą, priimamas sprendimas:

91.1. atmesti mokėjimo prašymą;

91.2. apmokėti mokėjimo prašymą.

92. Jei priimtas sprendimas dėl mokėjimo prašymo atmetimo, projekto vykdytojui per 10 darbo dienų nuo sprendimo priėmimo raštu pranešama, nurodant tokio sprendimo motyvus.

XXIII. PARAIŠKŲ IR MOKĖJIMO PRAŠYMŲ PATIKROS VIETOJE

93. Įvertinus paraiškų administracinę atitiktį, Agentūros Kontrolės departamento teritorinių skyrių darbuotojai. atlieka tinkamai įformintų paraiškų patikrą vietoje.

94. Patikros vietoje metu tikrinami paraiškoje ir jos prieduose pateikti duomenys.

95. Paraiškos vertinimo metu pagal vertintojų Agentūros Kontrolės departamentui pateiktą paklausimą gali būti atliekamos ir užsakomosios patikros vietoje, kurių metu tikrinami paraiškos ar mokėjimo prašymo duomenys, dėl kurių teisingumo iškilo abejonių.

96. Apie numatomą patikrą vietoje pareiškėjas/ projekto vykdytojas gali būti informuojamas iš anksto.

97. Patikrų vietoje metu atliekamas pareiškėjo paraiškoje ar mokėjimo prašyme bei jų prieduose deklaruotų duomenų patikrinimas ir surašoma patikros vietoje ataskaita. Pareiškėjui/ projekto vykdytojui turi būti sudaryta galimybė susipažinti su patikros vietoje ataskaita. Jeigu patikros vietoje metu buvo nustatyti neatitikimai, ataskaitos kopija paliekama pareiškėjui/ projekto vykdytojui tą pačią dieną arba, nesant galimybės padaryti ataskaitos kopiją, išsiunčiama pareiškėjui/ projekto vykdytojui per tris darbo dienas faksu arba paštu.

98. Patikros vietoje metu nustačius neesminių neatitikimų, kurie nepažeidžia sutarties ir gali būti ištaisyti projekto vykdytojo, Agentūra suformuluoja reikalavimus projekto vykdytojui ir nustato terminus jiems įvykdyti.

99. Nustačius sutarties pažeidimų, Agentūra apie tai informuoja Žemės ūkio ministeriją, kuri turi teisę sustabdyti arba nutraukti mokėjimų projekto vykdytojui procedūras, nutraukti sutartį, pareikalauti grąžinti jau išmokėtas lėšas.

100. Jei Agentūra įtaria, kad projekto vykdytojo pažeidimai yra nusikalstamo pobūdžio, apie tai per 5 darbo dienas informuoja Finansinių nusikaltimų tyrimo tarnybą prie Vidaus reikalų ministerijos.

101. Agentūros Kontrolės departamento darbuotojai penkerius metus nuo paramos sutarties pasirašymo turi teisę tikrinti, ar projekto vykdytojas ir po projekto įgyvendinimo laikosi paramos sutartyje numatytų sąlygų.

XXIV. DOKUMENTŲ SAUGOJIMAS

102. Visi su BPD įgyvendinimu susiję dokumentai turi būti saugomi 10 metų po sutarties pasirašymo dienos.

103. Projekto vykdytojas visų su BPD įgyvendinimu susijusių dokumentų saugojimą organizuoja vadovaudamasis Bendrųjų dokumentų saugojimo terminų rodykle, patvirtinta Archyvų departamento prie Lietuvos Respublikos Vyriausybės 1997 m. rugpjūčio 15 d. įsakymu Nr. 38 (Žin., 1997, Nr. 78-2006).

104. Projekto vykdytojas privalo užtikrinti su BPD įgyvendinimu susijusių dokumentų saugumą ir prieinamumą Finansų ministerijos, Žemės ūkio ministerijos, Valstybės kontrolės, Europos Komisijos ir ES Audito rūmų įgaliotiems atstovams.

105. Projekto vykdytojas privalo saugoti:

105.1. paraiškos ir jos priedų kopijas;

105.2. paraiškos keitimo vertinimo metu dokumentų kopijas;

105.3. sutarties ir visų sutarties pakeitimų originalus;

105.4. susirašinėjimo su Agentūra ir Žemės ūkio ministerija dokumentų kopijas;

105.5. įgyvendintas viešumo priemones įrodančius dokumentus;

105.6. mokėjimo prašymo kopiją.

XXV. VIEŠUMAS

106. Iš ES struktūrinių fondų paramą gaunantis pareiškėjas privalo imtis informavimo ir viešinimo priemonių6 Lietuvos Respublikos finansų ministro 2004 m. birželio 17 d. įsakymas Nr. 1K-233 „Dėl Informavimo apie Europos Sąjungos struktūrinių fondų paramą pagal Lietuvos 2004–2006 m. bendrąjį programavimo dokumentą ir suteiktos paramos viešinimo taisyklių patvirtinimo“ (Žin. 2004, Nr. 98-3650). , kad galimi pareiškėjai, tikslinės grupės ir visuomenė daugiau sužinotų apie ES paramą, jos teikiamas galimybes ir rezultatus.

107. Projekto vykdytojas privalo išplatinti bent vieną pranešimą žiniasklaidai bei prisiimti atsakomybę už informavimo ir viešumo priemonių turinį ir užtikrinti jų kokybę.

XXVI. GAIRIŲ KEITIMO TVARKA

108. Šios Gairės gali būti keičiamos Lietuvos Respublikos žemės ūkio ministro įsakymu. Pasikeitus šiose Gairėse nurodytiems teisės aktams, tiesiogiai taikomos naujos tų teisės aktų nuostatos.

Pastaba. Šios Gairės bus išleistos atskiru leidiniu, kuriame bus pateiktos paraiškos bendrosios (A) ir specialiosios (B) dalių formos, jų pildymo instrukcijos ir Gairėse nurodyti teisės aktai.

______________

PATVIRTINTA

Lietuvos Respublikos žemės ūkio ministro

2004 m. liepos 20 d. įsakymu Nr. 3D-449

GAIRĖS PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) „KAIMO PLĖTROS IR ŽUVININKYSTĖS“ PRIORITETO PRIEMONĖS „VEIKLA, SUSIJUSI SU ŽVEJYBOS LAIVYNU“ VEIKLOS SRITĮ „ŽVEJYBOS LAIVŲ MODERNIZAVIMAS

Pakeistas priedo pavadinimas:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

I. BENDROSIOS NUOSTATOS

Lietuva, tapusi Europos Sąjungos (toliau – ES) nare, prisijungė prie Europos Sąjungos struktūrinės politikos įgyvendinimo. Jos tikslas – finansinėmis priemonėmis mažinti ES valstybių ekonominio ir socialinio išsivystymo skirtumus bei pagerinti atsilikusių Europos regionų konkurencingumą. Pagrindinė šios politikos įgyvendinimo priemonė yra ES struktūrinių fondų lėšos, kurios yra skirstomos vadovaujantis programų finansavimo nuostatomis. Lietuva 2004–2006 metais finansinę paramą gaus iš keturių ES struktūrinių fondų.

ES struktūrinių fondų lėšoms efektyviai panaudoti buvo parengtas ir suderintas su Europos Komisija Lietuvos 2004–2006 metų bendrojo programavimo dokumentas (toliau – BPD), kuris Europos Komisijos oficialiai patvirtintas 2004 m. birželio 18 d. BPD – tai ES investicijų Lietuvai planavimo dokumentas, kuriame nustatoma šalies plėtros strategija, ES struktūrinės paramos investavimo kryptys ir priemonės, aprašomos finansavimo priemonės ir uždaviniai bei būsimos paramos finansavimo galimybės. BPD priede pateikta detali informacija apie iš ES struktūrinių fondų remiamas priemones, veiklos rūšis, paramos dydžius, paramos intensyvumą, tinkamus pareiškėjus, reikalavimus jiems. BPD priedas gali būti keičiamas pritarus Priežiūros komitetui Lietuvos 2004–2006 metų bendrojo programavimo dokumento įgyvendinimo priežiūrai atlikti.

BPD yra numatyti 5 prioritetai: „Socialinės ir ekonominės infrastruktūros plėtra“, „Žmogiškųjų išteklių plėtra“, „Gamybos sektoriaus plėtra“, „Kaimo plėtra ir žuvininkystė“, „Techninė parama“. Kaimo plėtros ir žuvininkystės prioritete numatytos 3 žuvininkystės priemonės bus remiamos iš ES struktūrinio fondo – Žuvininkystės orientavimo finansinio instrumento – lėšų. Iš šio fondo žuvininkystės priemonėms 2004–2006 metais BPD numatyta skirti 41837 tūkst. Lt., o Lietuvos bendrojo finansavimo iš Lietuvos biudžeto -17509 tūkst. Lt.

Šios Gairės skirtos projektų rengėjams, kurių projektai bus teikiami pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemonės „Veikla, susijusi su žvejybos laivynu“ veiklos sritį „Žvejybos laivų modernizavimas“.

Gairės parengtos vadovaujantis 1999 m. birželio 21 d. Tarybos reglamentu (EB) Nr. 1263/1999 dėl Žuvininkystės orientavimo finansinio instrumento, 1999 m. gruodžio 17 d. Tarybos reglamentu (EB) Nr. 2792/1999, nustatančiu išsamias Bendrijos struktūrinės paramos žuvininkystės sektoriui taisykles ir tvarką (su paskutiniais pakeitimais, padarytais 2002 m. gruodžio 20 d. Tarybos reglamentu (EB) Nr. 2369/2002), 2001 m. vasario 22 d. Komisijos reglamentu (EB) Nr. 366/2001, nustatančiu išsamias Tarybos reglamente (EB) Nr. 2792/1999 numatytų priemonių įgyvendinimo taisykles, 2002 m. gruodžio 20 d. Tarybos reglamentu (EB) Nr. 2370/2002, nustatančiu nepaprastąją Bendrijos priemonę, skirtą žvejybos laivų pašalinimui iš apyvartos, 1999 m. birželio 21 d. Tarybos reglamentu (EB) Nr. 1260/1999, nustatančiu bendrąsias nuostatas dėl struktūrinių fondų, 2000 m. liepos 28 d. Komisijos reglamentu (EB) Nr. 1685/2000, nustatančiu išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo (su paskutiniais pakeitimais, padarytais 2004 m. kovo 10 d. Komisijos reglamentu (EB) Nr. 448/2004).

Už BPD rengimą bei įgyvendinimo priežiūrą, visų ES struktūrinių fondų mokėjimo funkcijų įgyvendinimą atsakinga Lietuvos Respublikos finansų ministerija (toliau – Finansų ministerija), adresas: J. Tumo-Vaižganto g. 8A/2, LT-01512 Vilnius, Lietuvos Respublika.

Už BPD Kaimo plėtros ir žuvininkystės prioriteto žuvininkystės priemonių įgyvendinimą ir priežiūrą, priskirtų ES struktūrinių fondų ir bendrojo finansavimo lėšų planavimą atsakinga Lietuvos Respublikos žemės ūkio ministerija (toliau – Žemės ūkio ministerija), adresas: Gedimino pr. 19, LT-01103 Vilnius, Lietuvos Respublika.

Už BPD Kaimo plėtros ir žuvininkystės prioriteto priemonių projektų administravimą ir įgyvendinimo priežiūrą atsakinga Nacionalinė mokėjimo agentūra prie Žemės ūkio ministerijos (toliau – Agentūra), adresas: Gedimino pr. 19, LT-01103 Vilnius, Lietuvos Respublika.

II. VARTOJAMOS SĄVOKOS

Paraiška – nustatytos formos dokumentas, kurį turi užpildyti ir pateikti pareiškėjas, siekiantis gauti paramą projektui įgyvendinti. Paraiška susideda iš dviejų dalių – bendrosios ir specialiosios. Bendrosios paraiškos dalies formos yra parengta Finansų ministerijos, o specialiosios – Žemės ūkio ministerijos.

Parama – ES struktūrinių fondų ir bendrojo finansavimo lėšos, skirtos projektams finansuoti. Parama apibendrina visas galimas finansavimo teikimo formas (subsidiją, dotaciją ir kitas).

Paramos sutartis – paramos projektams, įgyvendinamiems pagal Lietuvos 2004–2006 metų bendrojo programavimo dokumento priemones, skyrimo sutartis. Šia sutartimi nustatoma skiriamos paramos suma, paramos suteikimo sąlygos, mokėjimo tvarka, šalių teisės ir pareigos, kt.

Pareiškėjas – asmuo, teikiantis paraišką gauti ES struktūrinių fondų paramą.

Patikra vietoje – Agentūros Kontrolės departamento darbuotojų atliekamas fizinis ir administracinis paraiškos ar mokėjimo prašymo duomenų ir dokumentų patikrinimas projekto įgyvendinimo vietoje.

Projektas (verslo planas) – dokumentas, pagrindžiantis numatomų rezultatų tikslingumą, finansiškai (ekonomiškai) ir techniškai įrodantis rezultatams pasiekti pasirinkto būdo efektyvumą, taip pat reikiamus išteklius, pasirinkto būdo taikymo pradžios ir rezultatų pasiekimo laiką, detalų pasirinkto būdo taikymo planą.

Projekto įgyvendinimo laikotarpis – tai laikotarpis, per kurį įgyvendinamas projektas nuo išlaidų darymo pradžios iki paskutinio mokėjimo prašymo pateikimo Agentūrai.

Projekto vykdytojas – asmuo, pateikęs projekto paraišką, gaunantis ar gavęs ES struktūrinių fondų ir bendrojo finansavimo lėšų.

Užsakomoji patikra vietoje – Agentūros Kontrolės departamento darbuotojų atliekama paraiškos ar mokėjimo prašymo duomenų patikra vietoje pagal Agentūros struktūrinių padalinių paklausimą arba Agentūros direktoriaus pavedimu.

Finansinę būklę patvirtinantys dokumentai – metinės finansinės atskaitomybės ataskaitos: balansas, pelno (nuostolių) arba ūkio veiklos rezultatų ataskaita, pinigų srautų ataskaita, nuosavo kapitalo pokyčių ataskaita, ilgalaikio turto ir nusidėvėjimo kaitos ataskaita, aiškinamasis raštas už praėjusius vienerius ir ataskaitinius finansinius metus.

Tinkamos kompensuoti išlaidos – projekto įgyvendinimo metu faktiškai padarytos išlaidos, atitinkančios šiose Gairėse bei paramos sutartyje nurodytas sąlygas.

Statybos ir rekonstrukcijos darbai – įvairūs veiksmai, kurių tikslas iš esmės pertvarkyti esamą laivą, jo įrengimus ir mechanizmus ir kurie yra glaudžiai susiję su projekto tikslais, kai jie yra sudedamoji projekto dalis, yra pagrįsti projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis. Įvykdžius projektą, įgyvendinta investicija taps projekto vykdytojo nuosavybe.

Įrenginiai ir mechanizmai – nauji įrenginiai ir mechanizmai (įskaitant žvejybos įrankius bei įrenginius, prietaisus, įtaisus energijai, medžiagoms gaminti ir informacijai priimti, perduoti ar keisti), atitinkantys Lietuvos 2004–2006 metų bendrojo programavimo dokumento priemonių specifinius reikalavimus, kai jie yra sudedamoji projekto dalis; jų įsigijimas pagrįstas projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis, atitinka Europos Sąjungos teisės aktais nustatytus saugos reikalavimus, jų įdiegimo ir montavimo išlaidos neviršija išlaidų, pagrįstų sutartimis tarp projekto vykdytojo ir rangovo. Įvykdžius projektą, įgyvendinta investicija taps projekto vykdytojo nuosavybe.

Bendrosios išlaidos – atlyginimas inžinieriams ir konsultantams, ekspertams, projekto techninio tyrimo, teisinių paslaugų ir kitų su projekto įgyvendinimu susijusių paslaugų pirkimo išlaidos, projekto audito išlaidos, jei jos yra sudedamoji projekto dalis yra pagrįstos projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis.

III. BPD STRATEGIJA IR TIKSLAI

1. ES struktūrinių fondų pagalba Lietuvai teikiama vadovaujantis BPD nuostatomis. Pagrindinis 2004–2006 m. plėtros plano tikslas yra: sustiprinti nacionalinio ūkio ilgalaikio konkurencingumo plėtotės prielaidas, paspartinti perėjimą prie žinių ekonomikos, kuriai būdingas didėjantis bendras vidaus produktas ir aukštas gyventojų užimtumo rodiklis, stiprinti žinių ekonomikos plėtrą, kuri lemia aukštesnį gyvenimo lygį bei didina visų Lietuvos gyventojų gerovę. BPD keliami šie tikslai, bendri visoms BPD priemonėms:

1.1. plėtoti ir modernizuoti šalies infrastruktūrą skatinant ekonominį augimą bei sudaryti geresnes sąlygas laisvam žmonių, prekių bei paslaugų judėjimui;

1.2. užtikrinti visuotinius darnios plėtros principus;

1.3. gerinti darbo jėgos gebėjimus prisitaikyti prie rinkos pokyčių. Suteikti žinių ir kvalifikaciją, ypač orientuojantis į bedarbius ir jaunimą;

1.4. didinti ekonomikos dalyvių konkurencingumą, sukuriant būtinas verslo plėtros sąlygas bei tinkamą aplinką skatinti investicinio klimato gerėjimą, tiek veikiančiam tiek besikuriančiam verslui;

1.5. užtikrinti pradėto ekonominio persitvarkymo tęstinumą.

IV. ŽUVININKYSTĖS ORIENTAVIMO FINANSINIO INSTRUMENTO TIKSLAI

2. ES struktūrinių fondų pagalba priemonei įgyvendinti teikiama iš Žuvininkystės orientavimo finansinio instrumento (toliau – ŽOFI). Kaip numatyta 1999 m. birželio 21 d. Tarybos reglamente (EB) Nr. 1263/1999, ŽOFI siekia prisidėti prie:

2.1. tvaraus žuvininkystės išteklių ir jų naudojimo subalansavimo;

2.2. struktūrinio konkurencingumo stiprinimo bei ekonomiškai gyvybingų šio sektoriaus įmonių plėtros;

2.3. tiekimo į rinką gerinimo ir žuvininkystės bei akvakultūros produktų pridedamosios vertės didinimo;

2.4. vietovių, kurios priklauso nuo žuvininkystės ir akvakultūros, atgaivinimo;

2.5. paramos kaimo plėtrai, susijusiai su ūkininkavimo veikla ir jos pertvarka.

V. VEIKLOS TIKSLAS IR UŽDAVINIAI

3. BPD Kaimo plėtros ir žuvininkystės prioriteto priemonės „Veikla, susijusi su žvejybos laivynu“ veiklos srities „Žvejybos laivų modernizavimas“ pagrindinis tikslas – sukurti modernų, konkurencingą ir pelningesnį žvejybos laivyną.

4. Konkretūs uždaviniai, kurių siekiama įgyvendinant šią veiklos sritį, yra:

4.1. optimizuoti žvejybos kvotų panaudojimą;

4.2. pagerinti sanitarijos, higienos, saugumo laive ir navigacijos sąlygas;

4.3. vengti nepageidaujamos žuvų priegaudos, laivuose naudojant selektyvesnes žvejybos technologijas ir metodus;

4.4. pagerinti sugautos produkcijos laikymo laivuose sąlygas.

VI. PARAMOS LĖŠŲ ŠALTINIAI IR DYDIS

5. Lėšos priemonei, pagal kurią remiama veiklos sritis „Žvejybos laivų modernizavimas“, įgyvendinti skiriamos iš ŽOFI ir bendrojo finansavimo lėšų, numatytų valstybės biudžete. Iš viso numatyta skirti 32434 tūkst. Lt.

6. Veiklos sričiai „Žvejybos laivų modernizavimas“ numatoma skirti 6114 tūkst. Lt.

7. Prie žvejybos laivo modernizavimo projekto įgyvendinimo turi prisidėti ir projekto vykdytojas 60 proc. projekto vertės finansiniu indėliu.

8. Maksimali paramos suma vienam žvejybos laivo modernizavimo projektui, yra 480 tūkst. Lt. Tačiau ji neturi būti didesnė už sumas, nurodytas pateikiamoje lentelėje1 1999 m. gruodžio 17 d. Tarybos reglamento (EB) Nr. 2792/1999 IV priedas. :

Laivo kategorija pagal bendrąją talpą (BT)	Eurai
0<10 10<25 25<100 100<300 300<500 500 ir daugiau	11000/BT + 62000 5000/BT + 62000 4200/BT + 82000 2700/BT + 232000 2200/BT + 382000 1200/BT + 882000

9. Pareiškėjas, pasirašęs paramos sutartį su Agentūra pagal BPD, pakartotinai paramos pagal šią veiklos sritį gali kreiptis tik įgyvendinęs ankstesnį projektą.

VII. GALIMI PAREIŠKĖJAI

10. Žvejybos laivo savininkai arba žvejybos įmonės (su žvejybos laivo savininko sutikimu).

VIII. NETINKAMI PAREIŠKĖJAI

11. Pareiškėjas negali gauti paramos, jei:

11.1. jam iškelta byla dėl bankroto, yra likviduojamas arba patekęs į kitą panašią situaciją, numatytą Lietuvos Respublikos įstatymuose ar kituose teisės aktuose;

11.2. nemokėjo socialinio draudimo įnašų pagal Lietuvos Respublikos teisės aktus;

11.3. yra neįvykdęs mokestinių įsipareigojimų pagal Lietuvos Respublikos teisės aktus;

11.4. paraiškoje arba jos prieduose Agentūrai pateikė žinomai neteisingą informaciją;

11.5. pažeidė kitą sutartį dėl paramos skyrimo iš Europos Bendrijos arba Lietuvos Respublikos biudžeto lėšų;

11.6. bandė gauti konfidencialią informaciją arba daryti įtaką vertinimą arba atranką atliekančiai institucijai arba komitetui dabartinio ar ankstesnio konkurso vertinimo metu.

12. Pateikus neteisingą ar nepilną informaciją dėl minėtų punktų, ir jos nepatikslinus per Agentūros nustatytą laiką, pateikta paraiška atmetama.

IX. PROJEKTO TINKAMUMO KRITERIJAI

13. Bendri projekto tinkamumo kriterijai yra šie:

13.1. paraišką pateikia subjektas, įvardytas galimu pareiškėju šių Gairių 10 punkte;

13.2. projektas turi atitikti šių Gairių 3 ir 4 punktuose numatytus tikslus ir uždavinius;

13.3. turtas, į kurį bus investuojama, turi priklausyti pareiškėjui;

13.4. pareiškėjas verslo plane2 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163 „Dėl verslo ir veiklos planų finansinei paramai gauti pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioritetą rengimo rekomendacijų“ (Žin., 2004, Nr. 60-2142). turi įrodyti, kad įgyvendinus projektą, ūkio subjektas atitiks ekonominio gyvybingumo rodiklius3 Ekonominio gyvybingumo rodikliai turi atitikti minimalias (maksimalias) reikšmes, nustatytas Lietuvos Respublikos žemės ūkio ministro 2004 m. vasario 27 d. įsakyme „Dėl Ūkio subjektų, siekiančių pasinaudoti parama pagal Bendrojo programavimo dokumento Kaimo plėtros ir žuvininkystės prioritetą, ekonominio gyvybingumo nustatymo taisyklių“ (Žin., 2004, Nr. 34-1112). ;

13.5. projekte numatytos ir pagal šią programą finansuojamos investicijos tuo pačiu metu nėra finansuojamos iš kitų nacionalinių programų ir ES fondų;

13.6. numatytos investicijos (įrenginiai, mechanizmai) atitinka Europos Sąjungos teisės aktų nustatytus saugos reikalavimus4 Lietuvos Respublikos ūkio ministro ir Lietuvos Respublikos standartizacijos departamento direktoriaus 1999 m. spalio 19 d. įsakymas Nr. 351/61 „Dėl Elektrotechninių gaminių saugos techninio reglamento patvirtinimo“ (Žin., 1999, Nr. 90-2663) bei Elektromagnetinio suderinamumo techninis reglamentas, patvirtintas Lietuvos Respublikos susisiekimo ministro ir Lietuvos Respublikos ūkio ministro 2001 m. gegužės 30 d. įsakymu Nr. 184/183 (Žin., 2001, Nr. 47-1637). Šiuos teisės aktus atitinkantys gaminiai turi turėti atitikties ženklą CE, vartotojo instrukciją, EB atitikties deklaraciją, turi būti nustatyta tvarka paženklinti (gamintojo pavadinimas, serijos numeris, pagaminimo metai). Elektros įrenginiai ir mechanizmai, atitinkantys ES teisės aktų nustatytus saugos reikalavimus, žymimi CE ženklu įrenginio ar mechanizmo markiruotės lentelėje bei jo techniniame pase. ;

13.7. pareiškėjas tvarko buhalterinę apskaitą pagal Lietuvos Respublikos teisės aktų nustatytus reikalavimus;

13.8. jeigu pareiškėjas yra įmonė, kuri pagal Lietuvos Respublikos įstatymus privalo atlikti auditą, jis turi pateikti audituotas finansines ataskaitas ir audito išvadas už paskutiniuosius finansinius metus;

13.9. pareiškėjas neturi įsiskolinimų Lietuvos Respublikos valstybės biudžetui;

13.10. pareiškėjas įsipareigoja užtikrinti, kad žvejybos laivas penkerius metus po modernizavimo nebus išbrauktas iš žvejybos laivų rejestro (pateikti pasirašytą įsipareigojimą).

14. Modernizuojamas gali būti žvejybos laivas, kuris:

14.1. įtrauktas į Lietuvos Respublikos jūrų laivų registrą arba vidaus vandenų laivų registrą ne mažiau kaip penkerius metus, išskyrus tuos atvejus, kai parama teikiama laivų monitoringo sistemų įrangai, bei įtrauktas į žvejybos laivų rejestrą;

14.2. yra tinkamas eksploatuoti tuo metu, kai priimamas sprendimas suteikti paramą;

14.3. yra patvirtintas Valstybinės maisto ir veterinarijos tarnybos nustatyta tvarka;

14.4. įmonė, kuriai priklauso laivas, pelningai vykdo ekonominę veiklą ne mažiau kaip vienerius metus (pagal paskutinės metinės finansinės atskaitomybės dokumentus).

X. PROJEKTO TRUKMĖ

15. Galutinis projekto įgyvendinimo terminas pagal kiekvieną kvietimą teikti paraiškas bus patvirtintas Lietuvos Respublikos žemės ūkio ministro įsakymu ir skelbiamas kartu su kvietimu teikti paraiškas paramai gauti. Projekto vykdytojas iki šios datos turės užbaigti visą projekte numatytą veiklą ir Agentūrai pateikti projekto galutinę projekto įgyvendinimo ataskaitą, mokėjimo prašymą bei audito išvadą dėl paramos lėšų panaudojimo, jei projekto vertė 300 tūkst. Lt. ir daugiau.

16. Maksimali projekto trukmė 24 mėnesiai.

XI. TINKAMOS IR NETINKAMOS KOMPENSUOTI IŠLAIDOS

17. Projekte gali būti numatytos visos išlaidos būtinos projektui įgyvendinti, tačiau paramos lėšomis bus finansuojamos tik tinkamos kompensuoti išlaidos neviršijant numatytos paramos dydžio. Tinkamos kompensuoti išlaidos turi būti aiškiai išvardytos, o ne pateikiamos bendra suma.

18. Paramos dydis skaičiuojamas tik atsižvelgiant į tinkamas kompensuoti išlaidas.

19. Rengiant projekto sąmatą, pildant finansavimo šaltinių lentelę paraiškos specialiojoje (B) dalyje, taip pat nustatant pareiškėjo bendrojo finansavimo sumą atsižvelgiama tik į tinkamas kompensuoti išlaidas.

20. Tinkamomis kompensuoti pripažįstamos išlaidos:

20.1. būtinos projektui vykdyti ir numatytos sutartyje;

20.2. padarytos projekto įgyvendinimo metu, kaip apibrėžta paramos sutartyje. Išlaidos, padarytos iki paramos sutarties su Agentūra pasirašymo datos, nebus kompensuojamos. Tinkamomis kompensuoti gali būti pripažįstamos tik bendrosios išlaidos, kurios yra tiesiogiai susijusios su projekto veikla ir kurios padarytos ne anksčiau nei paraiškos užregistravimo Agentūroje data, tačiau jei parama projektui nebus skiriama, pareiškėjas šias išlaidas turės padengti pats;

20.3. faktiškai padarytos, užregistruotos projekto vykdytojo apskaitoje bei pagrįstos dokumentų originalais arba (jei tai neįmanoma) oficialiai patvirtintomis kopijomis.

21. Pagal veiklos sritį „Žvejybos laivų modernizavimas“ galima kompensuoti:

21.1. laivų, jų įrenginių ir mechanizmų rekonstrukciją bei įsigijimą naujų įrenginių ir mechanizmų, skirtų:

21.1.1. selektyvesnėms ar mažo poveikio žvejybos technologijoms ir metodams įdiegti;

21.1.2. sanitarijos reikalavimams įgyvendinti;

21.1.3. darbo ir saugumo sąlygoms gerinti;

21.2. laive laikomų žuvų kokybei ir saugai gerinti:

21.2.1. atšaldymo įrenginių įsigijimą;

21.2.2. žuvų laikymo ir apdorojimo talpyklų, patalpų ir įrenginių rekonstrukciją ir įsigijimą;

21.2.3. žuvų laikymo talpyklų, patalpų ir įrangos plovimo bei dezinfekavimo įrenginių įsigijimą;

21.2.4. žuvų rūšiavimo ir svėrimo įrenginių įsigijimą;

21.2.5. ledo gaminimo įrenginių įsigijimą;

21.2.6. žuvų plovimo įrenginių įsigijimą;

21.3. radionavigacijos įrenginių įsigijimą;

21.4. bendrąsias išlaidas.

22. Pridėtinės vertės mokestis (PVM) nelaikomas tinkamomis kompensuoti išlaidomis, išskyrus tuos atvejus, kai projekto vykdytojas negali susigrąžinti PVM.

23. Visos numatytos išlaidos turi būti faktiškai padarytos iki 2008 m. pabaigos.

24. Netinkamos kompensuoti išlaidos:

24.1. žvejybos įrankių pakeitimas;

24.2. investicijos, susijusios su laivo pajėgumo (talpos ar galingumo) bei žvejybos įrankių veiksmingumo didinimu;

24.3. išlaidos, neįvardytos šių Gairių 21 punkte;

24.4. išlaidos ar jų dalis, padarytos perkant prekes, paslaugas, kurios neatitinka ES teisės aktais nustatytų saugos reikalavimų;

24.5. išlaidos ar jų dalis, padarytos perkant prekes ir paslaugas, nesilaikant Lietuvos Respublikos viešųjų pirkimų įstatymo (Žin., 1996 Nr. 84-2000, 2002, Nr. 118-5296) projekto vykdytojams, kurie yra perkančiosios organizacijos, kitiems – Prekių, paslaugų ar darbų teikėjo (rangovo) parinkimo taisyklių, kurios bus patvirtintos pagal Lietuvos Respublikos žemės ūkio ministerijos tvarką.

25. Įvykdžius projektą, įgyvendinta investicija taps projekto vykdytojo nuosavybe.

XII. PARAIŠKOS PILDYMAS, TEIKIMAS IR REGISTRAVIMAS

26. Paraiška susideda iš bendrosios (A) dalies, kurios forma patvirtinta Lietuvos Respublikos finansų ministro 2004 m. sausio 28 d. įsakymu Nr. 1K-033 „Dėl Lietuvos 2004–2006 m. bendrojo programavimo dokumento (BPD) priemonių ir projektų, finansuojamų įgyvendinant šias priemones, administravimo ir finansavimo taisyklių patvirtinimo“ (Žin., 2004, Nr. 19-599; 2004, Nr. 93-3421), ir specialiosios (B) dalies, kurios forma patvirtinta Lietuvos Respublikos žemės ūkio ministro 2004 m. gegužės 31 d. įsakymu Nr. 3D-329 „Dėl projekto specialiųjų paraiškų „B“ dalių paramai pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto žuvininkystės priemones gauti formų patvirtinimo“ (Žin., 2004, Nr. 94-3448). Paraiškos formos skelbiamos Agentūros interneto tinklalapyje www.nma.lt. Pareiškėjai turėtų įsitikinti, kad jų paraiška yra visiškai sukomplektuota, sutikrindami ją su paraiškos B dalyje pridedama priedų lentele.

27. Pareiškėjai paraiškas pildo lietuvių kalba. Ne lietuvių kalba užpildytos paraiškos nepriimamos.

28. Paraiška turi būti užpildoma atidžiai ir kaip galima aiškiau, siekiant palengvinti vertinimą. Turi būti pateikiama išsami informacija, ypač apie tai, kaip projektas padės pasiekti tikslus, kokia bus jo nauda ir kaip siūlomas projektas susijęs priemonės veiklos srities „Žvejybos laivų modernizavimas“ tikslais ir uždaviniais.

29. Paraiška ir jos priedai turi būti pateikti spausdintine forma (surinkti kompiuteriu). Ranka užpildytos paraiškos bus nepriimamos. Prie paraiškos turi būti pateikta ir elektroninė paraiškos versija (įrašyta į kompiuterinę laikmeną).

30. Prie užpildytos nustatytos formos paraiškos būtina pridėti šiuos dokumentus (pateikiamas originalas ir kopija arba notaro patvirtintas nuorašas):

30.1. verslo planą5 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163 „Dėl Verslo ir veiklos planų finansinei paramai gauti pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioritetą rengimo rekomendacijų“ (Žin., 2004, Nr. 60-2142). ;

30.2. juridinio asmens registravimo pažymėjimą ir steigimo dokumentus, t. y. įstatus, steigimo sandorį arba įstatymų nustatytais atvejais bendruosius nuostatus bei kitus dokumentus, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262; Nr. 77; Nr. 80; Nr. 82) (jei pareiškėjas – juridinis asmuo) arba asmens tapatybę patvirtinančius dokumentus (jei pareiškėjas – fizinis asmuo);

30.3. Jūros laivybos registro bendrovės išduotą galiojantį laivo klasifikacijos liudijimą bei kasmetinės apžiūros liudijimą arba Valstybinės vidaus vandenų laivybos inspekcijos išduotą laivo tinkamumo plaukioti liudijimą;

30.4. atsakingos institucijos pažymą apie tai, kiek dienų per pastaruosius dvejus metus laivas žvejojo jūroje, sugavimų duomenis (kiek ir kokios žuvies sugavo) bei naudojamus žvejybos įrankius6 Pažymą apie tai, kiek dienų per pastaruosius dvejus metus laivas žvejojo jūroje (t. y. buvo išplaukęs į jūrą žvejybos tikslais), išduoda Klaipėdos valstybinio jūrų uosto direkcijos uosto priežiūros ir gelbėjimo tarnyba. Pažymą apie sugavimų duomenis bei naudotus ir naudojamus žvejybos įrankius išduoda Žuvininkystės departamentas prie Lietuvos Respublikos žemės ūkio ministerijos. ;

30.5. laivo nuosavybės teisės liudijimą;

30.6. laivo įregistravimo Lietuvos Respublikos jūrų arba vidaus vandenų laivų registre liudijimą;

30.7. finansinės (audituotas, jei pagal Lietuvos Respublikos įstatymus pareiškėjui privalomas auditas) atskaitomybės dokumentus (balansas, pelno/ nuostolio ataskaita ir pinigų srautų ataskaita) už praėjusius ir ataskaitinius metus;

30.8. laivo įtraukimo į žvejybos laivų registrą liudijimą;

30.9. laivo veterinarinis patvirtinimą, kuris suteikiamas Lietuvos valstybinės maisto ir veterinarijos tarnybos direktoriaus įsakymu suteikiant veterinarinio patvirtinimo numerį;

30.10. Valstybinės mokesčių inspekcijos pažymą apie mokestinių įsipareigojimų įvykdymą (jei pareiškėjas – juridinis asmuo). Pažyma turi būti išduota ne anksčiau kaip prieš mėnesį iki paraiškos pateikimo;

30.11. Valstybinio socialinio draudimo fondo valdybos pažymą apie atsiskaitymą fondui. Pažyma turi būti išduota ne anksčiau kaip prieš mėnesį iki paraiškos pateikimo;

30.12. PVM deklaracijas už ataskaitinius metus (jei pareiškėjas – PVM mokėtojas);

30.13. dokumentus, patvirtinančius pareiškėjo galimybes apmokėti numatytą projekto dalį (bankinės sąskaitos išrašas, paskolos sutartis, garantinis banko raštas ir kt.);

30.14. komercinius prekių, darbų ar paslaugų tiekėjų pasiūlymus, susijusius su projekto įgyvendinimu7 Komerciniai siūlymai parenkami pareiškėjo nuožiūra, siekiant nustatyti galimą investicijos vertę. Jei numatomos įsigyti investicijos (prekės, darbai, ar paslaugos) suma viršija 34,528 tūkst. Lt, komercinis siūlymas turi būti atrinktas ne mažiau kaip iš trijų komercinių siūlymų, kuriuose turi būti nurodyta investicijos kaina litais (eurais pagal kursą) su PVM ir be PVM bei atitikimas ES teisės aktų nustatytiems saugos reikalavimams. Pareiškėjas Agentūrai prie paraiškos turi pateikti pasirinktą vieną komercinį siūlymą bei nurodyti ir pagrįsti jo pasirinkimą (turi būti priimamas ekonominiu atžvilgiu naudingiausias sprendimas). Jeigu investicijos vertė neviršija šios sumos, komercinis siūlymas gali būti pasirenkamas iš vienintelio tiekėjo (rangovo). Pareiškėjas Agentūrai prie paraiškos turi pateikti pasirinktą komercinį siūlymą. Jei bus priimtas sprendimas suteikti paramą, pareiškėjas, pasirašęs paramos sutartį su Agentūrą, privalės organizuoti investicijų (prekių, ar darbų, ar paslaugų) pirkimų konkursą, vadovaujantis Žemės ūkio ministerijos nustatyta tvarka. ;

30.15. įsipareigojimą, kad žvejybos laivas penkerius metus po modernizavimo nebus išbrauktas iš žvejybos laivų rejestro;

30.16. laivo savininko raštišką sutikimą, kad laivas gali būti modernizuojamas (jei pareiškėjas ne laivo savininkas);

30.17. pareiškėjo pasirašytą pasižadėjimą, kad jis nesiekia gauti paramos to pačio žvejybos laivo modernizavimui iš kitų nacionalinių programų ir ES fondų.

31. Pareiškėjas gali pateikti kitus papildomus dokumentus, kurie, jo manymu, gali būti svarbūs vertinant projektą.

32. Iškilus specifiniams su projekto vykdymu ar pareiškėjo veikla susijusiems klausimams, gali būti paprašyta papildomų dokumentų.

33. Paraiškas paramai iš ES struktūrinių fondų gauti kartu su reikalaujamais priedais iš pareiškėjų priima ir registruoja Agentūros Kontrolės departamento teritoriniai skyriai pagal pareiškėjų registracijos vietą žemiau nurodytais adresais:

Teritorinis skyrius	Adresas	Telefonas
Alytaus skyrius	Tvirtovės g. 1 / Naujoji g. 2, LT-63233 Alytus	(8 315) 7 00 54 (8 315) 7 00 59
Kauno skyrius	Donelaičio g. 33, LT-44240 Kaunas	(8 37) 20 00 04 (8 37) 32 11 54
Klaipėdos skyrius	Taikos pr. 28, LT-91220 Klaipėda	(8 46) 41 55 50 (8 46) 41 55 30
Marijampolės skyrius	Vytauto g. 19, LT-68300 Marijampolė	(8 343) 9 15 06 (8 343) 9 13 63
Panevėžio skyrius	Anykščių g. 4, LT-35171 Panevėžys	(8 45) 50 57 28 (8 45) 50 57 13
Šiaulių skyrius	Dvaro g. 78, LT-76298 Šiauliai	(8 41) 52 49 62 (8 41) 52 45 43
Tauragės skyrius	Prezidento g. 7, LT-72258 Tauragė	(8 446) 5 42 62 (8 446) 5 42 35
Telšių skyrius	Respublikos g. 32, LT-87340 Telšiai	(8 444) 5 61 27 (8 444) 5 61 26
Utenos skyrius	Basanavičiaus g. 126, LT-28214 Utena	(8 389) 5 47 61 (8 389) 6 91 92
Vilniaus skyrius	Liauksmino g. 5, LT-01101 Vilnius	(8 5) 231 31 71 (8 5) 231 31 70

34. Paraiškos turi būti įteiktos asmeniškai ar per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatytos paraiškos atmetamos.

35. Turi būti pateikiamas vienas originalus paraiškos (paraiškos forma, biudžeto lapai ir kartu pridedami dokumentai) egzempliorius, ant kurio aiškiai nurodoma ORIGINALAS, 2 kopijos, ant kiekvienos nurodant KOPIJA, ir paraiškos versija kompiuterinėje laikmenoje „Word“ formatu.

36. Pareiškėjas privalo pasirašyti kiekvieną paraiškos ir jos priedų kopijos lapą. Tai darydamas pareiškėjas prisiima atsakomybę už paraiškos kopijos ir originalo duomenų atitikimą.

37. Paraiškos originalo ir kopijų turinys turi būti tas pats, įskaitant visus priedus. Jeigu paraiškos originalo ir paraiškos elektroninės versijos duomenys nesutampa, Agentūra vadovaujasi pareiškėjo pasirašytu paraiškos originalu.

38. Paraiškos registruojamos Paraiškų registravimo žurnale nurodant paraiškos gavimo datą, pareiškėjo vardą, pavardę ar įmonės pavadinimą, pareiškėjo adresą, paraiškos pateikimo būdą ir paraišką užregistravusio darbuotojo duomenis. Paraiškos gavimas patvirtinamas ją pristačiusio asmens parašu.

XIII. KVIETIMAS TEIKTI PARAIŠKAS

39. Kvietimą teikti paraiškas skelbia Agentūra pagal paraiškų pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemones surinkimo tvarkaraštį, patvirtintą Lietuvos Respublikos žemės ūkio ministro 2004 m. liepos 15 d. įsakymu Nr. 3D-416 (Žin., 2004, Nr. 113-4248). Kvietimas skelbiamas „Valstybės žinių“ priede „Informaciniai pranešimai“ ir viename iš nacionalinių dienraščių bei interneto tinklalapiuose („Valstybės žinių“ www.valstybes-zinios.lt, Žemės ūkio ministerijos – www.zum.lt ir Agentūros – www.nma.lt).

40. Kvietimas gali būti skelbiamas ir kituose leidiniuose, internete bei kitais būdais.

41. Paraiškos, pateiktos po tvarkaraštyje nustatyto termino, atmetamos.

XIV. INFORMACIJOS TEIKIMAS

42. Iki paraiškos pateikimo pretendentai į paramą gali teirautis informacijos ir paaiškinimų:

42.1. telefonais, nurodytais Agentūros interneto svetainėje www.nma.lt „Ryšių su visuomene skyrius“;

42.2. faksu (8 5) 239 13 76;

42.3. elektroniniu paštu adresu: info@nma.lt.

43. Klausiant faksu ar elektroniniu paštu turi būti pateikiama aiški nuoroda į šias Gaires (ar kvietimo teikti paraiškas numerį ir pavadinimą), klausiančiojo vardas ir pavardė arba organizacijos pavadinimas ir telefonas.

44. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros tinklalapyje www.nma.lt, skiltyje „Klausimai“.

45. Informacija apie paraiškos vertinimo eigą (vertinimo tarpinius rezultatus bei paraišką vertinančius asmenis) neteikiama.

46. Agentūrai užregistravus paraišką, pareiškėjas negali teikti papildomos informacijos, jei jos nepareikalauja Agentūra. Į papildomą informaciją, kurią pareiškėjas pateikia savo iniciatyva, paraiškos vertinimo ir atrankos metu neatsižvelgiama.

47. Jei po paraiškos pateikimo susiklostė tam tikros aplinkybės, susijusios su pareiškėju ar numatytu projektu, iš esmės keičiančios projekto įgyvendinimo galimybes, pareiškėjas gali raštu atšaukti pateiktą paraišką. Pareiškėjas turi teisę pateikti naują paraišką kitu paraiškų surinkimo etapu.

XV. PARAIŠKOS VERTINIMAS IR ATRANKA

48. Užregistruota paraiška vertinama Agentūroje pagal jos patvirtintą ir su Žemės ūkio ministerija suderintą vidinę paraiškų vertinimo tvarką.

49. Paraiškų vertinimo procesas susideda iš trijų etapų:

49.1. administracinės atitikties vertinimo, kurio metu patikrinama, ar paraiška yra visiškai sukomplektuota, tai yra, ar pateikti visi prašomi dokumentai bei reikiama informacija;

49.2. tinkamumo vertinimo, kurio metu nustatoma, ar projektas yra tinkamas suteikti paramą iš ES struktūrinių fondų;

49.3. techninio, ekonominio ir finansinio vertinimo, kurio metu įvertinama pateiktų projektų kokybė ir atitiktis atrankos kriterijus.

XVI. ADMINISTRACINĖS ATITIKTIES VERTINIMAS

50. Užregistravus paraišką, pirmiausia patikrinama paraiškos administracinė atitiktis. Nustatoma, ar paraiška tinkamai užpildyta, ar pateikti visi nurodyti dokumentai.

51. Atliekant administracinį tikrinimą pildoma patikros lentelė (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Tikrinimo elementai	Taip	Ne	Netaikoma
1.	Paraiška ir kartu pridedami dokumentai gauti iki galutinio paraiškų pateikimo termino
2.	Paraiška visiškai užpildyta, atitinka paraiškos formą ir yra pasirašyta pareiškėjo
3.	Pateiktas vienas originalas, dvi kopijos ir paraiškos versija kompiuterinėje laikmenoje
4.	Pateikta paraiška surinkta kompiuteriu (išspausdinta) ir pateikta lietuvių kalba
5.	Biudžetas ir finansavimo šaltinių lentelė atitinka nustatytą formą ir yra pasirašyti pareiškėjo
6.	Paraiškoje nurodytas dokumentų ir lapų skaičius atitinka faktiškąjį
7.	Pateiktas verslo planas
8.	Pateiktas juridinio asmens įregistravimo pažymėjimas ir steigimo dokumentai (įstatai, steigimo sandoris arba įstatymų nustatytais atvejais bendrieji nuostatai bei kitus dokumentai, kuriuos įstatams prilygina Lietuvos Respublikos civilinis kodeksas (jei pareiškėjas – juridinis asmuo) arba asmens tapatybę patvirtinančius dokumentus (jei pareiškėjas – fizinis asmuo)
9.	Pateiktas jūros laivybos registro bendrovės išduotas galiojantis laivo klasifikacijos liudijimas bei kasmetinės apžiūros liudijimas arba Valstybinės vidaus vandenų laivybos inspekcijos išduotas laivo tinkamumo plaukioti liudijimas
10.	Pateikta atsakingos institucijos pažyma apie tai, kiek dienų per pastaruosius dvejus metus laivas žvejojo jūroje, sugavimų duomenis (kiek ir kokios žuvies sugavo) bei naudojamus žvejybos įrankius
11.	Pateiktas laivo nuosavybės teisės liudijimas
12.	Pateiktas laivo įregistravimo Lietuvos Respublikos jūrų arba vidaus vandenų laivų registre liudijimas
13.	Pateikti finansinės (audituotas, jei pagal Lietuvos Respublikos įstatymus pareiškėjui privalomas auditas) atskaitomybės dokumentai (balansas, pelno nuostolio ataskaita bei pinigų srautų ataskaita) už praėjusius ir ataskaitinius metus
14.	Pateiktas laivo įtraukimo į žvejybos laivų registrą liudijimas
15.	Pateiktas laivo veterinarinis patvirtinimas
16.	Pateikta Valstybinės mokesčių inspekcijos pažyma apie mokestinių įsipareigojimų įvykdymą (jei pareiškėjas – juridinis asmuo)
17.	Pateikta Valstybinio socialinio draudimo fondo valdybos pažyma apie atsiskaitymą fondui
18.	Pateiktos PVM deklaracijos už ataskaitinius metus (jei pareiškėjas – PVM mokėtojas)
19.	Pateikti dokumentai, patvirtinantys pareiškėjo galimybes apmokėti numatytą projekto dalį (bankinės sąskaitos išrašas, paskolos sutartis, garantinis banko raštas ir kt.)
20.	Pateikti komerciniai prekių, darbų ar paslaugų tiekėjų pasiūlymai, susiję su projekto įgyvendinimu
21.	Pateiktas laivo savininko raštiškas sutikimas, kad laivas gali būti modernizuojamas (jei pareiškėjas nėra laivo savininkas)
22.	Pateiktas pareiškėjo pasirašytas pasižadėjimas, kad jis nesiekia gauti paramos žvejybos laivo modernizavimui iš kitų nacionalinių programų ir ES fondų
23.	Pateiktas įsipareigojimas, kad žvejybos laivas penkerius metus po modernizavimo nebus išbrauktas iš žvejybos laivų rejestro
VERTINTOJO PASTABOS. (Kokios informacijos ar dokumentų trūksta)

52. Jei atlikus paraiškos administracinės atitikties vertinimą nustatoma, kad ji tinkama vertinti toliau, Agentūra pareiškėjui siunčia pranešimą apie paraiškos užregistravimą ir jai suteiktą unikalų identifikavimo numerį.

53. Atlikus administracinės atitikties vertinimą, atliekama tinkamai įformintų paraiškų patikra vietoje.

54. Jeigu atlikus administracinės atitikties vertinimą administracinės atitikties lentelėje pažymimas bent vienas atsakymas „ne“ ir nustatoma, kad pateikti ne visi reikiami dokumentai, pareiškėjui siunčiamas pranešimas apie paraiškos užregistravimą ir jai suteiktą unikalų identifikavimo numerį. Kartu nurodomi nustatyti trūkumai, jiems pašalinti suteikiamas 10 darbo dienų terminas nuo pranešimo įteikimo. Atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms po jo išsiuntimo registruotu paštu. Per pranešime nustatytą laiką nepristačius reikiamų dokumentų, ar nepateikus trūkstamos informacijos, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas.

XVII. TINKAMUMO VERTINIMAS

55. Po administracinės atitikties įvertinimo tinkamai įformintos paraiškos kartu su priedais siunčiamos į Agentūrą tolesniam vertinimui.

56. Paraiškas nagrinėja ir vertina Agentūros darbuotojai, prireikus gali būti pasamdyti nepriklausomi vertintojai.

57. Paraiškos tinkamumo vertinimo metu nustatoma, ar projektas tinkamas gauti paramą iš ES struktūrinių fondų. Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

58. Ar paraiška atitinka tinkamumo kriterijus, tikrinama pildant tinkamumo vertinimo lentelę (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Taip	Ne	Netaikoma
1.	Pareiškėjo vertinimas ir projekto veiklos tinkamumas finansuoti
1.1.	Ar paraišką pateikia subjektas, įvardytas galimu pareiškėju šių Gairių 10 punkte
1.2.	Ar projekto veikla atitinka BPD priemonės remiamas bei kvietime teikti paraiškas nurodytas veiklos sritį
1.3.	Ar projektas atitinka šių Gairių 3 ir 4 punktuose numatytus tikslus ir uždavinius
1.4.	Ar turtas, į kurį bus investuojama, priklauso pareiškėjui
1.5.	Ar pareiškėjas verslo plane įrodo, kad ūkio subjektas, įgyvendinęs projektą, atitiks ekonominio gyvybingumo rodiklius
1.6.	Ar pareiškėjas tvarko buhalterinę apskaitą pagal Lietuvos Respublikos teisės aktų nustatytus reikalavimus
1.7.	Ar pareiškėjas neturi įsiskolinimų Lietuvos Respublikos valstybės biudžetui
1.8.	Ar pareiškėjas neturi įsiskolinimų Valstybinio socialinio draudimo fondui
1.9.	Ar žvejybos laivas įtrauktas į Lietuvos Respublikos jūrų laivų registrą arba vidaus vandenų laivų registrą ne mažiau kaip penkerius metus bei įtrauktas į žvejybos laivų rejestrą, išskyrus tuos atvejus, kai parama teikiama Laivų monitoringo sistemų įrangai
1.10.	Ar ūkio subjektas, kuriam priklauso laivas, ne mažiau kaip vienerius metus vykdo pelningą ekonominę veiklą
1.11.	Ar pareiškėjo verslo planu įrodyta, kad ūkio subjektas, įgyvendinęs projektą, atitiks ekonominio gyvybingumo rodiklius
1.12.	Ar laivas patvirtintas Valstybinės maisto ir veterinarijos tarnybos nustatyta tvarka
1.13.	Ar numatytos investicijos (įrenginiai, mechanizmai) atitinka ES teisės aktų nustatytus saugos reikalavimus
1.14.	Ar laivas tinkamas eksploatuoti tuo metu, kai priimamas sprendimas suteikti paramą
2.	Projekto atitiktis bendrojo finansavimo reikalavimams
2.1.	Pareiškėjo prašomos paramos suma neviršija didžiausios galimos pagal šį kvietimą paramos normos
2.2.	Pareiškėjo siūlomas bendrojo finansavimo šaltinis (pvz., pinigais, įnašu natūra) yra tinkamas
2.3.	Prašoma suma neviršija nustatyto maksimumo
3.	Prašomų kompensuoti projekto išlaidų tinkamumas finansuoti
3.1.	Projekto išlaidos atitinka BPD priemonės investicijų sričių kodus
3.2.	Paramos prašoma tinkamoms finansuoti išlaidoms
4.	Projekto įgyvendinimo laikotarpio tinkamumas
4.1.	Projekto pradžios data atitinka kvietime teikti paraiškas nustatytus reikalavimus
4.2.	Projektą numatoma įgyvendinti iki kvietime teikti paraiškas nurodytos vėliausios projekto įgyvendinimo termino.
VERTINTOJO PASTABOS:

59. Po paraiškos tinkamumo įvertinimo pripažinus ją tinkama paramai gauti, atliekamas projekto techninis, finansinis ir ekonominis vertinimas.

60. Agentūra gali pareiškėjo prašyti pateikti papildomų dokumentų, jei jų reikia paraiškai įvertinti. Vertinimo metu gali būti atliekama patikra paraiškoje nurodytoje projekto įgyvendinimo vietoje. Jeigu pareiškėjas per 10 darbo dienų prašomos informacijos nepateikia, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas. Pranešimas laikomas įteiktu praėjus 2 darbo dienoms po jo išsiuntimo registruotu paštu.

XVIII. PROJEKTŲ TECHNINIS, FINANSINIS IR EKONOMINIS VERTINIMAS

61. Techninio, finansinio ir ekonominio vertinimo etape įvertinama pateiktų projektų kokybė ir atitiktis atrankos kriterijus (balais). Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

62. Vertinti gali ir Agentūros paskirti nepriklausomi vertintojai, jei teikiami projektai yra sudėtingi ir jiems įvertinti reikia specifinių žinių.

63. Vertinant pildoma techninio, finansinio ir ekonominio vertinimo lentelė (pateikiama pavyzdinė šios lentelės forma):

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Maksimalus balų skaičius
1.	Projekto svarba (aktualumas)	iš viso: 100 balų
1.1.	Laivai, žvejojantys Baltijos jūroje	30
1.2.	Laivai, žvejojantys Baltijos strimeles, bretlingius ir lašišas8 Pastarųjų dvejų metų sugavimų duomenys. : – kai strimelės, bretlingiai ir lašišos nuo visų sugavimų sudaro 70 proc. ir daugiau, skiriama 30 balų; – kai strimelės, bretlingiai ir lašišos nuo visų sugavimų sudaro nuo 50 proc. iki 69 proc., skiriama 20 balų; – kai strimelės, bretlingiai ir lašišos nuo visų sugavimų sudaro nuo 25 proc. iki 49 proc., skiriama 10 balų; – kai strimelės, bretlingiai ir lašišos nuo visų sugavimų sudaro nuo 10 proc. iki 24 proc., skiriami 5 balai	30
1.3.	Naujesni laivai9 Laivo amžius skaičiuojamas nuo pagaminimo datos. : – 10 metų ir naujesni – 20 balų; – nuo 11 iki 15 metų – 15 balų; – nuo 16 iki 29 metų – 10 balų; – nuo 30 iki 40 metų – 5 balai	20
1.4.	Investicijos, skirtos gerinti sugautų ir laivuose laikomų žuvų kokybei ir saugumui (šios investicijos turi sudaryti ne mažiau kaip 60 proc. projekto vertės)	20
Iš viso:	100 balų
VERTINTOJO REKOMENDACIJA

64. Jei vertintojams kyla neaiškumų ar trūksta informacijos, pareiškėjo raštu prašoma per 10 darbo dienų pateikti aiškinimus ar papildymus. Jei reikia, Agentūra gali nustatyti ir ilgesnį informacijos pateikimo terminą. Pranešimas laikomas įteiktu praėjus 2 darbo dienoms po jo išsiuntimo registruotu paštu.

65. Jeigu dviejų vertintojų galutinis paraiškų įvertinimas skiriasi, projektui vertinti skiriamas trečias vertintojas.

66. Jei konkretaus kvietimo teikti paraiškas metu pareiškėjų prašoma paramos suma yra ne didesnė, nei šiam kvietimui skirtai paramos suma, parama skiriama visiems pareiškėjams, kurie visais vertinimo etapais pripažįstami tinkamais gauti paramą. Tačiau jei į konkretų kvietimą teikti paraiškas atsiliepia daugiau pareiškėjų, parama skiriama daugiausia balų surinkusiems pareiškėjams.

XIX. PARAIŠKŲ TVIRTINIMAS IR PARAMOS SUTARČIŲ SUDARYMAS

67. Agentūra, įvertinusi paraiškas, parengia paraiškų vertinimo ataskaitą – medžiagą, kurią sudaro išnagrinėtų paraiškų vertinimo protokolas, taip pat paraiškų skirtingų vertinimo etapų lentelių (administracinės atitikties, tinkamumo, techninio, finansinio ir ekonominio vertinimo) kopijos, ir teikia Projektų atrankos komitetui (toliau – Komitetas). Išnagrinėtų paraiškų vertinimo protokole pateikiama paraiškų vertinimo suvestinė, prašomos paramos suma, kvietimui teikti paraiškas skirta pinigų suma bei skirstytina likusi dar nepanaudota pinigų suma.

68. Komitetas svarsto, kuriuos projektus finansuoti pagal Agentūros pateiktą vertinimo ataskaitą bei kitą informaciją, susijusią su pateiktais atrankai projektais, ir priima rekomendacinio pobūdžio sprendimą dėl finansuotinų projektų, taip pat dėl Europos Sąjungos struktūrinių fondų lėšų bei nacionalinio bendrojo finansavimo dydžių. Komitetas išklauso socialinių-ekonominių partnerių nuomonę, kuri yra rekomendacinio pobūdžio. Komiteto posėdžiai protokoluojami. Priimdamas sprendimus, Komitetas siekia bendro sutarimo. Jei tokio sutarimo pasiekti nepavyksta, sprendimai priimami balsuojant paprasta balsų dauguma.

69. Komiteto posėdžiuose dalyvauja Finansų ministerijos ir kitų institucijų, kurių kompetencijai priskiriami svarstomi projektai, atstovai.

70. Sprendimą dėl projekto finansavimo priima Žemės ūkio ministerija pagal Komiteto rekomendacijas. Galutinis sprendimas dėl paramos skyrimo įteisinamas Lietuvos Respublikos žemės ūkio ministro įsakymu arba jo įgalioto atstovo potvarkiu. Pareiškėjas apie sprendimą dėl projekto finansavimo informuojamas ne vėliau kaip per tris mėnesius nuo paskutinės paraiškų surinkimo dienos. Jei vertinant projektą iškilo aplinkybių, dėl kurių vertinimas užtruko, pareiškėjui informacija apie sprendimą išsiunčiama vėliau tiek, kiek buvo pratęstas projekto vertinimo laikas.

71. Gavusi Žemės ūkio ministerijos sprendimą dėl projektų finansavimo, Agentūra apie tai informuoja pareiškėjus ir sudaro su jais sutartis, kurios parengtos pagal Paramos teikimo projektams, įgyvendinamiems pagal 2004–2006 metų bendrojo programavimo dokumento priemones, pavyzdinę sutartį, patvirtintą Lietuvos Respublikos finansų ministro 2004 m. sausio 28 d. įsakymu Nr. 1K-033 (Lietuvos Respublikos žemės ūkio ministro 2004 m. liepos 16 d. įsakymas Nr. 3D-436 „Dėl paramos teikimo projektams, pagal kuriuos įgyvendinamos Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto kaimo plėtros priemonės, pavyzdinės sutarties, mokėjimo prašymo, mokėjimo prašymo tikrinimo ir tvirtinimo lapo, projekto įgyvendinimo ataskaitos formų patvirtinimo“). Paramos sutarties forma pateikiama Agentūros interneto tinklalapyje: www.nma.lt. Su pareiškėjais, kurių projektams nuspręsta skirti paramą, Agentūra sudaro paramos sutartis per 10 darbo dienų nuo informacijos (pareiškėjas informuojamas registruotu laišku) apie sprendimą skirti projektui paramą pateikimo pareiškėjui. Jei paramos sutarties turinys yra derinamas (sutarties derinimas būtinas, jei projekto vykdytojas pageidauja keisti mokėjimo prašymų pateikimo terminus, perkelti paramos objektus iš vieno projekto įgyvendinimo etapo į kitą, pakeisti banką bei sąskaitos numerį ir pan. arba projekto vykdytojas iki sutarties pasirašymo Agentūrai privalo pateikti papildomus duomenis ar dokumentus), paramos sutarties pasirašymo terminas gali būti ilgesnis.

72. Jei nuspręsta projekto neremti, Agentūra pareiškėjui siunčia argumentuotą pranešimą per 10 darbo dienų nuo Žemės ūkio ministerijos sprendimo gavimo.

73. Informacija apie priimtus sprendimus skelbiama Agentūros ir Žemės ūkio ministerijos interneto svetainėse.

74. Žemės ūkio ministerija gali įgalioti Agentūrą sudaryti su pareiškėjais dvišales paramos teikimo sutartis dėl tų projektų, kurie yra rekomenduoti Komiteto ir kurių finansavimas patvirtintas Žemės ūkio ministerijos sprendimu. Tokiu atveju Žemės ūkio ministerija turi informuoti Finansų ministeriją, kokiu teisiniu pagrindu, kokiam laikui ir dėl kokios sumos suteikiami įgaliojimai.

XX. SKUNDŲ NAGRINĖJIMAS

75. Pareiškėjas turi teisę apskųsti Agentūros, Žemės ūkio ministerijos ir Finansų ministerijos sprendimus.

76. Agentūros sprendimą atmesti paraišką pareiškėjas gali apskųsti Žemės ūkio ministerijai raštu per 10 darbo dienų po to, kai jam registruotu laišku buvo išsiųstas pranešimas apie atmetimą. Šį skundą Žemės ūkio ministerija privalo išnagrinėti per 20 darbo dienų nuo jo gavimo.

77. Žemės ūkio ministerijos sprendimą neskirti paramos projektui pareiškėjas gali apskųsti Finansų ministerijai per 10 darbo dienų po to, kai jam registruotu laišku buvo išsiųstas pranešimas. Šį skundą Finansų ministerija privalo išnagrinėti per 20 darbo dienų nuo jo gavimo.

78. Dėl Agentūros, Žemės ūkio ministerijos ir Finansų ministerijos sprendimų pareiškėjas gali kreiptis į teismą Lietuvos Respublikos įstatymų nustatyta tvarka.

79. Atmestos paraiškos ir jų priedai saugomi Agentūros archyve mažiausiai dvejus metus nuo sprendimo atmesti paraišką priėmimo dienos.

XXI. PIRKIMO PROCEDŪROS

80. Projekto vykdytojai, kurie pagal Lietuvos Respublikos viešųjų pirkimų įstatymą yra perkančiosios organizacijos, privalo vadovautis minėto įstatymo nuostatomis ir pirkimo dokumentus derinti su Agentūra.

81. Kiti projekto vykdytojai, kuriems netaikomos Lietuvos Respublikos viešųjų pirkimų įstatymo nuostatos, siekdami, kad padarytos išlaidos būtų laikomos tinkamomis kompensuoti, pirkdami privalės vadovautis Prekių, paslaugų ar darbų teikėjo (rangovo) parinkimo taisyklėmis, kurios bus patvirtintos pagal Lietuvos Respublikos žemės ūkio ministerijos tvarką.

82. Lėšos, kurias projekto vykdytojai išleis pagal prekių, paslaugų ar darbų pirkimo sutartis, sudarytas nesilaikant šių Gairių 80 ir 81 punktų reikalavimų, bus laikomos netinkamomis kompensuoti.

XXII. PARAMOS MOKĖJIMO BŪDAS

83. Veiklos sričiai „Žvejybos laivų modernizavimas“ taikomas kompensacinis mokėjimo būdas, pagal kurį:

83.1. projekto vykdytojas pradeda veiklą savo lėšomis ir po projekto įgyvendinimo etapo pateikia Agentūrai mokėjimo prašymą, kuriame deklaruoja padarytas ir apmokėtas išlaidas, pridėdamas išlaidas įrodančius dokumentus;

83.2. Agentūra per ne ilgesnį kaip 60 kalendorinių dienų laikotarpį nuo mokėjimo prašymo bylų užregistravimo Agentūros Finansų ir apskaitos departamento Mokėjimo prašymų skyriuje, nustato prašomų kompensuoti išlaidų tinkamumą ir teikia Žemės ūkio ministerijai mokėjimo paraišką;

83.3. Žemės ūkio ministerija tikrina gautos paraiškos dėl lėšų pervedimo projekto vykdytojui atitiktį jų turinio, BPD priemonės biudžeto limitų ir specialiųjų valstybės biudžeto ES struktūrinių fondų paramos lėšų programų, skirtų BPD priemonių įgyvendinimui finansuoti, sąmatų reikalavimams ir atlieka atrankinę išlaidas patvirtinančių ir įrodančių dokumentų kontrolę. Žemės ūkio ministerija tikrina ir tvirtina mokėjimo paraišką dėl lėšų pervedimo projekto vykdytojui, jos pagrindu rengia ir teikia mokėjimo paraišką valstybės iždui apmokėti. Valstybės iždas perveda paramos sumą projekto vykdytojui;

83.4. projekto vykdytojas gali pateikti iki trijų mokėjimo prašymų (trys mokėjimo prašymai gali būti numatyti tik tada, kai projektas yra sudėtingas ir didelis. Sudėtingu ir dideliu projektu yra laikomi tokie projektai, kuriuose projekto vykdytojas planuoja atlikti rekonstrukcijos darbus, įrangos pirkimo ir montavimo darbus bei įsigyti techniką). Jei vykdomi rekonstrukcijos darbai bei perkama ir montuojama įranga, pirmiausia turi būti visiškai atliekami rekonstrukcijos darbai ir tik po to perkama ir montuojama įranga;

83.5. jeigu paramos sutartyje yra numatyta daugiau negu vienas mokėjimo prašymas, tai pirmojo mokėjimo prašymo investicijų dydis turi būti ne mažesnis kaip 25 proc. bendros investicijų projekto vertės;

83.6. projekto vykdytojas paramos lėšoms privalo atsidaryti atskirą sąskaitą banke.

XXIII. MOKĖJIMO PRAŠYMO PATEIKIMAS

84. Pasirašęs paramos sutartį, projekto vykdytojas daro projekte numatytas investicijas.

85. Projekto vykdytojas po projekto įgyvendinimo etapo paramai gauti pateikia nustatytos formos mokėjimo prašymus.

86. Mokėjimo prašymo forma patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklalapyje www.nma.lt. Joje bus išvardyti reikiami pridėti dokumentai. Projekto vykdytojas turi įsitikinti, kad prie mokėjimo prašymo pridėti visi reikiami dokumentai.

87. Mokėjimo prašymus priima ir registruoja Agentūros Kontrolės departamento teritoriniai skyriai šių Gairių 33 punkte nurodytais adresais pagal pareiškėjo registracijos vietą.

88. Mokėjimo prašymai turi būti įteikti asmeniškai arba per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatyti mokėjimo prašymai atmetami. Projekto vykdytojas turi pateikti vieną mokėjimo prašymo (ir pridedamų dokumentų) originalą, ant kurio aiškiai nurodoma ORIGINALAS, ir 2 kopijas, ant kiekvienos nurodant KOPIJA.

89. Kiekvienas mokėjimo prašymo ir pridedamų dokumentų kopijos lapas turi būti pasirašytas projekto vykdytojo. Pasirašydamas kiekvieną mokėjimo prašymo ir jo pridedamų dokumentų kopijos lapą, projekto vykdytojas prisiima atsakomybę už mokėjimo prašymo kopijos ir originalo duomenų atitikimą.

90. Kartu su mokėjimo prašymu pateikiami išlaidų dokumentų kopijos ir originalai. Nustatęs kopijų tikrumą Agentūros darbuotojas ant jų pasirašo ir parašą patvirtina antspaudu.

91. Mokėjimo prašymai registruojami Gautų mokėjimo prašymų registracijos žurnale, nurodant gavimo datą, projekto vykdytojo vardą, pavardę ar įmonės pavadinimą, adresą, mokėjimo prašymo pateikimo būdą ir prašymą užregistravusio darbuotojo duomenis. Pateikęs mokėjimo prašymą asmuo registracijos žurnale parašu patvirtina mokėjimo prašymo pateikimo faktą.

XXIV. MOKĖJIMO PRAŠYMO PATEIKIMO TERMINAS

92. Mokėjimo prašymo pateikimo terminas nustatomas paramos sutartyje.

93. Jeigu projekto vykdytojas dėl objektyvių priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti prašymą dėl termino pratęsimo. Vėliau pateikti prašymai nepriimami ir nesvarstomi. Sprendimą dėl termino pratęsimo priima Agentūra, atsižvelgdama į prašyme išdėstytus argumentus. Priėmus sprendimą atidėti mokėjimo prašymo pateikimo terminą, keičiama paramos sutartis.

94. Mokėjimo prašymą pateikus pavėluotai dėl objektyvių pateisinamų priežasčių, pareiškėjas raštu turi Agentūrai paaiškinti vėlavimo priežastis ir pateikti pateisinamus dokumentus. Kitu atveju mokėjimo prašymas atmetamas.

95. Klausimai dėl mokėjimo prašymo gali būti pateikiami elektroniniu paštu arba faksu: info@nma.lt, fakso Nr.: (8 5) 239 1376.

XXV. MOKĖJIMO PRAŠYMO TIKRINIMAS, VERTINIMAS IR TVIRTINIMAS

96. Mokėjimo prašymus tikrina ir vertina Agentūros darbuotojai. Jei reikia, gali būti samdomi nepriklausomi vertintojai.

97. Užregistravus mokėjimo prašymą, Agentūros teritoriniame skyriuje vertinama jo administracinė atitiktis: nustatoma, ar pateikti visi reikalingi dokumentai ir užpildoma administracinės atitikties vertinimo lentelė.

98. Jei projekto vykdytojo pateiktas mokėjimo prašymas yra tinkamas toliau vertinti, jam apie tai pranešama raštu.

99. Jeigu projekto vykdytojo pateiktas mokėjimo prašymas neteisingai užpildytas, trūksta duomenų, siunčiamas pranešimas, kad mokėjimo prašymas užregistruotas, jam suteiktas unikalus identifikavimo numeris ir nurodomi tikrinimo metu nustatyti trūkumai. Pranešimas laikomas įteiktu praėjus 2 darbo dienoms nuo jo išsiuntimo registruotu paštu. Trūkumams pašalinti pareiškėjui nustatomas 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Per nustatytą laiką nepristačius reikiamų dokumentų ar nepatikslinus duomenų, mokėjimo prašymas yra atmetamas.

100. Teikiant galutinį mokėjimo prašymą pateikiama galutinė projekto įgyvendinimo ataskaita, kuri yra siunčiama į Agentūros administravimo ir analizės skyrių, bei projekto audito išvada (projekto audito išvada teikiama, jei projekto vertė 300 tūkst. Lt ir daugiau).

101. Įvertinus administracinę atitiktį atliekama tinkamai įformintų mokėjimo prašymų patikra vietoje (kiekvieno mokėjimo prašymo).

102. Po patikros vietoje mokėjimo prašymai kartu su pridedamais dokumentais bei teritorinio skyriaus darbuotojų užpildytais darbo dokumentais siunčiami vertinti į Agentūrą.

103. Mokėjimo prašymą Agentūroje tikrina du Agentūros darbuotojai, iš kurių vienas pildo mokėjimo prašymo tikrinimo ir tvirtinimo lapą. Mokėjimo prašymo tikrinimo ir tvirtinimo lapas, patvirtintas Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiamas Agentūros interneto tinklalapyje www.nma.lt.

104. Vertinant mokėjimo prašymą nustatoma, kokia paramos suma bus mokama projekto vykdytojui. Tarnautojo atliktą vertinimą peržiūri skyriaus vedėjas. Galutinį sprendimą dėl mokėjimo prašymo įvertinimo priima Agentūros Finansų ir apskaitos departamento direktorius.

105. Jei vertinant mokėjimo prašymą kyla įtarimų, kad dokumentuose pateikta neteisinga informacija, atliekama užsakomoji patikra vietoje.

106. Įvertinus mokėjimo prašymą, priimamas sprendimas:

106.1. atmesti mokėjimo prašymą;

106.2. dalinai apmokėti mokėjimo prašyme prašomą paramos sumą;

106.3. pilnai apmokėti mokėjimo prašymą.

107. Jei priimtas sprendimas dėl mokėjimo prašymo atmetimo ar dalinio apmokėjimo, projekto vykdytojui per 10 darbo dienų nuo sprendimo priėmimo raštu pranešama, nurodant tokio sprendimo motyvus.

XXVI. PARAIŠKŲ IR MOKĖJIMO PRAŠYMŲ PATIKROS VIETOJE

108. Įvertinus paraiškų administracinę atitiktį, Agentūros Kontrolės departamento teritorinių skyrių darbuotojai vykdo tinkamai įformintų paraiškų patikrą vietoje.

109. Patikros vietoje metu tikrinami paraiškoje ir jos prieduose pateikti duomenys.

110. Įvertinus mokėjimo prašymo administracinę atitiktį atliekama jo patikra vietoje. Mokėjimo prašymo patikros vietoje metu bus tikrinami mokėjimo prašyme ir jo prieduose pateikti duomenys, įvykdytų investicijų atitikimas tikrovei ir kt. Agentūros Kontrolės departamento teritorinių skyrių darbuotojai atlieka kiekvieno pateikto mokėjimo prašymo patikrą vietoje, jei projekto vertė mažesnė nei 300 tūkst. Lt, taip pat, kaip projekte numatyta rekonstrukcija. Jei projekto vertė 300 tūkst. Lt ir daugiau bei projekto vykdytojas privalo pateikti projekto audito išvadą, patikra vietoje gali būti atliekama tik vieną kartą, įgyvendinus projektą.

111. Paraiškos ar mokėjimo prašymo vertinimo metu pagal vertintojų Agentūros Kontrolės departamentui pateiktą paklausimą gali būti atliekamos ir užsakomosios patikros vietoje, kurių metu bus tikrinami paraiškos ar mokėjimo prašymo duomenys, dėl kurių teisingumo iškilo abejonių.

112. Apie numatomą patikrą vietoje pareiškėjas/ projekto vykdytojas gali būti informuojamas iš anksto.

113. Patikrų vietoje metu atliekamas fizinis paraiškoje ar mokėjimo prašyme bei jų prieduose deklaruotų duomenų patikrinimas ir surašoma patikros vietoje ataskaita. Pareiškėjui / projekto vykdytojui turi būti sudaryta galimybė susipažinti su patikros vietoje ataskaita. Jeigu patikros vietoje metu buvo nustatyti neatitikimai, ataskaitos kopija paliekama pareiškėjui / projekto vykdytojui tą pačią dieną arba, nesant galimybės padaryti ataskaitos kopiją, išsiunčiama pareiškėjui / projekto vykdytojui per tris darbo dienas faksu arba paštu.

114. Patikros vietoje metu nustačius neesminių neatitikimų, kurie nepažeidžia sutarties ir gali būti ištaisyti projekto vykdytojo, Agentūra suformuluoja reikalavimus projekto vykdytojui ir nustato terminus jiems įvykdyti. Apie reikalavimų įvykdymą projekto vykdytojas privalo pranešti Agentūrai, pateikdamas projekto įgyvendinimo ataskaitą, jei Agentūra nenurodo kitaip.

115. Nustačius sutarties pažeidimų, Agentūra apie tai informuoja Žemės ūkio ministeriją, kuri turi teisę sustabdyti arba nutraukti mokėjimų projekto vykdytojui procedūras, nutraukti sutartį, pareikalauti grąžinti jau išmokėtas lėšas.

116. Jei Agentūra įtaria, kad projekto vykdytojo pažeidimai yra nusikalstamo pobūdžio, apie tai per 5 darbo dienas informuoja Finansinių nusikaltimų tyrimo tarnybą prie Vidaus reikalų ministerijos.

117. Agentūros Kontrolės departamento darbuotojai penkis metus po projekto įgyvendinimo pabaigos turi teisę atlikti įvykdyto projekto priežiūros patikras vietoje, kurių metu bus tikrinama ar projekto vykdytojas ir po projekto įgyvendinimo laikosi paramos sutartyje numatytų sąlygų.

XXVII. PROJEKTŲ ĮGYVENDINIMO ATASKAITOS

118. Projekto vykdytojas privalo teikti Agentūrai tarpines ir galutinę projekto įgyvendinimo ataskaitą ir veiklą pagrindžiančius dokumentus.

119. Tarpinės (galutinės) projekto įgyvendinimo ataskaitos forma, patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklalapyje www.nma.lt.

120. Projekto vykdytojas tarpines (per mėnesį pasibaigus kiekvienam metų ketvirčiui) projekto įgyvendinimo ataskaitas teikia Agentūros Kaimo plėtros programų departamento Administravimo ir analizės skyriui.

121. Tarpinę ataskaitą Agentūra išnagrinėja per 20 darbo dienų ir nustato, ar projektas vykdomas laikantis sutarties sąlygų. Patikrinusi ir įvertinusi tarpinę ataskaitą, Agentūra:

121.1. ją patvirtina;

121.2. paprašo papildomos informacijos per 20 darbo dienų ir / arba nusprendžia atlikti projekto patikrą vietoje;

121.3. atmeta, išdėstydama motyvus, ir nustato terminą, per kurį projekto vykdytojas turi ištaisyti ataskaitos/ projekto įgyvendinimo trūkumus ir pateikti naują tarpinę projekto įgyvendinimo ataskaitą.

122. Jeigu projekto vykdytojas laiku nepateikia tarpinės projekto įgyvendinimo ataskaitos, Agentūra apie tai raštu primena pareiškėjui ir nustato 20 darbo dienų terminą jai pateikti.

123. Jeigu projekto vykdytojas tarpinės projekto įgyvendinimo ataskaitos laiku nepateikia ir po priminimo arba Agentūra ją atmeta 3 kartus, Agentūra gali inicijuoti paramos projekto vykdymo sustabdymą, nutraukimą ir / arba suteiktos paramos ar jos dalies grąžinimą.

124. Galutinę projekto įgyvendinimo ataskaitą projekto vykdytojas teikia Agentūrai kartu su galutiniu mokėjimo prašymu ne vėliau kaip per vieną mėnesį nuo projekto pabaigos.

125. Galutinėje projekto įgyvendinimo ataskaitoje:

125.1. pateikiama projekto įgyvendinimo santrauka, išdėstoma projekto įgyvendinimo metu atlikta veikla ir pasiekti rezultatai (planuoti bei nurodyti paraiškos specialiojoje (B) dalyje ir faktiškai pasiekti);

125.2. apibendrinami iškilę sunkumai ir priemonės, kurių buvo imtasi jiems spręsti, taip pat pateikiamos rekomendacijos, kaip projektą buvo galima įgyvendinti geriau;

125.3. apibendrinami atlikti viešieji pirkimai (jei tokie buvo) ir aprašomos įgyvendintos viešumo priemonės;

125.4. pateikiama finansinė ataskaita pagal atskirus finansavimo šaltinius, kurioje nurodomos planuotos bei faktiškai panaudotos kiekvieno šaltinio lėšos ir visos padarytos tinkamos kompensuoti projekto išlaidos;

125.5. aprašomos veiklos tęstinumo galimybės: kaip planuojama naudoti projekto rezultatus, kas bus atsakingas už jų naudojimą, kaip gali būti užtikrinta projekto rezultatų sklaida;

125.6. baigęs įgyvendinti projektą, projekto vykdytojas privalo kasmet penkerius metus Agentūros Kaimo plėtros programų departamento Administravimo ir analizės skyrių informuoti apie įgyvendinto projekto pasikeitimus (pildoma projekto įgyvendinimo ataskaita).

XXVIII. DOKUMENTŲ SAUGOJIMAS

126. Visi su BPD įgyvendinimu susiję dokumentai turi būti saugomi mažiausiai 10 metų nuo sutarties pasirašymo datos.

127. Projekto vykdytojas visų su BPD įgyvendinimu susijusių dokumentų saugojimą organizuoja vadovaudamasis Bendrųjų dokumentų saugojimo terminų rodykle, patvirtinta Archyvų departamento prie Lietuvos Respublikos Vyriausybės 1997 m. rugpjūčio 15 d. įsakymu Nr. 38 (Žin., 1997, Nr. 78-2006).

128. Projekto vykdytojas privalo užtikrinti su BPD įgyvendinimu susijusių dokumentų saugumą ir prieinamumą Finansų ministerijos, Žemės ūkio ministerijos, Valstybės kontrolės, Europos Komisijos ir ES Audito rūmų įgaliotiems atstovams.

129. Projekto vykdytojas privalo saugoti:

129.1. paraiškos ir jos priedų kopijas;

129.2. paraiškos keitimo vertinimo metu dokumentų kopijas;

129.3. sutarties ir visų sutarties pakeitimų originalus;

129.4. tarpinių ir galutinių projekto įgyvendinimo ataskaitų ir jų priedų kopijas ir kitus;

129.5. išlaidas pateisinančių ir įrodančių dokumentų originalus;

129.6. susirašinėjimo su Agentūra ir Žemės ūkio ministerija dokumentų kopijas;

129.7. viešųjų pirkimų dokumentų originalus arba kopijas;

129.8. įgyvendintas viešumo priemones įrodančius dokumentus;

129.9. mokėjimo prašymų kopijas.

XXIX. VIEŠUMAS

130. Iš ES struktūrinių fondų pagal paramą gaunantis pareiškėjas privalo imtis informavimo ir viešinimo priemonių10 Lietuvos Respublikos finansų ministro 2004 m. birželio 17 d. įsakymas Nr. 1K-233 „Dėl Informavimo apie Europos Sąjungos struktūrinių fondų paramą pagal Lietuvos 2004–2006 m. bendrąjį programavimo dokumentą ir suteiktos paramos viešinimo taisyklių patvirtinimo“ (Žin. 2004, Nr. 98-3650). , kad galimi pareiškėjai, tikslinės grupės ir visuomenė daugiau sužinotų apie ES paramą, jos teikiamas galimybes ir rezultatus.

131. Pagrindinės suteiktos paramos viešumo priemonės įgyvendinant ES struktūrinių fondų iš dalies finansuojamą projektą yra:

131.1. skelbimų lentos;

131.2. atminimo lentos;

131.3. plakatai (stendai patalpose);

131.4. informacinė medžiaga;

131.5. informaciniai renginiai;

131.6. pranešimai žiniasklaidai;

131.7. kitos.

132. Projekto vykdytojas privalo:

132.1. išplatinti bent vieną pranešimą žiniasklaidai ir pasirinkti dar vieną viešumo priemonę iš nurodytų 131 punkte. Jei statomos skelbimų lentos, jos nuimamos ne vėliaus kaip po šešių mėnesių pabaigus darbus ir keičiamos atminimo lentomis;

132.2. užtikrinti, kad projekte dalyvaujantys ūkio subjektai žinotų apie ES struktūrinių fondų paramą projektui;

132.3. prisiimti atsakomybę už informavimo ir viešumo priemonių turinį ir užtikrinti jų kokybę.

133. Visose šių Gairių 131 punkte nurodytose informavimo ir viešumo priemonėse turi būti naudojami ES ir BPD ženklai. Taip pat rekomenduojama nurodyti, kad parama teikiama iš FIFG.

134. Kartu su ES ir BPD ženklais gali būti naudojamas ir projekto vykdytojo ženklas.

XXX. GAIRIŲ KEITIMO TVARKA

135. Šios Gairės gali būti keičiamos Lietuvos Respublikos žemės ūkio ministro įsakymu. Pasikeitus šiose Gairėse nurodytiems teisės aktams, tiesiogiai taikomos naujos tų teisės aktų nuostatos.

Pastaba. Šios Gairės bus išleistos atskiru leidiniu, kuriame bus pateiktos paraiškos bendrosios (A) ir specialiosios (B) dalių formos, jų pildymo instrukcijos ir Gairėse nurodyti teisės aktai.

______________

PATVIRTINTA

Lietuvos Respublikos žemės ūkio ministro

2004 m. liepos 20 d. įsakymu Nr. 3D-449

GAIRĖS PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) „KAIMO PLĖTROS IR ŽUVININKYSTĖS“ PRIORITETO PRIEMONĘ „GYVŲJŲ VANDENS IŠTEKLIŲ APSAUGA IR PLĖTRA, AKVAKULTŪRA, ŽVEJYBOS UOSTO ĮRENGINIAI, PERDIRBIMAS IR RINKODARA BEI ŽVEJYBA VIDAUS VANDENYSE

Pakeistas priedo pavadinimas:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

I. BENDROSIOS NUOSTATOS

Lietuva, tapusi Europos Sąjungos (toliau – ES) nare, prisijungė prie Europos Sąjungos struktūrinės politikos įgyvendinimo. Jos tikslas – finansinėmis priemonėmis mažinti ES valstybių ekonominio ir socialinio išsivystymo skirtumus bei pagerinti atsilikusių Europos regionų konkurencingumą. Pagrindinė šios politikos įgyvendinimo priemonė yra ES struktūrinių fondų lėšos, kurios yra skirstomos vadovaujantis programų finansavimo nuostatomis. Lietuva 2004–2006 metais finansinę paramą gaus iš keturių ES struktūrinių fondų.

ES struktūrinių fondų lėšoms efektyviai panaudoti buvo parengtas ir suderintas su Europos Komisija Lietuvos 2004–2006 metų bendrojo programavimo dokumentas (toliau – BPD), kuris Europos Komisijos oficialiai patvirtintas 2004 m. birželio 18 d. BPD – tai ES investicijų Lietuvai planavimo dokumentas, kuriame nustatoma šalies plėtros strategija, ES struktūrinės paramos investavimo kryptys ir priemonės, aprašomos finansavimo priemonės ir uždaviniai bei būsimos paramos finansavimo galimybės. BPD priede pateikta detali informacija apie iš ES struktūrinių fondų remiamas priemones, veiklos rūšis, paramos dydžius, paramos intensyvumą, tinkamus pareiškėjus, reikalavimus jiems. BPD priedas gali būti keičiamas pritarus Priežiūros komitetui Lietuvos 2004–2006 metų bendrojo programavimo dokumento įgyvendinimo priežiūrai atlikti.

BPD yra numatyti 5 prioritetai: „Socialinės ir ekonominės infrastruktūros plėtra“, „Žmogiškųjų išteklių plėtra“, „Gamybos sektoriaus plėtra“, „Kaimo plėtra ir žuvininkystė“, „Techninė parama“. Kaimo plėtros ir žuvininkystės prioritete numatytos 3 žuvininkystės priemonės bus remiamos iš ES struktūrinio fondo – Žuvininkystės orientavimo finansinio instrumento – lėšų. Iš šio fondo žuvininkystės priemonėms 2004–2006 metais BPD numatyta skirti 41837 tūkst. Lt, o Lietuvos bendrojo finansavimo iš Lietuvos biudžeto – 17509 tūkst. Lt.

Šios Gairės skirtos projektų rengėjams, kurių projektai bus teikiami pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemonę „Gyvųjų vandens išteklių apsauga ir plėtra, akvakultūra, žvejybos uosto įrenginiai, perdirbimas ir rinkodara bei žvejyba vidaus vandenyse“.

Gairės parengtos vadovaujantis 1999 m. birželio 21 d. Tarybos reglamentu (EB) Nr. 1263/1999 dėl Žuvininkystės orientavimo finansinio instrumento, 1999 m. gruodžio 17 d. Tarybos reglamentu (EB) Nr. 2792/1999, nustatančiu išsamias Bendrijos struktūrinės paramos žuvininkystės sektoriui taisykles ir tvarką (su paskutiniais pakeitimais, padarytais 2002 m. gruodžio 20 d. Tarybos reglamentu (EB) Nr. 2369/2002), 2001 m. vasario 22 d. Komisijos reglamentu (EB) Nr. 366/2001, nustatančiu išsamias Tarybos reglamente (EB) Nr. 2792/1999 numatytų priemonių įgyvendinimo taisykles, 2002 m. gruodžio 20 d. Tarybos reglamentu (EB) Nr. 2370/2002, nustatančiu nepaprastąją Bendrijos priemonę, skirtą žvejybos laivų pašalinimui iš apyvartos, 1999 m. birželio 21 d. Tarybos reglamentu (EB) Nr. 1260/1999, nustatančiu bendrąsias nuostatas dėl struktūrinių fondų, 2000 m. liepos 28 d. Komisijos reglamentu (EB) Nr. 1685/2000, nustatančiu išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo (su paskutiniais pakeitimais, padarytais 2004 m. kovo 10 d. Komisijos reglamentu (EB) Nr. 448/2004).

Už BPD rengimą bei įgyvendinimo priežiūrą, visų ES struktūrinių fondų mokėjimo funkcijų įgyvendinimą atsakinga Lietuvos Respublikos finansų ministerija (toliau – Finansų ministerija), adresas: J. Tumo-Vaižganto g. 8A/2, LT-01512 Vilnius, Lietuvos Respublika.

Už BPD Kaimo plėtros ir žuvininkystės prioriteto žuvininkystės priemonių įgyvendinimą ir priežiūrą, priskirtų ES struktūrinių fondų ir bendrojo finansavimo lėšų planavimą atsakinga Lietuvos Respublikos žemės ūkio ministerija (toliau – Žemės ūkio ministerija), adresas: Gedimino pr. 19, LT-01103 Vilnius, Lietuvos Respublika.

Už BPD Kaimo plėtros ir žuvininkystės prioriteto priemonių projektų administravimą ir įgyvendinimo priežiūrą atsakinga Nacionalinė mokėjimo agentūra prie Žemės ūkio ministerijos (toliau – Agentūra), adresas: Gedimino pr. 19, LT-01103 Vilnius, Lietuvos Respublika.

II. VARTOJAMOS SĄVOKOS

Paraiška – nustatytos formos dokumentas, kurį turi užpildyti ir pateikti pareiškėjas, siekiantis gauti paramą projektui įgyvendinti. Paraiškos forma susideda iš dviejų dalių – bendrosios ir specialiosios. Bendroji paraiškos formos dalis yra parengta Finansų ministerijos, o specialioji – Žemės ūkio ministerijos.

Parama – ES struktūrinių fondų ir bendrojo finansavimo lėšos, skirtos projektams finansuoti. Parama apibendrina visas galimas finansavimo teikimo formas (subsidiją, dotaciją ir kitas).

Paramos sutartis – paramos projektams, įgyvendinantiems Lietuvos 2004–2006 metų bendrojo programavimo dokumento priemones, skyrimo sutartis. Šia sutartimi yra nustatoma skiriamos paramos suma, paramos suteikimo sąlygos, mokėjimo tvarka, šalių teisės ir pareigos, kt.

Pareiškėjas – asmuo, teikiantis paraišką gauti ES struktūrinių fondų paramą.

Patikra vietoje – Agentūros Kontrolės departamento darbuotojų atliekamas fizinis ir administracinis pareiškėjo paraiškoje ar mokėjimo prašyme pateiktų duomenų ir dokumentų patikrinimas projekto įgyvendinimo vietoje.

Projektas (verslo/veiklos planas) – dokumentas, pagrindžiantis numatomų rezultatų tikslingumą, finansiškai (ekonomiškai) ir techniškai įrodantis rezultatams pasiekti pasirinkto būdo efektyvumą, taip pat reikiamus išteklius, pasirinkto būdo taikymo pradžios ir rezultatų pasiekimo laiką, detalų pasirinkto būdo taikymo planą.

Projekto įgyvendinimo laikotarpis – tai laikotarpis, per kurį įgyvendinamos projekto veiklos nuo projekto išlaidų darymo pradžios iki paskutinio mokėjimo prašymo pateikimo Agentūrai.

Projekto vykdytojas – asmuo, pateikęs projekto paraišką, gaunantis ar gavęs ES struktūrinių fondų ir bendrojo finansavimo lėšų.

Užsakomoji patikra vietoje – Agentūros Kontrolės departamento darbuotojų atliekama paraiškos ar mokėjimo prašymo duomenų patikra vietoje pagal Agentūros struktūrinių padalinių pateiktą užklausimą arba Agentūros direktoriaus pavedimu.

Finansinę būklę patvirtinantys dokumentai – metinės finansinės atskaitomybės ataskaitos: balansas, pelno (nuostolių) arba ūkininko ūkio veiklos rezultatų ataskaita, pinigų srautų ataskaita, nuosavo kapitalo pokyčių ataskaita, ilgalaikio turto ir nusidėvėjimo kaitos ataskaita, aiškinamasis raštas už praėjusius vienerius ir ataskaitinius finansinius metus.

Tinkamos kompensuoti išlaidos – projekto įgyvendinimo metu faktiškai padarytos išlaidos, atitinkančios šiose Gairėse bei paramos sutartyje nurodytas sąlygas.

Statybinės medžiagos – naujos prekės, kurios gali būti panaudotos statybos reikmėms, kai jos yra sudedamoji projekto dalis, jų įsigijimas pagrįstas projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis ir kurios atitinka Europos Sąjungos teisės aktais nustatytus saugos reikalavimus. Įvykdžius projektą, įgyvendinta investicija taps projekto vykdytojo nuosavybe.

Statybos ir rekonstrukcijos darbai – įvairūs veiksmai, atliekami statant statinį, įrengiant tvenkinį, bei veiksmai, kurių tikslas iš esmės pertvarkyti esamą statinį, laivą, jo įrengimus ir mechanizmus ar tvenkinį, pagerinti jo kokybę ir kurie yra glaudžiai susiję su projekto tikslais, kai jie yra sudedamoji projekto dalis, neįskaičiuojamos išlaidos, susijusios su esamų pastatų arba įrangos nugriovimu ar išardymu, yra pagrįsti projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis. Įvykdžius projektą, įgyvendinta investicija taps projekto vykdytojo nuosavybe.

Įrenginiai ir mechanizmai – nauji įrenginiai ir mechanizmai (įskaitant programinę įrangą, žvejybos įrankius bei įrenginius, mašinas, prietaisus, įtaisus energijai, medžiagoms gaminti ir informacijai priimti, perduoti ar keisti), atitinkantys Lietuvos 2004–2006 metų bendrojo programavimo dokumento priemonių specifinius reikalavimus, kai jie yra sudedamoji projekto dalis, jų įsigijimas pagrįstas projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis, atitinka Europos Sąjungos teisės aktais nustatytus saugos reikalavimus, jų įdiegimo ir montavimo išlaidos neviršija išlaidų, pagrįstų sutartimis tarp projekto vykdytojo ir rangovo. Įvykdžius projektą, įgyvendinta investicija taps projekto vykdytojo nuosavybe.

Bendrosios išlaidos – atlyginimas inžinieriams, architektams ir konsultantams, ekspertams, projekto techninio tyrimo, teisinių paslaugų ir kitų, su projekto įgyvendinimu susijusių paslaugų, pirkimo išlaidos, projekto audito išlaidos, jei jos yra sudedamoji projekto dalis, yra grįstos projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis.

III. BPD STRATEGIJA IR TIKSLAI

1. ES struktūrinių fondų pagalba Lietuvai teikiama vadovaujantis BPD nuostatomis. Pagrindinis 2004–2006 m. plėtros plano tikslas yra sustiprinti nacionalinio ūkio ilgalaikio konkurencingumo plėtotės prielaidas, paspartinti perėjimą prie žinių ekonomikos, kuriai būdingas didėjantis bendras vidaus produktas ir aukštas gyventojų užimtumo rodiklis, stiprinti žinių ekonomikos plėtrą, kuri lemia aukštesnį pragyvenimo lygį bei didina visų Lietuvos gyventojų gerovę. BPD keliami šie tikslai, bendri visoms BPD priemonėms:

1.1. plėtoti ir modernizuoti šalies infrastruktūrą skatinant ekonominį augimą bei sudaryti geresnes sąlygas laisvam žmonių, prekių bei paslaugų judėjimui;

1.2. užtikrinti visuotinius darnios plėtros principus;

1.3. gerinti darbo jėgos gebėjimus prisitaikyti prie rinkos pokyčių. Suteikti žinių ir kvalifikaciją, kuri atitiktų rinkos pokyčius, ypač orientuojantis į bedarbius ir jaunimą;

1.4. didinti ekonomikos dalyvių konkurencingumą sukuriant būtinas verslo plėtros sąlygas bei tinkamą aplinką, skatinti investicinio klimato gerėjimą tiek veikiančiam, tiek besikuriančiam verslui;

1.5. užtikrinti pradėto ekonominio persitvarkymo tęstinumą.

IV. ŽUVININKYSTĖS ORIENTAVIMO FINANSINIO INSTRUMENTO TIKSLAI

2. ES struktūrinių fondų pagalba priemonei įgyvendinti teikiama iš Žuvininkystės orientavimo finansinio instrumento (toliau – ŽOFI). Kaip numatyta 1999 m. birželio 21 d. Tarybos reglamente (EB) Nr. 1263/1999, ŽOFI siekia prisidėti prie:

2.1. tvaraus žuvininkystės išteklių ir jų naudojimo subalansavimo,

2.2. struktūrinio konkurencingumo stiprinimo bei ekonomiškai gyvybingų šio sektoriaus įmonių plėtros,

2.3. tiekimo į rinką gerinimo ir žuvininkystės bei akvakultūros produktų pridedamosios vertės didinimo,

2.4. vietovių, kurios priklauso nuo žuvininkystės ir akvakultūros, atgaivinimo,

2.5. paramos kaimo plėtrai, susijusiai su ūkininkavimo veiklos rūšimis ir jų pertvarka.

V. PRIEMONĖS TIKSLAS IR UŽDAVINIAI

3. Priemonės bendrasis tikslas – sukurti palankias sąlygas, kurios yra reikalingos žvejybinės veiklos, akvakultūros ir žuvų produktų perdirbimo veiklos plėtrai bei gyvųjų vandens išteklių apsaugai ir plėtrai.

4. Konkretūs uždaviniai, kurių siekiama įgyvendinant šią priemonę, yra:

4.1. plėtoti vertingų žuvų rūšių išteklius;

4.2. akvakultūroje diegti naujus ūkininkavimo metodus/ technologijas ir mažinti gamybos kaštus;

4.3. į akvakultūrą įtraukti naujas žuvų rūšis;

4.4. sukurti žvejybos uosto infrastruktūrą;

4.5. pagal ES reikalavimus modernizuoti žuvų produktų perdirbimo įmones;

4.6. įgyvendinti veterinarijos, higienos ir sanitarijos reikalavimus vidaus vandenyse žvejojančiuose laivuose.

VI. REMIAMOS VEIKLOS SRITYS

5. Pagal šią priemonę remiamos tokios veiklos sritys:

5.1. gyvųjų vandens išteklių apsauga ir plėtra;

5.2. akvakultūra;

5.3. Neteko galios nuo 2005-02-26

Papunkčio naikinimas:

Nr. 3D-96, 2005-02-23, Žin. 2005, Nr. 27-871 (2005-02-26), i. k. 1052330ISAK0003D-96

5.4. žuvų perdirbimas ir rinkodara (parama šiai veiklos sričiai bus teikiama nuo 2005 metų);

5.5. žvejyba vidaus vandenyse.

VII. PARAMOS LĖŠŲ ŠALTINIAI IR DYDIS

6. Lėšos priemonei įgyvendinti skiriamos iš ŽOFI ir bendrojo finansavimo lėšų, numatytų valstybės biudžete. Iš viso numatyta skirti 21732 tūkst. Lt.

7. Veiklos sričiai „Gyvųjų vandens išteklių apsauga ir plėtra“ numatoma skirti 1199 tūkst. Lt.

8. Veiklos sričiai „Akvakultūra“ numatoma skirti 6530 tūkst. Lt.

9. Neteko galios nuo 2005-02-26

Punkto naikinimas:

Nr. 3D-96, 2005-02-23, Žin. 2005, Nr. 27-871 (2005-02-26), i. k. 1052330ISAK0003D-96

10. Veiklos sričiai „Žuvų perdirbimas ir rinkodara“numatoma skirti 6480 tūkst. Lt.

11. Veiklos sričiai „Žvejyba vidaus vandenyse“ numatoma skirti 1040 tūkst. Lt.

12. Pagal veiklos sritį „Gyvųjų vandens išteklių apsauga ir plėtra“ šių Gairių 35 punkte nurodytos tinkamos išlaidos finansuojamos 100 proc. ŽOFI ir bendrojo finansavimo lėšomis.

13. Papildomai prie projekto įgyvendinimo turi prisidėti projekto vykdytojas, skirdamas atitinkamą savo finansinį indėlį:

13.1. pagal veiklos sritį „Akvakultūra“ – skirdamas 40 proc. projekto vertės finansinį indėlį;

13.2. Neteko galios nuo 2005-02-26

Papunkčio naikinimas:

Nr. 3D-96, 2005-02-23, Žin. 2005, Nr. 27-871 (2005-02-26), i. k. 1052330ISAK0003D-96

Papunkčio pakeitimai:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

13.3. pagal veiklos sritį „Žuvų perdirbimas ir rinkodara“ – skirdamas 40 proc. projekto vertės finansinį indėlį;

13.4. pagal veiklos sritį „Žvejyba vidaus vandenyse“ – skirdamas 40 proc. projekto vertės finansinį indėlį.

14. Maksimali paramos suma vienam projektui yra:

14.1. pagal veiklos sritį „Gyvųjų vandens išteklių apsauga ir plėtra“ – 350 tūkst. Lt;

14.2. pagal veiklos sritį „Akvakultūra“ – 500 tūkst. Lt;

14.3. Neteko galios nuo 2005-02-26

Papunkčio naikinimas:

Nr. 3D-96, 2005-02-23, Žin. 2005, Nr. 27-871 (2005-02-26), i. k. 1052330ISAK0003D-96

14.4. pagal veiklos sritį „Žuvų perdirbimas ir rinkodara“ – 500 tūkst. Lt;

14.5. pagal veiklos sritį „Žvejyba vidaus vandenyse“ – 50 tūkst. Lt.

15. Pareiškėjas, pasirašęs paramos sutartį su Agentūra pagal šią BPD priemonę, pakartotinai paramos pagal šią priemonę gali kreiptis tik įgyvendinęs ankstesnį projektą.

VIII. GALIMI PAREIŠKĖJAI

16. Pagal veiklos sritį „Gyvųjų vandens išteklių apsauga ir plėtra“ – viešosios įstaigos, valstybinės ir vietos savivaldos institucijos bei įstaigos.

17. Pagal veiklos sritį „Akvakultūra“ – žuvininkystės veikla užsiimančios įmonės.

18. Neteko galios nuo 2005-02-26

Punkto naikinimas:

Nr. 3D-96, 2005-02-23, Žin. 2005, Nr. 27-871 (2005-02-26), i. k. 1052330ISAK0003D-96

19. Pagal veiklos sritį „Žuvų perdirbimas ir rinkodara“ – žuvininkystės veikla užsiimančios įmonės.

20. Pagal veiklos sritį „Žvejyba vidaus vandenyse“ – žvejybos laivų savininkai ir žvejybos įmonės.

IX. NETINKAMI PAREIŠKĖJAI

21. Pareiškėjas negali gauti paramos, jei:

21.1. jam iškelta byla dėl bankroto, yra likviduojamas arba patekęs į kitą panašią situaciją, numatytą Lietuvos Respublikos įstatymuose ar kituose teisės aktuose;

21.2. nemokėjo socialinio draudimo įnašų pagal Lietuvos Respublikos teisės aktus;

21.3. yra neįvykdęs mokestinių įsipareigojimų pagal Lietuvos Respublikos teisės aktus;

21.4. paraiškoje arba jos prieduose Agentūrai pateikė žinomai neteisingą informaciją;

21.5. pažeidė kitą sutartį dėl paramos skyrimo iš Europos Bendrijos arba Lietuvos Respublikos biudžeto lėšų;

21.6. bandė gauti konfidencialią informaciją arba daryti įtaką vertinimą arba atranką atliekančiai institucijai arba komitetui dabartinio ar ankstesnio konkurso vertinimo metu.

22. Pateikus neteisingą ar ne visą informaciją ir jos nepatikslinus per Agentūros nustatytą laiką, pateikta paraiška atmetama.

X. PROJEKTO TINKAMUMO KRITERIJAI

23. Bendri projekto tinkamumo kriterijai yra šie:

23.1. paraišką pateikia subjektas, įvardytas galimu pareiškėju šių Gairių 16-20 punktuose, o investicijos turi būti susijusios 5 punkte nurodytomis remiamomis veiklos sritimis;

23.2. projektas turi atitikti šių Gairių 3 ir 4 punktuose numatytus tikslus ir uždavinius;

23.3. nekilnojamasis turtas, į kurį bus investuojama, turi priklausyti pareiškėjui nuosavybės teise arba pagal terminuotą nuomos ar subnuomos sutartį, kuri turi būti rašytinė, sudaryta ne mažiau kaip 10 metų, skaičiuojant nuo projekto pabaigos, ir įregistruota viešame registre;

Papunkčio pakeitimai:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

23.4. pareiškėjai verslo plane1 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163 „Dėl verslo ir veiklos planų finansinei paramai gauti pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioritetą rengimo rekomendacijų“ (Žin., 2004, Nr. 60-2142). turi įrodyti, kad ūkio subjektas, įgyvendinęs projektą, atitiks ekonominio gyvybingumo rodiklius2 Lietuvos Respublikos žemės ūkio ministro 2004 m. vasario 27 d. įsakymas Nr. 3D-73 „Dėl ūkio subjektų, siekiančių pasinaudoti parama pagal Bendrojo programavimo dokumento Kaimo plėtros ir žuvininkystės prioritetą, ekonominio gyvybingumo nustatymo taisyklių“ (Žin., 2004, Nr. 34-1112). ;

23.5. projekte numatytos ir pagal šią programą finansuojamos investicijos tuo pat metu nėra finansuojamos iš kitų nacionalinių programų ir ES fondų;

23.6. numatytos investicijos (įrenginiai, mechanizmai) turi atitikti ES teisės aktų nustatytus saugos reikalavimus3 Lietuvos Respublikos ūkio ministro ir Lietuvos Respublikos standartizacijos departamento direktoriaus 1999 m. spalio 19 d. įsakymas Nr. 351/61 „Dėl Elektrotechninių gaminių saugos techninio reglamento patvirtinimo“ (Žin., 1999, Nr. 90-2663) bei Lietuvos Respublikos susisiekimo ministro ir Lietuvos Respublikos ūkio ministro 2001 m. gegužės 30 d. įsakymas Nr. 184/183 (Žin., 2001, Nr. 47-1637). Šiuos teisės aktus atitinkantys gaminiai turi turėti atitikties ženklą CE, vartotojo instrukciją, EB atitikties deklaraciją, turi būti nustatyta tvarka paženklinti (gamintojo pavadinimas, serijos numeris, pagaminimo metai). Elektros įrenginiai ir mechanizmai, atitinkantys ES teisės aktų nustatytus saugos reikalavimus, žymimi CE ženklu įrenginio ar mechanizmo markiruotės lentelėje bei jo techniniame pase. ;

23.7. pareiškėjas privalo tvarkyti buhalterinę apskaitą pagal Lietuvos Respublikos teisės aktų nustatytus reikalavimus;

23.8. jeigu pareiškėjas yra įmonė, kuri pagal Lietuvos Respublikos įstatymus privalo atlikti auditą, jis turi pateikti audituotas finansines ataskaitas ir audito išvadas už paskutinius finansinius metus.

24. Pagal veiklos sritį „Gyvųjų vandens išteklių apsauga ir plėtra“ finansinė parama gali būti suteikta tiems projektams, kurie:

24.1. padeda siekti ilgalaikės ekonominės naudos, kurią teikia struktūriniai patobulinimai ir turi pakankamai techninio bei ekonominio perspektyvumo garantijų (t. y. pareiškėjas turi užtikrinti investicijoms ne mažiau kaip 5 metus funkcionalumo garantijas ir pateikti tai įrodančius dokumentus (pvz., tiekėjo suteikta garantija);

24.2. turi kolektyvinį suinteresuotumą (t. y. investicijos turi būti susijusios su gyvųjų vandens išteklių apsauga ir plėtra valstybinės reikšmės vandens telkiniuose4 Lietuvos Respublikos Vyriausybės 2003 m. spalio 14 d. nutarimas Nr. 1268 „Dėl valstybinės reikšmės vidaus vandens telkinių sąrašo ir jų plotų patvirtinimo“ (Žin., 2003, Nr. 98-4394). );

24.3. yra įgyvendinami valstybinių arba pusiau valstybinių tam tikslui paskirtų institucijų (t. y. viešųjų įstaigų, valstybinės ir vietos savivaldos institucijų bei įstaigų);

24.4. nedaro neigiamo poveikio gyvųjų vandens išteklių aplinkai (pareiškėjas turi pateikti Europos Sąjungos lėšomis finansuojamų investicinių projektų poveikio aplinkai vertinimo deklaraciją);

24.5. kiekviename projekte ne mažiau kaip penkeriems metams turi būti numatytas mokslinis monitoringas (stebėsena) (pagal metodiką, kuri bus patvirtinta Lietuvos Respublikos žemės ūkio ministro įsakymu), kurį sudaro atitinkamų vandens gyvųjų išteklių plėtros vertinimas ir monitoringas.

25. Pagal veiklos sritį „Akvakultūra“ parama gali būti suteikta įmonei, kuri:

25.1. užsiima žuvininkystės5 Žuvininkystė – su žuvų išteklių valdymu, išsaugojimu ir atkūrimu, žvejyba, akvakultūra, žuvų perdirbimu, pirminiu žuvininkystės produktų pardavimu ir supirkimu susijusi veikla. (Lietuvos Respublikos žuvininkystės įstatymo (Žin., 2000, Nr. 56-1648; 2004, Nr. 73-2527) 2 straipsnio 17 punktas). veikla;

25.2. ne mažiau kaip vienerius metus dirbo pelningai (pagal paskutinės metinės finansinės atskaitomybės dokumentus);

25.3. pajamos iš žuvininkystės veiklos sudaro ne mažiau kaip 60 proc. (pagal paskutinės metinės finansinės atskaitomybės dokumentus).

26. Neteko galios nuo 2005-02-26

Punkto naikinimas:

Nr. 3D-96, 2005-02-23, Žin. 2005, Nr. 27-871 (2005-02-26), i. k. 1052330ISAK0003D-96

27. Pagal veiklos sritį „Žuvų perdirbimas ir rinkodara“ parama gali būti suteikta įmonei, kuri:

27.1. užsiima žuvininkystės veikla;

27.2. yra įtraukta į Lietuvos valstybinės maisto produktų ir veterinarijos tarnybos įmonių registrą;

27.3. pajamos iš žuvininkystės sudaro ne mažau kaip 60 proc. (pagal paskutinės metinės finansinės atskaitomybės dokumentus);

27.4. ne mažiau kaip vienerius metus dirbo pelningai (pagal paskutinės metinės finansinės atskaitomybės dokumentus).

28. Pagal veiklos sritį „Žvejyba vidaus vandenyse“ parama gali būti suteikta, jei laivas:

28.1. įtrauktas į Lietuvos vidaus vandenų laivų registrą;

28.2. eksploatuojamas tik Lietuvos teritorijos vidaus vandenyse;

28.3. po modernizavimo toliau bus eksploatuojamas tik Lietuvos teritorijos vidaus vandenyse;

28.4. finansinė parama gali būti suteikta modernizavimo projektams tik tuo atveju, jeigu nėra tikimybės, kad bus pažeista pusiausvyra tarp laivyno dydžio ir esamų žuvų išteklių (projekte turi būti numatyta, kad nebus didinami gamybiniai pajėgumai).

XI. PROJEKTO TRUKMĖ

29. Galutinis terminas projektams įgyvendinti pagal kiekvieną kvietimą teikti paraiškas bus patvirtintas Lietuvos Respublikos žemės ūkio ministro įsakymu ir skelbiamas kartu su kvietimu teikti paraiškas paramai gauti. Projekto vykdytojas iki šios datos turės užbaigti visą projekte numatytą veiklą ir Agentūrai pateikti projekto galutinę projekto įgyvendinimo ataskaitą, mokėjimo prašymą bei audito išvadą dėl paramos lėšų panaudojimo, kai projekto vertė 300 tūkst. Lt ir daugiau.

30. Maksimali galima projekto trukmė yra 24 mėnesiai.

XII. TINKAMOS IR NETINKAMOS KOMPENSUOTI IŠLAIDOS

31. Projekte gali būti numatytos visos išlaidos, kurios yra tiesiogiai susijusios ir būtinos projektui įgyvendinti, tačiau paramos lėšomis bus finansuojamos tik tinkamos kompensuoti išlaidos ir ne daugiau, nei numatytas paramos dydis. Tinkamos kompensuoti išlaidos turi būti aiškiai išvardytos, o ne pateikiamos bendra suma.

32. Paramos dydis skaičiuojamas atsižvelgiant tik į tinkamas kompensuoti išlaidas.

33. Rengiant projekto sąmatą, pildant projekto finansavimo šaltinių lentelę specialiosios (B) dalies paraiškoje, taip pat nustatant pareiškėjo suteikiamo bendrojo finansavimo sumą turi būti atsižvelgiama tik į tinkamas kompensuoti išlaidas.

34. Tinkamomis kompensuoti pripažįstamos išlaidos:

34.1. būtinos projektui vykdyti ir numatytos sutartyje;

34.2. išlaidos, padarytos projekto įgyvendinimo metu, kaip apibrėžta paramos sutartyje. Išlaidos, padarytos iki paramos sutarties su Agentūra pasirašymo datos, nebus kompensuojamos. Tinkamomis kompensuoti gali būti pripažįstamos tik bendrosios išlaidos, kurios yra tiesiogiai susijusios su projekto veikla ir kurios padarytos ne anksčiau nei paraiškos užregistravimo Agentūroje data, tačiau jei parama projektui nebus skiriama, pareiškėjas šias išlaidas turės padengti pats;

34.3. faktiškai padarytos, užregistruotos projekto vykdytojo apskaitoje bei pagrįstos dokumentų originalais arba (jei tai neįmanoma) oficialiai patvirtintomis kopijomis.

35. Tinkamų kompensuoti išlaidų sąrašas pagal veiklos sritį „Gyvųjų vandens išteklių apsauga ir plėtra“ yra:

35.1. žuvų migracijos kelių bei praėjimo takų statybai reikalingų stacionarių ar kilnojamųjų įrenginių įsigijimo bei montavimo išlaidos;

35.2. išlaidos, susijusios su įgyvendinamų projektų moksliniu monitoringu (stebėsena):

35.2.1. žuvų gaudymo (monitoringo tikslais) įrenginiai ir mechanizmai (stacionarios ir kilnojamos gaudyklės, tinklai arba kitokie konkrečios vietos monitoringo programoje numatyti įrenginiai);

35.2.2. žuvų ženklinimo įrenginiai;

35.2.3. žuvų stebėjimo įrenginiai (radiotechninės, optinės, mechaninės ir kitokios konkrečios vietos monitoringo programoje numatytos priemonės);

35.2.4. žuvų migracijos takų efektyvumo vertinimo ir jų monitoringo vykdymo būtini įrenginiai (vaizdo kameros arba kitokie konkrečios vietos monitoringo programoje numatyti įrenginiai);

35.2.5. monitoringo įrenginių montavimo ir priežiūros išlaidos;

35.3. bendrosios išlaidos.

36. Tinkamų kompensuoti išlaidų sąrašas pagal veiklos sritį „Akvakultūra“:

36.1. statyba ir rekonstrukcija:

36.1.1. žuvų auginimo tvenkinių ir pastatų;

36.1.2. žuvų ir žuvų produktų laikymo patalpų;

36.1.3. vandens cirkuliavimo sistemų;

36.2. gamybinių pastatų ir tvenkinių modernizavimas, naujų įrenginių, specializuotų transporto priemonių įsigijimas:

36.2.1. veterinarinėms-sanitarinėms sąlygoms gerinti;

36.2.2. aplinkosaugos sąlygoms gerinti;

36.2.3. produkcijos kokybei gerinti;

36.2.4. naujoms technologijoms diegti;

36.3. bendrosios išlaidos.

37. Neteko galios nuo 2005-02-26

Punkto naikinimas:

Nr. 3D-96, 2005-02-23, Žin. 2005, Nr. 27-871 (2005-02-26), i. k. 1052330ISAK0003D-96

38. Tinkamų kompensuoti išlaidų sąrašas pagal veiklos sritį „Žuvų perdirbimas ir rinkodara“:

38.1. nauji įrenginiai, specializuotos transporto priemonės, mechanizmai, pastatai, jų statyba bei rekonstrukcija, susijusi su sanitarinių, aplinkosaugos sąlygų ir produktų kokybės gerinimu, skirti:

38.1.1. pirminiam žuvų apdorojimui;

38.1.2. žuvų perdirbimui;

38.1.3. žuvininkystės produktų pardavimui, išskyrus mažmeninę prekybą;

38.1.4. žuvininkystės atliekų apdorojimui;

38.2. bendrosios išlaidos.

39. Tinkamų kompensuoti išlaidų sąrašas pagal veiklos sritį „Žvejyba vidaus vandenyse“:

39.1. laivų, jų įrenginių ir mechanizmų rekonstrukcija bei naujų įrenginių ir mechanizmų įsigijimas:

39.1.1. sanitarinėms sąlygoms gerinti;

39.1.2. veterinarijos reikalavimams įgyvendinti;

39.1.3. žvejybos laivo darbo saugai gerinti;

39.2. bendrosios išlaidos.

40. Pridėtinės vertės mokestis (PVM) nėra tinkamos kompensuoti išlaidos, išskyrus tuos atvejus, kai projekto vykdytojas negali susigrąžinti PVM.

41. Visos numatytos išlaidos turi būti faktiškai padarytos iki 2008 m. gruodžio 31d.

42. Netinkamos kompensuoti išlaidos:

42.1. išlaidos, neįvardytos šių Gairių 35–39 punktuose;

42.2. išlaidos, padarytos iki sutarties pasirašymo dienos, ir bendrosios išlaidos, padarytos iki projekto paraiškos užregistravimo Agentūroje dienos;

42.3. išlaidos ar jų dalis, padarytos perkant prekes, paslaugas, kurios neatitinka ES teisės aktais nustatytų saugos reikalavimų;

42.4. išlaidos ar jų dalis, padarytos perkant prekes ir paslaugas, nesilaikant Lietuvos Respublikos viešųjų pirkimų įstatymo (Žin., 1996 Nr. 84-2000; 2002, Nr. 118-5296) projekto vykdytojams, kurie yra perkančiosios organizacijos, kitiems – Prekių, paslaugų ar darbų teikėjo (rangovo) parinkimo taisyklių, kurios bus patvirtintos pagal Lietuvos Respublikos žemės ūkio ministerijos tvarką.

42.5. pagal veiklos sritį „Žuvų perdirbimas ir rinkodara“:

42.5.1. investicijos į žuvų perdirbimą ne žmonių maistui;

42.5.2. investicijos į mažmeninę prekybą žuvininkystės produktais;

42.6. pagal veiklos sritį „Žvejyba vidaus vandenyse“:

42.6.1. laivų atidavimas į metalo laužą;

42.6.2. naujų laivų statyba.

43. Įvykdžius projektą, įgyvendinta investicija taps projekto vykdytojo nuosavybe.

XIII. PARAIŠKOS PILDYMAS IR TEIKIMAS

44. Paraiška susideda iš bendrosios (A) dalies, kurios forma patvirtinta Lietuvos Respublikos finansų ministro 2004 m. sausio 28 d. įsakymu Nr. 1K-033 „Dėl Lietuvos 2004–2006 m. bendrojo programavimo dokumento (BPD) priemonių ir projektų, finansuojamų įgyvendinant šias priemones, administravimo ir finansavimo taisyklių patvirtinimo“ (Žin., 2004, Nr. 19-599; 2004, Nr. 93-3421), ir specialiosios (B) dalies, kurios forma patvirtinta Lietuvos Respublikos žemės ūkio ministro 2004 m. gegužės 31 d. įsakymu Nr. 3D-329 „Dėl projekto specialiųjų paraiškų „B“ dalių paramai pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto žuvininkystės priemones gauti formų patvirtinimo“ (Žin., 2004, Nr. 94-3448). Paraiškos formos skelbiamos Agentūros interneto tinklalapyje www.nma.lt. Pareiškėjai turėtų įsitikinti, kad jų paraiška yra visiškai sukomplektuota, sutikrindami ją su paraiškos B dalyje pridedama priedų lentele.

45. Pareiškėjai paraiškas pildo lietuvių kalba. Ne lietuvių kalba užpildytos paraiškos nepriimamos.

46. Paraiška turi būti užpildoma kruopščiai ir kuo aiškiau, siekiant palengvinti vertinimą. Turi būti pateikiama išsami informacija, ypač apie tai, kaip projektas padės pasiekti tikslus, kokia bus jo nauda ir kaip siūlomas projektas susijęs su priemonės veiklos srities „Žvejybos laivų modernizavimas“ tikslais ir uždaviniais.

47. Paraiška ir jos priedai turi būti pateikti spausdintine forma (surinkti kompiuteriu). Ranka užpildytos paraiškos bus nepriimamos. Prie paraiškos turi būti pateikta ir elektroninė paraiškos versija (įrašyta į kompiuterinę laikmeną).

48. Prie užpildytos nustatytos formos paraiškos būtina pridėti šiuos dokumentus (pateikiamas originalas ir kopija arba notaro patvirtintas nuorašas):

48.1. pagal visas priemonės veiklos sritis (išskyrus veiklos sritį „Žvejyba vidaus vandenyse“):

verslo planą (pateikia pareiškėjai pagal veiklos sritis „Akvakultūra“ ir „Žuvų perdirbimas ir pardavimas“) ar veiklos planą (pagal veiklos sritį „Gyvųjų vandens išteklių apsauga ir plėtra“)6 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163. ;

48.1.2. juridinio asmens registravimo pažymėjimą ir, jei pagal Lietuvos Respublikos teisės aktus privalo turėti, steigimo dokumentus, t. y. įstatus, steigimo sandorį arba, įstatymų nustatytais atvejais, bendruosius nuostatus bei kitus dokumentus, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262);

48.1.3. įmonės veterinarinį patvirtinimą7 Lietuvos Respublikos valstybinės maisto ir veterinarijos tarnybos direktoriaus 2002 m. rugpjūčio 1 d. įsakymas Nr. 355 „Dėl įmonių veterinarinio patvirtinimo“ (Žin.,2002, Nr. 79-3401). (jei pareiškėjas – žuvų perdirbimo įmonė);

48.1.4. Valstybinės mokesčių inspekcijos pažymą apie mokestinių įsipareigojimų įvykdymą. Pažyma turi būti išduota ne anksčiau kaip prieš mėnesį iki paraiškos pateikimo;

48.1.5. Valstybinio socialinio draudimo fondo valdybos pažymą apie atsiskaitymą su fondu. Pažyma turi būti išduota ne anksčiau kaip prieš mėnesį iki paraiškos pateikimo;

48.1.6. PVM deklaracijas už ataskaitinius metus (jei pareiškėjas – PVM mokėtojas);

48.1.7. Lietuvos Respublikos aplinkos ministerijos rekomendaciją tam tikroje teritorijoje įgyvendinti projektą (pagal priemonės veiklos sritį „Gyvųjų vandens išteklių apsauga ir plėtra“) (neprivaloma);

48.1.8. Europos Sąjungos lėšomis finansuojamų investicinių projektų poveikio aplinkai vertinimo deklaraciją, jei pagal Lietuvos Respublikos teisės aktus privaloma pateikti8 Lietuvos Respublikos aplinkos ministro 2004 m. sausio 27 d. įsakymas Nr.D1-44 „Dėl Europos Sąjungos lėšomis finansuojamų investicinių projektų poveikio aplinkai vertinimo deklaracijos formos ir institucijos, atsakingos už Europos ekologinio tinklo Natura 2000 teritorijų monitoringą, deklaracijos formos patvirtinimo bei šių deklaracijų pasirašymo“ (Žin., 2004, Nr. 50-1677); Lietuvos Respublikos planuojamos ūkinės veiklos poveikio aplinkai vertinimo įstatymas (Žin., 1996, Nr. 82-1965; 2000, Nr. 39-1092). ;

48.1.9. finansinės (audituotos, jei pagal Lietuvos Respublikos įstatymus pareiškėjui privalomas auditas) atskaitomybės dokumentus (balansas, pelno/ nuostolio ataskaita ir pinigų srautų ataskaita) už praėjusius ir ataskaitinius metus;

48.1.10. dokumentus, patvirtinančius pareiškėjo galimybes apmokėti numatytą projekto dalį (banko sąskaitos išrašas9 Banko sąskaitos išrašas turi būti išduotas ne ankščiau kaip prieš vieną dieną iki pateikiant paraišką Agentūros teritoriniam skyriui. , paskolos sutartis, garantinis banko raštas ir kt.) (jei pareiškėjas, teikiantis projektą paramai gauti pagal veiklos sritis, „Akvakultūra“ ir „Žuvų perdirbimas ir rinkodara“, yra privatus juridinis asmuo ir turi prisidėti skirdamas atitinkamą projekto vertės finansinį indėlį);

48.1.11. juridinio asmens kompetentingo organo pritarimą projektui (akcininkų susirinkimo protokolas ir pan.);

48.1.12. nekilnojamojo turto, susijusio su projekto įgyvendinimu, nuosavybės teisę patvirtinančius dokumentus arba terminuotą nuomos ar subnuomos sutartį, kuri turi būti rašytinė, sudaryta ne mažiau kaip 10 metų, skaičiuojant nuo projekto pabaigos, ir įregistruota viešame registre;

48.1.13. konkrečiai investicijai komercinį siūlymą iš prekių, darbų ar paslaugų teikėjų10 Komercinis siūlymas parenkamas pareiškėjo nuožiūra, siekiant nustatyti galimą investicijos vertę. Pareiškėjas Agentūrai prie paraiškos turi pateikti pasirinktą vieną komercinį siūlymą bei nurodyti ir pagrįsti jo pasirinkimą (turi būti priimamas ekonominiu atžvilgiu naudingiausias sprendimas). Jei bus priimtas sprendimas suteikti paramą, pareiškėjas, pasirašęs paramos sutartį su Agentūra, privalės organizuoti investicijų (prekių, ar darbų, ar paslaugų) pirkimo konkursą Žemės ūkio ministerijos nustatyta tvarka. ;

48.1.14. statybos / rekonstrukcijos leidimą bei statinio techninės, finansinės-ekonominės ekspertizės išvadą11 Ekspertizės išvada turi būti parengta įstaigos, turinčios teisę užsiimti šia veikla. (jei pareiškėjas projekte numato vykdyti statybos ar/ir rekonstrukcijos darbus);

48.1.15. numatomų statybos / rekonstrukcijos darbų projektinius dokumentus su projekto vertės apskaičiavimais (jei pareiškėjas projekte numato vykdyti statybos ar/ir rekonstrukcijos darbus);

48.1.16. pareiškėjo pasirašytą pasižadėjimą, kad jis nesiekia gauti paramos iš kitų nacionalinių programų ir ES fondų;

48.2. pagal priemonės veiklos sritį „Žvejyba vidaus vandenyse“:

48.2.1. veiklos planą;

48.2.2. juridinio asmens registravimo pažymėjimą ir, jei pagal Lietuvos Respublikos teisės aktus privalo turėti, steigimo dokumentus, t. y. įstatus, steigimo sandorį, arba įstatymų nustatytais atvejais bendruosius nuostatus bei kitus dokumentus, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262) (jei pareiškėjas – juridinis asmuo) arba asmens tapatybę patvirtinančius dokumentus (jei pareiškėjas – fizinis asmuo);

48.2.3. Valstybinės mokesčių inspekcijos pažymą apie mokestinių įsipareigojimų įvykdymą (jei pareiškėjas – juridinis asmuo). Pažyma turi būti išduota ne anksčiau kaip prieš mėnesį iki paraiškos pateikimo;

48.2.4. Valstybinio socialinio draudimo fondo valdybos pažymą apie atsiskaitymą su fondu (jei pareiškėjas – juridinis asmuo). Pažyma turi būti išduota ne anksčiau kaip prieš mėnesį iki paraiškos pateikimo;

48.2.5. PVM deklaracijas už ataskaitinius metus (jei pareiškėjas – PVM mokėtojas);

48.2.6. finansinės (audituotos, jei pagal Lietuvos Respublikos įstatymus pareiškėjui privalomas auditas) atskaitomybės dokumentus (balansas, pelno/ nuostolio ataskaita ir pinigų srautų ataskaita) už praėjusius ir ataskaitinius metus (jei pareiškėjas – juridinis asmuo);

48.2.7. dokumentus, patvirtinančius pareiškėjo galimybes apmokėti numatytą projekto dalį (bankinės sąskaitos išrašas, paskolos sutartis, garantinis banko raštas ir kt.) (jei pareiškėjas privatus juridinis asmuo pagal veiklos sritis „Žvejybos uosto statyba, plėtra ir modernizavimas“, „Akvakultūra“ ir „Žuvų perdirbimas ir rinkodara“);

48.2.8. juridinio asmens kompetentingo organo pritarimą projektui (akcininkų susirinkimo protokolas ir pan.);

48.2.9. Valstybinės vidaus vandenų laivybos inspekcijos išduotą laivo tinkamumo plaukioti liudijimą;

48.2.10. Lietuvos Respublikos aplinkos ministerijos Klaipėdos regiono aplinkos apsaugos departamento Gyvosios gamtos apsaugos inspekcijos patvirtinimą, kad pareiškėjas su atitinkamu laivų žvejoja Kuršių mariose;

48.2.11. laivo bilietą;

48.2.12. laivo veterinarinį patvirtinimą, kuris suteikiamas Lietuvos valstybinės maisto ir veterinarijos tarnybos direktoriaus įsakymu suteikiant veterinarinio patvirtinimo numerį;

48.2.13. komercinius prekių, darbų ar paslaugų tiekėjų pasiūlymus, susijusius su projekto įgyvendinimu;

48.2.14. nekilnojamojo turto, susijusio su projekto įgyvendinimu, nuosavybės teisę patvirtinančius dokumentus arba terminuotą nuomos ar subnuomos sutartį, kuri turi būti rašytinė, sudaryta ne mažiau kaip 10 metų, skaičiuojant nuo projekto pabaigos, ir įregistruota viešame registre (jei projektas susijęs su tuo nekilnojamuoju turtu);

48.2.15. pareiškėjo pasirašytą pasižadėjimą, kad jis nesiekia gauti paramos iš kitų nacionalinių programų ir ES fondų.

Punkto pakeitimai:

Nr. 3D-96, 2005-02-23, Žin., 2005, Nr. 27-871 (2005-02-26), i. k. 1052330ISAK0003D-96

49. Pareiškėjas gali pateikti kitus papildomus dokumentus, kurie, jo manymu, gali būti svarbūs vertinant projektą.

50. Iškilus specifiniams, su projekto vykdymu ar pareiškėjo veikla susijusiems, klausimams, gali būti paprašyta pateikti papildomus dokumentus.

51. Paraiškas paramai iš ES struktūrinių fondų gauti kartu su reikalaujamais priedais iš pareiškėjų priima ir registruoja Agentūros Kontrolės departamento teritoriniai skyriai pagal pareiškėjų registracijos vietą žemiau nurodytais adresais:

Teritorinis skyrius	Adresas	Telefonas
Alytaus skyrius	Tvirtovės g. 1/Naujoji g. 2, LT-63233 Alytus	(8 315) 7 00 54 (8 315) 7 00 59
Kauno skyrius	Donelaičio g. 33, LT-44240 Kaunas	(8 37) 20 00 04 (8 37) 32 11 54
Klaipėdos skyrius	Taikos pr. 28, LT-91220 Klaipėda	(8 46) 41 55 50 (8 46) 41 55 30
Marijampolės skyrius	Vytauto g. 19, LT-68300 Marijampolė	(8 343) 9 15 06 (8 343) 9 13 63
Panevėžio skyrius	Anykščių g. 4, LT-35171 Panevėžys	(8 45) 50 57 28 (8 45) 50 57 13
Šiaulių skyrius	Dvaro g. 78, LT-76298 Šiauliai	(8 41) 52 49 62 (8 41) 52 45 43
Tauragės skyrius	Prezidento g. 7, LT-72258 Tauragė	(8 446) 5 42 62 (8 446) 5 42 35
Telšių skyrius	Respublikos g. 32, LT-87340 Telšiai	(8 444) 5 61 27 (8 444) 5 61 26
Utenos skyrius	Basanavičiaus g. 126, LT-28214 Utena	(8 389) 5 47 61 (8 389) 6 91 92
Vilniaus skyrius	Liauksmino g. 5, LT-01101 Vilnius	(8 5) 231 31 71 (8 5) 231 31 70

52. Paraiškos turi būti įteiktos asmeniškai ar per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatytos paraiškos atmetamos.

53. Turi būti pateikiamas vienas originalus paraiškos (paraiškos forma, biudžeto lapai ir kartu pridedami dokumentai) egzempliorius, ant kurio aiškiai nurodoma ORIGINALAS, 2 kopijos, ant kiekvienos nurodant KOPIJA, ir paraiškos versija kompiuterinėje laikmenoje „Word“ formatu.

54. Pareiškėjas privalo pasirašyti kiekvieną paraiškos ir jos priedų kopijos lapą. Tai darydamas pareiškėjas prisiima atsakomybę už paraiškos kopijos ir originalo duomenų atitikimą.

55. Paraiškos originalo ir kopijų turinys turi būti tas pats, įskaitant visus priedus. Jeigu paraiškos originalo ir paraiškos elektroninės versijos duomenys nesutampa, Agentūra vadovaujasi pareiškėjo pasirašytu paraiškos originalu.

56. Paraiškos registruojamos Paraiškų registravimo žurnale nurodant paraiškos gavimo datą, pareiškėjo vardą, pavardę ar įmonės pavadinimą, pareiškėjo adresą, paraiškos pateikimo būdą ir paraišką užregistravusio darbuotojo duomenis. Paraiškos gavimas patvirtinamas ją pristačiusio asmens parašu.

XIV. KVIETIMAS TEIKTI PARAIŠKAS

57. Kvietimą teikti paraiškas skelbia Agentūra pagal paraiškų pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemones surinkimo tvarkaraštį, patvirtintą Lietuvos Respublikos žemės ūkio ministro 2004 m. liepos 15 d. įsakymu Nr. 3D-416 (Žin., 2004, Nr. 113-4248). Kvietimas skelbiamas „Valstybės žinių“ priede „Informaciniai pranešimai“ ir viename iš nacionalinių dienraščių bei interneto tinklalapiuose („Valstybės žinių“ – www.valstybes-zinios.lt, Žemės ūkio ministerijos – www.zum.lt ir Agentūros – www.nma.lt).

58. Kvietimas gali būti skelbiamas ir kituose leidiniuose, internete bei kitais būdais.

59. Paraiškos, pateiktos po tvarkaraštyje nustatyto termino, atmetamos.

XV. INFORMACIJOS TEIKIMAS

60. Iki paraiškos pateikimo pretendentai į paramą gali teirautis informacijos ir paaiškinimų:

60.1. telefonais, nurodytais Agentūros interneto svetainėje www.nma.lt „Ryšių su visuomene skyrius“;

60.2. faksu (8 5) 239 13 76;

60.3. elektroniniu paštu adresu info@nma.lt.

61. Klausiant faksu ar elektroniniu paštu turi būti pateikiama aiški nuoroda į šias Gaires (ar kvietimo teikti paraiškas numerį ir pavadinimą), klausiančiojo vardas ir pavardė arba organizacijos pavadinimas ir telefonas.

62. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros tinklalapyje www.nma.lt, skiltyje „Klausimai“.

63. Informacija apie paraiškos vertinimo eigą (vertinimo tarpinius rezultatus bei paraišką vertinančius asmenis) neteikiama.

64. Agentūrai užregistravus paraišką, pareiškėjas negali teikti papildomos informacijos, jei jos nereikalauja Agentūra. Į papildomą informaciją, kurią pareiškėjas pateikia savo iniciatyva, paraiškos vertinimo ir atrankos metu neatsižvelgiama.

65. Jei po paraiškos pateikimo susiklostė tam tikros aplinkybės, susijusios su pareiškėju ar numatytu projektu, iš esmės keičiančios projekto įgyvendinimo galimybes, pareiškėjas gali raštu atšaukti pateiktą paraišką. Pareiškėjas turi teisę pateikti naują paraišką kitu paraiškų surinkimo etapu.

XVI. PARAIŠKOS VERTINIMAS IR ATRANKA

66. Užregistruota paraiška vertinama Agentūroje pagal jos patvirtintą ir su Žemės ūkio ministerija suderintą vidinę paraiškų vertinimo tvarką.

67. Paraiškų vertinimo procesas susideda iš trijų etapų:

67.1. administracinės atitikties vertinimo, kurio metu patikrinama, ar paraiška yra visiškai sukomplektuota, tai yra ar pateikti visi prašomi dokumentai bei reikiama informacija;

67.2. tinkamumo vertinimo, kurio metu nustatoma, ar projektas yra tinkamas suteikti paramą iš ES struktūrinių fondų;

67.3. techninio, ekonominio ir finansinio vertinimo, kurio metu įvertinama pateiktų projektų kokybė ir atitiktis atrankos kriterijams.

XVII. ADMINISTRACINĖS ATITIKTIES VERTINIMAS

68. Užregistravus paraišką, pirmiausia patikrinama paraiškos administracinė atitiktis. Nustatoma, ar paraiška tinkamai užpildyta, ar pateikti visi nurodyti dokumentai.

69. Atliekant administracinį tikrinimą pildoma patikros lentelė (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Tikrinimo elementai	Taip	Ne	Netaikoma
1.	Paraiška ir pridedami dokumentai gauti iki galutinio paraiškų pateikimo termino
2.	Paraiška visiškai užpildyta, atitinka paraiškos formą ir yra pasirašyta pareiškėjo
3.	Pateiktas vienas originalas, dvi kopijos ir paraiškos versija kompiuterinėje laikmenoje
4.	Paraiška surinkta kompiuteriu (išspausdinta) ir pateikta lietuvių kalba
5.	Biudžeto ir finansavimo šaltinių lentelė atitinka nustatytą formą ir yra pasirašyti pareiškėjo
6.	Pateiktoje paraiškoje nurodytas dokumentų ir lapų skaičius atitinka faktiškąjį
Pagal visas priemonės veiklos sritis (išskyrus pagal veiklos sritį „Žvejyba vidaus vandenyse“):
7.	Pateiktas verslo planas (pagal veiklos sritis „Akvakultūra“ ir „Žuvų perdirbimas ir pardavimas“) ar veiklos planas (pagal veiklos sritį „Gyvųjų vandens išteklių apsauga ir plėtra“)
8.	Pateiktas juridinio asmens registravimo pažymėjimas ir, jei pagal Lietuvos Respublikos teisės aktus privalo turėti, steigimo dokumentai, t. y. įstatai, steigimo sandoris arba įstatymų nustatytais atvejais bendrieji nuostatai, bei kiti dokumentai, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262)
9.	Pateiktas įmonės veterinarinis patvirtinimas (jei pareiškėjas – žuvų perdirbimo įmonė)
10.	Pateikta Valstybinės mokesčių inspekcijos pažyma apie mokestinių įsipareigojimų įvykdymą. Pažyma turi būti išduota ne anksčiau kaip prieš mėnesį iki paraiškos pateikimo
11.	Pateikta Valstybinio socialinio draudimo fondo valdybos pažyma apie atsiskaitymą fondui. Pažyma turi būti išduota ne anksčiau kaip prieš mėnesį iki paraiškos pateikimo
12.	Pateiktos PVM deklaracijos už ataskaitinius metus (jei pareiškėjas – PVM mokėtojas)
13.	Pateikta Lietuvos Respublikos aplinkos ministerijos rekomendacija tam tikroje teritorijoje įgyvendinti projektą (pagal priemonės veiklos sritį „Gyvųjų vandens išteklių apsauga ir plėtra“) (neprivaloma)
14.	Pateikta Europos Sąjungos lėšomis finansuojamų investicinių projektų poveikio aplinkai vertinimo deklaracija, jei pagal Lietuvos Respublikos teisės aktus privaloma pateikti
15.	Pateikti finansinės (audituotas, jei pagal Lietuvos Respublikos įstatymus pareiškėjui privalomas auditas) atskaitomybės dokumentai (balansas, pelno/nuostolio ataskaita ir pinigų srautų ataskaita) už praėjusius ir ataskaitinius metus
16.	Pateikti dokumentai, patvirtinantys pareiškėjo galimybes apmokėti numatytą projekto dalį (banko sąskaitos išrašas, paskolos sutartis, garantinis banko raštas ir kt.) (jei pareiškėjas, teikiantis projektą paramai gauti pagal veiklos sritis „Žvejybos uosto statyba, plėtra ir modernizavimas“, „Akvakultūra“ ir „Žuvų perdirbimas ir rinkodara“, yra privatus juridinis asmuo ir turi prisidėti skirdamas atitinkamą projekto vertės finansinį indėlį)
17.	Pateiktas juridinio asmens kompetentingo organo pritarimas projektui (akcininkų susirinkimo protokolas ir pan.)
18.	Pateikti nekilnojamojo turto, susijusio su projekto įgyvendinimu, nuosavybės teisę patvirtinantys dokumentai arba rašytinė terminuota nuomos ar subnuomos sutartis, sudaryta ne mažiau kaip 10 metų, skaičiuojant nuo projekto pabaigos, ir įregistruota viešame registre
19.	Pateikti komerciniai prekių, darbų ar paslaugų tiekėjų pasiūlymai, susiję su projekto įgyvendinimu
20.	Pateiktas statybos/rekonstrukcijos leidimas bei statinio techninės, finansinės – ekonominės ekspertizės išvada (jei pareiškėjas projekte numato vykdyti statybos ar/ir rekonstrukcijos darbus)
21.	Pateikti numatomų statybos/rekonstrukcijos darbų projektiniai dokumentai su projekto vertės apskaičiavimais (jei pareiškėjas projekte numato vykdyti statybos ar/ ir rekonstrukcijos darbus)
22.	Pateiktas pareiškėjo pasirašytas pasižadėjimas, kad jis nesiekia gauti paramos iš kitų nacionalinių programų ir ES fondų
pagal veiklos sritį „Žvejyba vidaus vandenyse“
23.	Pateiktas veiklos planas
24.	Pateiktas juridinio asmens registravimo pažymėjimas ir, jei pagal Lietuvos Respublikos teisės aktus privalo pateikti, steigimo dokumentai, t. y. įstatai, steigimo sandoris arba įstatymų nustatytais atvejais, bendrieji nuostatai, bei kiti dokumentai, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262) (jei pareiškėjas – juridinis asmuo) arba asmens tapatybę patvirtinantys dokumentai (jei pareiškėjas – fizinis asmuo)
25.	Pateikta Valstybinės mokesčių inspekcijos pažyma apie mokestinių įsipareigojimų įvykdymą (jei pareiškėjas – juridinis asmuo). Pažyma turi būti išduota ne anksčiau kaip prieš mėnesį iki paraiškos pateikimo
26.	Pateikta Valstybinio socialinio draudimo fondo valdybos pažyma apie atsiskaitymą fondui (jei pareiškėjas – juridinis asmuo). Pažyma turi būti išduota ne anksčiau kaip prieš mėnesį iki paraiškos pateikimo
27.	Pateiktos PVM deklaracijos už ataskaitinius metus (jei pareiškėjas – PVM mokėtojas)
28.	Pateikti finansinės (audituotas, jei pagal Lietuvos Respublikos įstatymus pareiškėjui privalomas auditas) atskaitomybės dokumentai (balansas, pelno/nuostolio ataskaita ir pinigų srautų ataskaita) už praėjusius ir ataskaitinius metus (jei pareiškėjas – juridinis asmuo)
29.	Pateikti dokumentai, patvirtinantys pareiškėjo galimybes apmokėti numatytą projekto dalį (banko sąskaitos išrašas, paskolos sutartis, garantinis banko raštas ir kt.)
30.	Pateiktas juridinio asmens kompetentingo organo pritarimas projektui (akcininkų susirinkimo protokolas ir pan.)
31.	Pateiktas Valstybinės vidaus vandenų laivybos inspekcijos išduotas laivo tinkamumo plaukioti liudijimas
32.	Pateiktas Lietuvos Respublikos aplinkos ministerijos Klaipėdos regiono aplinkos apsaugos departamento Gyvosios gamtos apsaugos inspekcijos patvirtinimas, kad pareiškėjas su atitinkamu laivu žvejoja Kuršių mariose
33.	Pateiktas laivo bilietas
34.	Pateiktas laivo veterinarinis patvirtinimas, kuris suteikiamas Lietuvos valstybinės maisto ir veterinarijos tarnybos direktoriaus įsakymu suteikiant veterinarinio patvirtinimo numerį
35.	Pateikti komerciniai prekių, darbų ar paslaugų tiekėjų pasiūlymai, susiję su projekto įgyvendinimu
36.	Pateikti nekilnojamojo turto, susijusio su projekto įgyvendinimu, nuosavybės teisę patvirtinantys dokumentai arba rašytinė terminuota nuomos ar subnuomos sutartis, sudaryta ne mažiau kaip 10 metų, skaičiuojant nuo projekto pabaigos, ir įregistruota viešame registre (jei projektas susijęs su tuo nekilnojamuoju turtu)
37.	Pateiktas pareiškėjo pasirašytas pasižadėjimas, kad jis nesiekia gauti paramos iš kitų nacionalinių programų ir ES fondų
VERTINTOJO PASTABOS. (Kokios informacijos ar dokumentų trūksta)

Punkto pakeitimai:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

Nr. 3D-96, 2005-02-23, Žin., 2005, Nr. 27-871 (2005-02-26), i. k. 1052330ISAK0003D-96

70. Jei atlikus paraiškos administracinės atitikties vertinimą nustatoma, kad ji tinkama vertinti toliau, Agentūra pareiškėjui siunčia pranešimą apie paraiškos užregistravimą ir jai suteiktą unikalų identifikavimo numerį.

71. Atlikus administracinės atitikties vertinimą, atliekama tinkamai įformintų paraiškų patikra vietoje.

72. Jeigu atlikus administracinės atitikties vertinimą administracinės atitikties lentelėje pažymimas bent vienas atsakymas „ne“ ir nustatoma, kad pateikti ne visi reikiami dokumentai, pareiškėjui siunčiamas pranešimas apie paraiškos užregistravimą ir jai suteiktą unikalų identifikavimo numerį. Kartu nurodomi nustatyti trūkumai, jiems pašalinti suteikiamas 10 darbo dienų terminas nuo pranešimo įteikimo. Atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms po jo išsiuntimo registruotu paštu. Per pranešime nustatytą laiką nepristačius reikiamų dokumentų ar nepateikus trūkstamos informacijos, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas.

XVIII. TINKAMUMO VERTINIMAS

73. Po administracinės atitikties įvertinimo tinkamai įformintos paraiškos kartu su priedais siunčiamos į Agentūrą tolesniam vertinimui.

74. Paraiškas nagrinėja ir vertina Agentūros darbuotojai, prireikus gali būti pasamdyti nepriklausomi vertintojai.

75. Paraiškos tinkamumo vertinimo metu nustatoma, ar projektas tinkamas gauti paramą iš ES struktūrinių fondų. Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

76. Ar paraiška atitinka tinkamumo kriterijus, tikrinama pildant tinkamumo vertinimo lentelę (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Taip	Ne	Netaikoma
1.	Pareiškėjo vertinimas ir projekto veiklos tinkamumas finansuoti
1.1.	Projekto veikla atitinka BPD priemonės remiamus bei kvietime teikti paraiškas nurodytus veiklos sektorius
1.2.	Ar paraišką pateikia subjektas, įvardytas galimu pareiškėju šių Gairių 16–20 punktuose
1.3.	Ar projektas atitinka šių Gairių 3 ir 4 punktuose numatytus tikslus ir uždavinius
1.4.	Ar turtas, į kurį bus investuojama, yra pareiškėjo nuosavybė
1.5.	Ar pareiškėjas verslo plane įrodo, kad ūkio subjektas, įgyvendinęs projektą, atitiks ekonominio gyvybingumo rodiklius
1.6.	Ar numatytos investicijos (įrenginiai, mechanizmai) atitinka ES teisės aktų nustatytus saugos reikalavimus
1.7.	Ar pareiškėjas neturi įsiskolinimų Lietuvos Respublikos valstybės biudžetui
1.8.	Ar pareiškėjas neturi įsiskolinimų Valstybinio socialinio draudimo fondui
1.9.	Ar pareiškėjas tvarko buhalterinę apskaitą pagal Lietuvos Respublikos teisės aktuose nustatytus reikalavimus
2.	Specifiniai tinkamumo kriterijai, taikytini projektams, siekiantiems gauti paramą pagal veiklos sritį „Gyvųjų vandens išteklių apsauga ir plėtra“
2.1.	Ar projektas padeda siekti ilgalaikės ekonominės naudos, kurią teikia struktūriniai patobulinimai ir turi pakankamai techninio bei ekonominio perspektyvumo garantijų (t. y. ar pareiškėjas užtikrina investicijoms ne mažiau kaip 5 metus funkcionalumo garantijas ir pateikia tai įrodančius dokumentus
2.2.	Ar projektas turi kolektyvinį suinteresuotumą (t. y. ar investicijos susijusios su gyvųjų vandens išteklių apsauga ir plėtra valstybinės reikšmės vandens telkiniuose)
2.3.	Ar projektas įgyvendinamas valstybinių arba pusiau valstybinių tam tikslui paskirtų institucijų (t. y. viešųjų įstaigų, valstybinės ir vietos savivaldos institucijų bei įstaigų)
2.4.	Ar projekte numatytos investicijos nedaro neigiamo poveikio gyvųjų vandens išteklių aplinkai
2.5.	Ar projekte numatytas mokslinis monitoringas ne mažiau kaip penkeriems metams, kurį, visų pirma, sudaro atitinkamų vandens gyvųjų išteklių plėtros vertinimas ir monitoringas.
3.	Specifiniai tinkamumo kriterijai, taikytini projektams, siekiantiems gauti paramą pagal veiklos sritį „Akvakultūra“:
3.1	Ar įmonė užsiima žuvininkystės veikla
3.2	Ar įmonės pajamos iš žuvininkystės veiklos sudaro ne mažiau kaip 60 proc.
3.3.	Ar įmonė ne mažiau kaip vienerius metus dirbo pelningai
4.	Specifiniai tinkamumo kriterijai, taikytini projektams, siekiantiems gauti paramą pagal veiklos sritį „Žuvų perdirbimas ir rinkodara“
4.1.	Ar įmonė užsiima žuvininkystės veikla
4.2.	Ar įmonė yra įtraukta į Lietuvos valstybinės maisto produktų ir veterinarijos tarnybos įmonių registrą
4.3.	Ar įmonė ne mažiau kaip vienerius metus dirbo pelningai
4.4.	Ar įmonės pajamos iš žuvininkystės sudaro ne mažau kaip 60 proc.
5.	Specifiniai tinkamumo kriterijai, taikytini projektams, siekiantiems gauti paramą pagal veiklos sritį „Žvejyba vidaus vandenyse“:
5.1.	Ar laivas įtrauktas į Lietuvos vidaus vandenų laivų registrą
5.2.	Ar laivas eksploatuojamas tik Lietuvos teritorijos vidaus vandenyse
6.	Neteko galios 2005-02-26
7.	Projekto atitiktis bendrojo finansavimo reikalavimams
7.1.	Pareiškėjo prašomos paramos suma neviršija didžiausios galimos pagal šį kvietimą paramos normos
7.2.	Pareiškėjo siūlomas bendrojo finansavimo šaltinis (pvz., pinigais, įnašu natūra) yra tinkamas
7.3.	Prašoma suma neviršija nustatyto maksimalaus dydžio
8.	Prašomų kompensuoti projekto išlaidų tinkamumas finansuoti
8.1.	Projekto išlaidos atitinka BPD priemonės investicijų sričių kodus
8.2.	Paramos prašoma tinkamų finansuoti išlaidų kategorijoms
9.	Projekto įgyvendinimo laikotarpio tinkamumas
9.1.	Projekto pradžios data atitinka kvietime teikti paraiškas nustatytus reikalavimus
9.2.	Projektą numatoma įgyvendinti iki kvietime teikti paraiškas nurodytos vėliausios projekto įgyvendinimo pabaigos datos.
VERTINTOJO PASTABOS:

Punkto pakeitimai:

Nr. 3D-96, 2005-02-23, Žin., 2005, Nr. 27-871 (2005-02-26), i. k. 1052330ISAK0003D-96

77. Po paraiškos tinkamumo įvertinimo pripažinus ją tinkama paramai gauti, atliekamas projekto techninis, finansinis ir ekonominis vertinimas.

78. Agentūra gali pareiškėjo prašyti pateikti papildomų dokumentų, jei jų reikia paraiškai įvertinti. Vertinimo metu gali būti atliekama patikra paraiškoje nurodytoje projekto įgyvendinimo vietoje. Jeigu pareiškėjas per 10 darbo dienų prašomos informacijos nepateikia, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas. Pranešimas laikomas įteiktu praėjus 2 darbo dienoms po jo išsiuntimo registruotu paštu

XIX. PROJEKTŲ TECHNINIS, FINANSINIS IR EKONOMINIS VERTINIMAS

79. Techninio, finansinio ir ekonominio vertinimo etape įvertinama pateiktų projektų kokybė ir atitiktis atrankos kriterijams (balais). Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

80. Vertinti gali ir Agentūros paskirti nepriklausomi vertintojai, jei teikiami projektai yra sudėtingi ir jiems įvertinti reikia specifinių žinių.

81. Vertinant pildoma techninio, finansinio ir ekonominio vertinimo lentelė (pateikiama pavyzdinė šios lentelės forma):

pagal veiklos sritį „Gyvųjų vandens išteklių apsauga ir plėtra“

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Maksimalus balų skaičius
1.	Projekto svarba (aktualumas)	iš viso: 100 balų
1.1.	Investicijos, skirtos saugoti ir plėtoti lašišinių žuvų rūšių išteklius	50
1.2.	Projektai, kuriuos atitinkamoje teritorijoje įgyvendinti rekomenduoja Lietuvos Respublikos aplinkos ministerija	50
Iš viso:	100 balų
VERTINTOJO REKOMENDACIJA

pagal veiklos sritį „Akvakultūra“:

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Maksimalus balų skaičius
1.	Pareiškėjo finansiniai ir veiklos vykdymo pajėgumai	iš viso: 5 balai
1.1.	Prašoma parama mažesnė negu 60 proc. visų tinkamų kompensuoti išlaidų (už kiekvieną papildomą nuosavų (neskolintų) lėšų procentą – 1 papildomas balas, bet ne daugiau kaip 5 balai)	5
2.	Projekto svarba (aktualumas)	iš viso: 95 balai
2.1.	Įmonėms, kurių pajamos iš akvakultūros sudaro ne mažiau kaip 60 proc.	40
2.2.	Investicijos į naujų žuvų rūšių15 Nauja žuvų rūšis – tai iki šiol akvakultūros įmonėje neauginta žuvų rūšis. veisimą ir auginimą	30
2.3.	Investicijos, kurios yra skirtos aplinkosauginių reikalavimų atitikčiai pagerinti	25
Iš viso:	100 balų
VERTINTOJO REKOMENDACIJA

Poskyris. Neteko galios nuo 2005-02-26

Poskyrio naikinimas:

Nr. 3D-96, 2005-02-23, Žin. 2005, Nr. 27-871 (2005-02-26), i. k. 1052330ISAK0003D-96

pagal veiklos sritį „Žuvų perdirbimas ir rinkodara“:

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Maksimalus balų skaičius
1.	Pareiškėjo finansiniai ir veiklos vykdymo pajėgumai	iš viso: 70 balų
1.1.	Įmonėms, kurių pajamos iš žuvų perdirbimo sudaro ne mažiau kaip 60 proc.	40
1.2.	Įmonės, kurioms veterinariniams reikalavimams įgyvendinti buvo suteiktas pereinamasis laikotarpis iki 2006 m. gruodžio 31 d.	25
1.3.	Prašoma parama mažesnė negu 60 proc. visų tinkamų kompensuoti išlaidų (už kiekvieną papildomą nuosavų (neskolintų) lėšų procentą – 1 papildomas balas, bet ne daugiau kaip 5 balai)	5
2.	Projekto svarba (aktualumas)	iš viso: 30 balų
2.1.	Mikroįmonės ir mažos įmonės: – iki 5 darbuotojų – 20 balų; – nuo 6 iki 15 darbuotojų – 15 balų; – nuo 16 iki 30 darbuotojų – 10 balų; – nuo 31 iki 50 darbuotojų – 5 balai	20
2.2.	Projektai, skirti pagerinti veterinarines ir sanitarines sąlygas (tam skirtos investicijos turi sudaryti ne mažiau kaip 60 proc. projekto vertės)	10
Iš viso:	100 balų
VERTINTOJO REKOMENDACIJA

pagal veiklos sritį „Žvejyba vidaus vandenyse“:

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Maksimalus balų skaičius
1.	Projekto svarba (aktualumas)	iš viso: 30 balų
1.1.	Kuršių mariose žvejojantys laivai	50
1.2.	Didesnės talpos laivai: – 4 tonų ir daugiau – 30 balų; – nuo 3 iki 4 tonų – 20 balų; – nuo 2 iki 3 tonų – 15 balų; – nuo 1 iki 2 tonų – 10 balų; – iki 1 tonos – 5 balai	30
1.3.	Naujesni laivai: – 10 metų ir naujesni – 20 balų; – nuo 11 iki 15 metų – 15 balų; – nuo 16 iki 29 metų – 10 balų; – 30 metų ir senesni – 5 balai	20
Iš viso:	100 balų
VERTINTOJO REKOMENDACIJA

82. Jei vertintojams kyla neaiškumų ar trūksta informacijos, pareiškėjo raštu prašoma per 10 darbo dienų pateikti aiškinimus ar papildymus. Jei reikia, Agentūra gali nustatyti ir ilgesnį informacijos pateikimo terminą. Pranešimas laikomas įteiktu praėjus 2 darbo dienoms po jo išsiuntimo registruotu paštu.

83. Jeigu dviejų vertintojų galutinis paraiškų įvertinimas skiriasi, projektui vertinti skiriamas trečias vertintojas.

84. Jei konkretaus kvietimo teikti paraiškas metu pareiškėjų prašoma paramos suma yra ne didesnė nei šiam kvietimui skirtai paramos suma, parama skiriama visiems pareiškėjams, kurie visais vertinimo etapais pripažįstami tinkamais gauti paramą. Tačiau jei į konkretų kvietimą teikti paraiškas atsiliepia daugiau pareiškėjų, parama skiriama daugiausia balų surinkusiems pareiškėjams.

XX. PARAIŠKŲ TVIRTINIMAS IR PARAMOS SUTARČIŲ SUDARYMAS

85. Agentūra, įvertinusi paraiškas, parengia paraiškų vertinimo ataskaitą – medžiagą, kurią sudaro išnagrinėtų paraiškų vertinimo protokolas, taip pat paraiškų skirtingų vertinimo etapų lentelių (administracinės atitikties, tinkamumo, techninio, finansinio ir ekonominio vertinimo) kopijos, ir teikia Projektų atrankos komitetui (toliau – Komitetas). Išnagrinėtų paraiškų vertinimo protokole pateikiama paraiškų vertinimo suvestinė, prašomos paramos suma, kvietimui teikti paraiškas skirta pinigų suma bei skirstytina likusi dar nepanaudota pinigų suma.

86. Komitetas svarsto, kuriuos projektus finansuoti pagal Agentūros pateiktą vertinimo ataskaitą bei kitą informaciją, susijusią su pateiktais atrankai projektais ir priima rekomendacinio pobūdžio sprendimą dėl finansuotinų projektų, taip pat dėl Europos Sąjungos struktūrinių fondų lėšų bei nacionalinio bendrojo finansavimo dydžių. Komitetas išklauso socialinių-ekonominių partnerių nuomonę, kuri yra rekomendacinio pobūdžio. Komiteto posėdžiai protokoluojami. Priimdamas sprendimus, Komitetas siekia bendro sutarimo. Jei tokio sutarimo pasiekti nepavyksta, sprendimai priimami balsuojant paprasta balsų dauguma.

87. Komiteto posėdžiuose dalyvauja Finansų ministerijos ir kitų institucijų, kurių kompetencijai priskiriami svarstomi projektai, atstovai.

88. Sprendimą dėl projekto finansavimo priima Žemės ūkio ministerija pagal Komiteto rekomendacijas. Galutinis sprendimas dėl paramos skyrimo įteisinamas Lietuvos Respublikos žemės ūkio ministro įsakymu arba jo įgalioto atstovo potvarkiu. Pareiškėjas apie sprendimą dėl projekto finansavimo informuojamas ne vėliau kaip per tris mėnesius nuo paskutinės paraiškų surinkimo dienos. Jei vertinant projektą iškilo aplinkybių, dėl kurių vertinimas užtruko, pareiškėjui informacija apie sprendimą išsiunčiama vėliau tiek, kiek buvo pratęstas projekto vertinimo laikas.

89. Gavusi Žemės ūkio ministerijos sprendimą dėl projektų finansavimo, Agentūra apie tai informuoja pareiškėjus ir sudaro su jais sutartis, kurios parengtos pagal Paramos teikimo projektams, įgyvendinamiems pagal 2004–2006 metų bendrojo programavimo dokumento priemones, pavyzdinę sutartį, patvirtintą Lietuvos Respublikos finansų ministro 2004 m. sausio 28 d. įsakymu Nr. 1K-033 (Lietuvos Respublikos žemės ūkio ministro 2004 m. liepos 16 d. įsakymas Nr. 3D-436 „Dėl paramos teikimo projektams, pagal kuriuos įgyvendinamos Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto kaimo plėtros priemonės, pavyzdinės sutarties, mokėjimo prašymo, mokėjimo prašymo tikrinimo ir tvirtinimo lapo, projekto įgyvendinimo ataskaitos formų patvirtinimo“). Paramos sutarties forma pateikiama Agentūros interneto tinklalapyje: www.nma.lt. Su pareiškėjais, kurių projektams nuspręsta skirti paramą, Agentūra sudaro paramos sutartis per 10 darbo dienų nuo informacijos (pareiškėjas informuojamas registruotu laišku) apie sprendimą skirti projektui paramą pateikimo pareiškėjui. Jei paramos sutarties turinys yra derinamas (sutarties derinimas būtinas, jei projekto vykdytojas pageidauja keisti mokėjimo prašymų pateikimo terminus, perkelti paramos objektus iš vieno projekto įgyvendinimo etapo į kitą, pakeisti banką bei sąskaitos numerį ir pan. arba projekto vykdytojas iki sutarties pasirašymo Agentūrai privalo pateikti papildomus duomenis ar dokumentus), paramos sutarties pasirašymo terminas gali būti ilgesnis.

90. Jei nuspręsta projekto neremti, Agentūra pareiškėjui siunčia argumentuotą pranešimą per 10 darbo dienų nuo Žemės ūkio ministerijos sprendimo gavimo.

91. Informacija apie priimtus sprendimus skelbiama Agentūros ir Žemės ūkio ministerijos interneto svetainėse.

92. Žemės ūkio ministerija gali įgalioti Agentūrą sudaryti su pareiškėjais dvišales paramos teikimo sutartis dėl tų projektų, kurie yra rekomenduoti Komiteto ir kurių finansavimas patvirtintas Žemės ūkio ministerijos sprendimu. Tokiu atveju Žemės ūkio ministerija turi informuoti Finansų ministeriją, kokiu teisiniu pagrindu, kokiam laikui ir dėl kokios sumos suteikiami įgaliojimai.

XXI. SKUNDŲ NAGRINĖJIMAS

93. Pareiškėjas turi teisę apskųsti Agentūros, Žemės ūkio ministerijos ir Finansų ministerijos sprendimus.

94. Agentūros sprendimą atmesti paraišką pareiškėjas gali apskųsti Žemės ūkio ministerijai raštu per 10 darbo dienų po to, kai jam registruotu laišku buvo išsiųstas pranešimas apie atmetimą. Šį skundą Žemės ūkio ministerija privalo išnagrinėti per 20 darbo dienų nuo jo gavimo.

95. Žemės ūkio ministerijos sprendimą neskirti paramos projektui pareiškėjas gali apskųsti Finansų ministerijai per 10 darbo dienų po to, kai jam registruotu laišku buvo išsiųstas pranešimas. Šį skundą Finansų ministerija privalo išnagrinėti per 20 darbo dienų nuo jo gavimo.

96. Dėl Agentūros, Žemės ūkio ministerijos ir Finansų ministerijos sprendimų pareiškėjas gali kreiptis į teismą Lietuvos Respublikos įstatymų nustatyta tvarka.

97. Atmestos paraiškos ir jų priedai saugomi Agentūros archyve mažiausiai dvejus metus nuo sprendimo atmesti paraišką priėmimo dienos.

XXII. PIRKIMŲ PROCEDŪROS

98. Projekto vykdytojai, kurie pagal Lietuvos Respublikos viešųjų pirkimų įstatymą yra perkančiosios organizacijos, privalo vadovautis minėto įstatymo nuostatomis ir pirkimo dokumentus derinti su Agentūra.

99. Kiti projekto vykdytojai, kuriems netaikomos Lietuvos Respublikos viešųjų pirkimų įstatymo nuostatos, siekdami, kad padarytos išlaidos būtų laikomos tinkamomis kompensuoti, pirkdami privalės vadovautis Prekių, paslaugų ar darbų teikėjo (rangovo) parinkimo taisyklėmis, kurios bus patvirtintos pagal Lietuvos Respublikos žemės ūkio ministerijos tvarką.

100. Lėšos, kurias projekto vykdytojai išleis pagal prekių, paslaugų ar darbų pirkimo sutartis, sudarytas nesilaikant šių Gairių 98 ir 99 punktuose nurodytų reikalavimų, bus laikomos netinkamomis kompensuoti.

XXIII. PARAMOS MOKĖJIMO BŪDAS

101. Veiklos sritims „Gyvųjų vandens išteklių apsauga ir plėtra“, kai pareiškėjas yra viešasis juridinis asmuo16 Jei pareiškėjas paga veiklos sritį „Žvejybos uosto įrenginių statyba, plėtra ir modernizavimas“ yra privatus juridinis asmuo, taikomas kompensavimo be avanso mokėjimo būdas (žr. 102-105 punktą). , taikomas kompensavimo būdas su avanso mokėjimu, pagal kurį:

101.1. po to, kai Agentūra įvertina projekto verslo/veiklos planą, pasirašo sutartį su projekto vykdytoju, Projekto vykdytojas gali Agentūrai pateikti avansinio mokėjimo prašymą;

101.2. Agentūra per 20 darbo dienų įvertinusi mokėjimo prašymą bei su juo susijusius dokumentus, gali patenkinti projekto vykdytojo avansinio mokėjimo prašymą tik įsitikinusi, kad išlaidos gali būti padarytos per 2 mėnesius nuo avanso gavimo dienos ir parengia mokėjimo paraišką Žemės ūkio ministerijai;

101.3. Projekto vykdytojui išmokamas 20 proc. paramos sumos dydžio avansas;

101.4. gavęs avansą, Projekto vykdytojas pradeda įgyvendinti projektą ir teikia Agentūrai mokėjimo prašymus, kuriuose deklaruoja patirtas išlaidas, pridėdamas išlaidas patvirtinančius ir įrodančius dokumentus visai patirtų išlaidų sumai. Jeigu per 2 mėnesius nuo avanso gavimo dienos Projekto vykdytojas nepradeda vykdyti veiklos ir daryti išlaidų, jis per 5 darbo dienas privalo grąžinti avansą;

101.5. gavusi projekto vykdytojo mokėjimo prašymą, Agentūra ne per ilgesnį kaip 60 kalendorinių dienų nuo mokėjimo prašymo bylų gavimo ir užregistravimo Agentūros Finansų ir apskaitos departamento Mokėjimo prašymų skyriuje, laikotarpį nustato prašomų kompensuoti išlaidų tinkamumą. Pildydama mokėjimo paraišką Žemės ūkio ministerijai, Agentūra nuo tinkamų kompensuoti išlaidų sumos atima proporcingą išmokėtam avansui sumą;

101.6. teikiant mokėjimo prašymą dėl avanso ir mokėjimo prašymą dėl patirtų išlaidų kompensavimo pildoma ta pati mokėjimo prašymo forma, tik pirmu atveju, t. y. norint gauti avansą, reikia užpildyti informaciją apie projekto vykdytoją ir nurodyti prašomą sumą;

101.7. Žemės ūkio ministerija tikrina gautos paraiškos dėl lėšų pervedimo projekto vykdytojui atitiktį jų turinio, BPD priemonės biudžeto limitų ir specialiųjų valstybės biudžeto ES struktūrinių fondų paramos lėšų programų, skirtų BPD priemonių įgyvendinimui finansuoti, sąmatų reikalavimus ir atlieka atrankinę išlaidas patvirtinančių ir įrodančių dokumentų kontrolę. Žemės ūkio ministerija tikrina ir tvirtina mokėjimo paraišką, jos pagrindu rengia ir teikia mokėjimo paraišką valstybės iždui apmokėti. Valstybės iždas perveda paramos sumą projekto vykdytojui;

101.8. Projekto vykdytojas gali pateikti iki trijų mokėjimo prašymų. Trys mokėjimo prašymai gali būti numatyti tik tada, kai projektas yra sudėtingas ir didelis; sudėtingu ir dideliu projektu yra laikomi tokie projektai, kuriuose paramos gavėjas planuoja atlikti statybos-rekonstrukcijos darbus, įrangos pirkimo ir montavimo darbus bei įsigyti techniką. Avansinis mokėjimo prašymas neįskaitomas į mokėjimo prašymų skaičių;

101.9. Projekto vykdytojas paramos lėšoms privalo atidaryti atskirą sąskaitą.

Punkto pakeitimai:

Nr. 3D-96, 2005-02-23, Žin., 2005, Nr. 27-871 (2005-02-26), i. k. 1052330ISAK0003D-96

102. Kitoms šios priemonės veiklos sritimis taikomas kompensavimo be avanso mokėjimo būdas, pagal kurį:

102.1. Projekto vykdytojas po sutarties pasirašymo pradeda veiklą savo lėšomis ir po projekto įgyvendinimo etapo pateikia Agentūrai mokėjimo prašymą, kuriame deklaruoja patirtas ir apmokėtas išlaidas, pridėdamas išlaidas įrodančius dokumentus;

102.2. Agentūra per ne ilgesnį kaip 60 kalendorinių dienų laikotarpį nuo mokėjimo prašymo bylų užregistravimo Agentūros Finansų ir apskaitos departamento Mokėjimo prašymų skyriuje nustato prašomų kompensuoti išlaidų tinkamumą ir teikia Žemės ūkio ministerijai mokėjimo paraišką dėl lėšų pervedimo projekto vykdytojui;

102.3. Žemės ūkio ministerija tikrina gautos paraiškos dėl lėšų pervedimo projekto vykdytojui atitiktį jų turinio, BPD priemonės biudžeto limitų ir specialiųjų valstybės biudžeto ES struktūrinių fondų paramos lėšų programų, skirtų BPD priemonių įgyvendinimui finansuoti, sąmatų reikalavimams ir atlieka atrankinę išlaidas patvirtinančių ir įrodančių dokumentų kontrolę. Žemės ūkio ministerija tikrina ir tvirtina mokėjimo paraišką dėl lėšų pervedimo projekto vykdytojui, jos pagrindu rengia ir teikia mokėjimo paraišką valstybės iždui apmokėti. Valstybės iždas perveda paramos sumą projekto vykdytojui.

103. Projekto vykdytojas gali pateikti iki trijų mokėjimo prašymų (trys mokėjimo prašymai gali būti numatyti tik tada, kai projektas yra sudėtingas ir didelis. Sudėtingu ir dideliu projektu yra laikomi tokie projektai, kuriuose paramos gavėjas planuoja atlikti statybos-rekonstrukcijos darbus, įrangos pirkimo ir montavimo darbus bei įsigyti techniką). Jei yra numatytos statybos, jos turi būti įgyvendinamos vienu etapu ir tarpiniai mokėjimai nevykdomi. Jei vykdomi naujos statybos ar rekonstrukcijos darbai bei įrangos pirkimas ir montavimas, pirmiausia turi būti visiškai atlikti statybos darbai ir tik po to perkama ir montuojama įranga. Jei numatyta kelių atskirų pastatų statyba ar rekonstrukcija, statybos gali būti įgyvendinamos etapais ir mokėjimo prašymas gali būti pateikiamas, užbaigus vieną statybų etapą.

104. Jeigu paramos sutartyje yra numatyta daugiau negu vienas mokėjimo prašymas, tai pirmojo mokėjimo prašymo investicijų dydis turi būti ne mažesnis kaip 25 proc. Bendros investicijų projekto vertės.

105. Projekto vykdytojas paramos lėšoms privalo atsidaryti atskirą sąskaitą banke.

XXIV. MOKĖJIMO PRAŠYMO PATEIKIMAS

106. Projekto įgyvendinimo metu projekto vykdytojas paramai gauti gali pateikti iki trijų nustatytos formos mokėjimo prašymų ir reikiamus dokumentus.

107. Mokėjimo prašymo forma, patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklalapyje www.nma.lt. Joje išvardyti reikiami pridėti dokumentai. Pareiškėjas turi įsitikinti, kad prie mokėjimo prašymo pridėti visi reikiami dokumentai.

108. Projekto vykdytojas dokumentus turi pateikti lietuvių kalba. Kita kalba užpildyti mokėjimo prašymai nepriimami.

109. Mokėjimo prašymus paramai iš ES struktūrinių fondų gauti kartu su reikalaujamais priedais iš pareiškėjų priima ir registruoja Agentūros Kontrolės departamento teritoriniai skyriai šių Gairių 51 punkte nurodytais pagal juridinio asmens registracijos vietą adresais.

110. Mokėjimo prašymai turi būti įteikti asmeniškai arba per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatyti mokėjimo prašymai atmetami. Pareiškėjas turi pateikti vieną Mokėjimo prašymo (ir pridedamų dokumentų) originalą, ant kurio aiškiai nurodoma ORIGINALAS, ir 2 kopijas, ant kiekvienos nurodoma KOPIJA.

111. Kiekvienas mokėjimo prašymo ir pridedamų dokumentų kopijos lapas turi būti pasirašytas projekto vykdytojo, nurodant, kad kopija tikra. Pasirašydamas kiekvieną mokėjimo prašymo ir jo pridedamų dokumentų kopijos lapą, projekto vykdytojas prisiima atsakomybę už mokėjimo prašymo kopijos duomenų atitikimą jos originalui.

112. Kartu su mokėjimo prašymu pateikiami išlaidas įrodančių dokumentų kopijos ir originalai. Nustatęs kopijų tikrumą, Agentūros darbuotojas ant jų pasirašo ir parašą tvirtina antspaudu.

113. Mokėjimo prašymai registruojami Gautų mokėjimo prašymų registracijos žurnale, nurodant gavimo datą, projekto vykdytojo vardą, pavardę ar įmonės pavadinimą, adresą, mokėjimo prašymo pateikimo būdą ir prašymą užregistravusio darbuotojo duomenis. Pateikęs mokėjimo prašymą asmuo registracijos žurnale parašu patvirtina mokėjimo prašymo pateikimo faktą.

XXV. MOKĖJIMO PRAŠYMO PATEIKIMO TERMINAS

114. Mokėjimo prašymo pateikimo terminas nustatomas paramos sutartyje.

115. Jeigu projekto vykdytojas dėl objektyvių priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti prašymą dėl termino pratęsimo. Vėliau pateikti prašymai nepriimami ir nesvarstomi. Sprendimą dėl termino pratęsimo priima Agentūra, atsižvelgdama į prašyme išdėstytus argumentus. Priėmus sprendimą atidėti mokėjimo prašymo pateikimo terminą, keičiama paramos sutartis.

116. Mokėjimo prašymą pateikus pavėluotai dėl objektyvių pateisinamų priežasčių, pareiškėjas raštu turi Agentūrai paaiškinti vėlavimo priežastis ir pateikti pateisinamus dokumentus. Kitu atveju mokėjimo prašymas atmetamas.

117. Klausimai dėl mokėjimo prašymo gali būti pateikiami elektroniniu paštu arba faksu: info@nma.lt, fakso Nr.: (8 5) 239 13 76.

XXVI. MOKĖJIMO PRAŠYMO TIKRINIMAS, VERTINIMAS IR TVIRTINIMAS

118. Mokėjimo prašymus tikrina ir vertina Agentūros darbuotojai. Jei reikia, gali būti samdomi nepriklausomi vertintojai.

119. Užregistravus mokėjimo prašymą, Agentūros teritoriniame skyriuje vertinama jo administracinė atitiktis: nustatoma, ar pateikti visi reikalingi dokumentai ir užpildoma administracinės atitikties vertinimo lentelė.

120. Jei projekto vykdytojo pateiktas mokėjimo prašymas yra tinkamas toliau vertinti, jam apie tai pranešama raštu.

121. Jeigu projekto vykdytojo pateiktas mokėjimo prašymas neteisingai užpildytas, trūksta duomenų, siunčiamas pranešimas, kad mokėjimo prašymas užregistruotas, jam suteiktas unikalus identifikavimo numeris ir nurodomi tikrinimo metu nustatyti trūkumai. Pranešimas laikomas įteiktu praėjus 2 darbo dienoms nuo jo išsiuntimo registruotu paštu. Trūkumams pašalinti pareiškėjui nustatomas 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Per nustatytą laiką nepristačius reikiamų dokumentų ar nepatikslinus duomenų, mokėjimo prašymas atmetamas.

122. Teikiant galutinį mokėjimo prašymą, pateikiama galutinė projekto įgyvendinimo ataskaita, kuri yra siunčiama į Agentūros administravimo ir analizės skyrių, ir projekto audito išvada (projekto audito išvada teikiama, jei projekto vertė 300 tūkst. Lt ir daugiau).

123. Įvertinus administracinę atitiktį vertinimui, atliekama tinkamai įformintų mokėjimo prašymų patikra vietoje (kiekvieno mokėjimo prašymo).

124. Po patikros vietoje mokėjimo prašymai kartu su pridedamais dokumentais bei teritorinio skyriaus darbuotojų užpildytais darbo dokumentais siunčiami vertinti į Agentūrą.

125. Mokėjimo prašymą Agentūroje tikrina du Agentūros darbuotojai, iš kurių vienas pildo mokėjimo prašymo tikrinimo ir tvirtinimo lapą. Mokėjimo prašymo tikrinimo ir tvirtinimo lapas patvirtintas Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiamas Agentūros interneto tinklalapyje www.nma.lt.

126. Vertinant mokėjimo prašymą, nustatoma, kokia paramos suma bus mokama paramos gavėjui. Tarnautojo atliktą vertinimą peržiūri skyriaus vedėjas. Galutinį sprendimą dėl mokėjimo prašymo įvertinimo priima Agentūros Finansų ir apskaitos departamento direktorius.

127. Jei vertinant mokėjimo prašymą kyla įtarimų, kad dokumentuose pateikta neteisinga informacija, atliekama užsakomoji patikra vietoje.

128. Įvertinus mokėjimo prašymą, priimamas sprendimas:

128.1. atmesti mokėjimo prašymą;

128.2. dalinai apmokėti mokėjimo prašyme prašomą paramos sumą;

128.3. pilnai apmokėti mokėjimo prašymą.

129. Jei priimtas sprendimas dėl mokėjimo prašymo atmetimo ar dalinio apmokėjimo, projekto vykdytojui per 10 darbo dienų nuo sprendimo priėmimo raštu pranešama, nurodant tokio sprendimo motyvus.

XXVII. PARAIŠKŲ IR MOKĖJIMO PRAŠYMŲ PATIKROS VIETOJE

130. Įvertinus paraiškų administracinę atitiktį, Agentūros Kontrolės departamento teritorinių skyrių darbuotojai atlieka tinkamai įformintų paraiškų patikrą vietoje.

131. Patikros vietoje metu tikrinami paraiškoje ir jos prieduose pateikti duomenys.

132. Įvertinus mokėjimo prašymo administracinę atitiktį, atliekama jo patikra vietoje. Mokėjimo prašymo patikros vietoje metu bus tikrinami mokėjimo prašyme ir jo prieduose pateikti duomenys, įvykdytų investicijų atitikimas tikrovei ir kt. Agentūros Kontrolės departamento teritorinių skyrių darbuotojai atlieka kiekvieno pateikto mokėjimo prašymo patikrą vietoje, jei projekto vertė mažesnė nei 300 tūkst. Lt., taip pat kai projekte numatyta rekonstrukcija. Jei projekto vertė 300 tūkst. Lt ir daugiau bei projekto vykdytojas privalo pateikti projekto audito išvadą, patikra vietoje gali būti atliekama tik vieną kartą, įgyvendinus projektą.

133. Paraiškos ar mokėjimo prašymo vertinimo metu pagal vertintojų Agentūros Kontrolės departamentui pateiktą paklausimą gali būti atliekamos ir užsakomosios patikros vietoje, kurių metu bus tikrinami paraiškos ar mokėjimo prašymo duomenys, dėl kurių teisingumo iškilo abejonių.

134. Apie numatomą patikrą vietoje pareiškėjas/projekto vykdytojas gali būti informuojamas iš anksto.

135. Patikrų vietoje metu atliekamas fizinis paraiškoje ar mokėjimo prašyme bei jų prieduose deklaruotų duomenų patikrinimas ir surašoma patikros vietoje ataskaita. Pareiškėjui/projekto vykdytojui turi būti sudaryta galimybė susipažinti su patikros vietoje ataskaita. Jeigu patikros vietoje metu buvo nustatyti neatitikimai, ataskaitos kopija paliekama pareiškėjui/projekto vykdytojui tą pačią dieną arba, nesant galimybės padaryti ataskaitos kopiją, ji išsiunčiama pareiškėjui/projekto vykdytojui per tris darbo dienas faksu arba paštu.

136. Patikros vietoje metu nustačius neesminių neatitikimų, kurie nepažeidžia sutarties ir gali būti ištaisyti projekto vykdytojo, Agentūra suformuluoja reikalavimus projekto vykdytojui ir nustato terminus jiems įvykdyti. Apie reikalavimų įvykdymą projekto vykdytojas privalo pranešti Agentūrai, pateikdamas projekto įgyvendinimo ataskaitą, jei Agentūra nenurodo kitaip.

137. Nustačius sutarties pažeidimų, Agentūra apie tai informuoja Žemės ūkio ministeriją, kuri turi teisę sustabdyti arba nutraukti mokėjimų projekto vykdytojui procedūras, nutraukti sutartį, pareikalauti grąžinti jau išmokėtas lėšas.

138. Jei Agentūra įtaria, kad projekto vykdytojo pažeidimai yra nusikalstamo pobūdžio, apie tai per 5 darbo dienas informuoja Finansinių nusikaltimų tyrimo tarnybą prie Vidaus reikalų ministerijos.

139. Agentūros Kontrolės departamento darbuotojai penkerius metus po projekto įgyvendinimo pabaigos turi teisę atlikti įvykdyto projekto priežiūros patikras vietoje, kurių metu bus tikrinama ar projekto vykdytojas ir po projekto įgyvendinimo laikosi paramos sutartyje numatytų sąlygų.

XXVIII. PROJEKTŲ ĮGYVENDINIMO ATASKAITOS

140. Projekto vykdytojas privalo teikti Agentūrai tarpines ir galutinę projekto įgyvendinimo ataskaitą ir veiklą pagrindžiančius dokumentus.

141. Tarpinės (galutinės) projekto įgyvendinimo ataskaitos forma patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklalapyje www.nma.lt.

142. Projekto vykdytojas tarpines (per mėnesį pasibaigus kiekvienam metų ketvirčiui) projekto įgyvendinimo ataskaitas teikia Agentūros Kaimo plėtros programų departamento Administravimo ir analizės skyriui.

143. Tarpinę ataskaitą Agentūra išnagrinėja per 20 darbo dienų ir nustato, ar projektas vykdomas laikantis sutarties sąlygų. Patikrinusi ir įvertinusi tarpinę ataskaitą, Agentūra:

143.1. ją patvirtina;

143.2. paprašo papildomos informacijos per 20 darbo dienų ir/ arba nusprendžia atlikti projekto patikrą vietoje;

143.3. atmeta, išdėstydama motyvus, ir nustato terminą, per kurį projekto vykdytojas turi ištaisyti ataskaitos/ projekto įgyvendinimo trūkumus ir pateikti naują tarpinę projekto įgyvendinimo ataskaitą.

144. Jeigu projekto vykdytojas laiku nepateikia tarpinės projekto įgyvendinimo ataskaitos, Agentūra apie tai raštu primena pareiškėjui ir nustato 20 darbo dienų terminą jai pateikti.

145. Jeigu projekto vykdytojas tarpinės projekto įgyvendinimo ataskaitos laiku nepateikia ir po priminimo arba Agentūra ją atmeta 3 kartus, Agentūra gali inicijuoti paramos projekto vykdymo sustabdymą, nutraukimą ir/arba suteiktos paramos ar jos dalies grąžinimą.

146. Galutinę projekto įgyvendinimo ataskaitą projekto vykdytojas teikia Agentūrai kartu su galutiniu mokėjimo prašymu ne vėliau kaip per vieną mėnesį nuo projekto pabaigos.

147. Galutinėje projekto įgyvendinimo ataskaitoje:

147.1. pateikiama projekto įgyvendinimo santrauka, išdėstoma projekto įgyvendinimo metu atlikta veikla ir pasiekti rezultatai (planuoti bei nurodyti paraiškos specialiojoje (B) dalyje ir faktiškai pasiekti);

147.2. apibendrinami iškilę sunkumai ir priemonės, kurių buvo imtasi jiems spręsti, taip pat pateikiamos rekomendacijos, kaip projektą buvo galima įgyvendinti geriau;

147.3. apibendrinami atlikti viešieji pirkimai (jei tokie buvo) ir aprašomos įgyvendintos viešumo priemonės;

147.4. pateikiama finansinė ataskaita pagal atskirus finansavimo šaltinius, kurioje nurodomos planuotos bei faktiškai panaudotos kiekvieno šaltinio lėšos ir visos padarytos tinkamos kompensuoti projekto išlaidos;

147.5. aprašomos veiklos tęstinumo galimybės: kaip planuojama naudoti projekto rezultatus, kas bus atsakingas už jų naudojimą, kaip gali būti užtikrinta projekto rezultatų sklaida.

147.6. Baigęs įgyvendinti projektą, projekto vykdytojas privalo kasmet penkerius metus Agentūros Kaimo plėtros programų departamento Administravimo ir analizės skyrių informuoti apie įgyvendinto projekto pasikeitimus (pildoma projekto įgyvendinimo ataskaita).

XXIX. DOKUMENTŲ SAUGOJIMAS

148. Visi su BPD įgyvendinimu susiję dokumentai turi būti saugomi mažiausiai 10 metų nuo sutarties pasirašymo dienos.

149. Projekto vykdytojas visų su BPD įgyvendinimu susijusių dokumentų saugojimą organizuoja vadovaudamasis Bendrųjų dokumentų saugojimo terminų rodykle, patvirtinta Archyvų departamento prie Lietuvos Respublikos Vyriausybės 1997 m. rugpjūčio 15 d. įsakymu Nr. 38 (Žin., 1997, Nr. 78-2006).

150. Projekto vykdytojas privalo užtikrinti su BPD įgyvendinimu susijusių dokumentų saugumą ir prieinamumą Finansų ministerijos, Žemės ūkio ministerijos, Valstybės kontrolės, Europos Komisijos ir ES Audito rūmų įgaliotiems atstovams.

151. Projekto vykdytojas privalo saugoti:

151.1. paraiškos ir jos priedų kopijas;

151.2. paraiškos keitimo vertinimo metu dokumentų kopijas;

151.3. sutarties ir visų sutarties pakeitimų originalus;

151.4. tarpinių ir galutinių projekto įgyvendinimo ataskaitų ir jų priedų kopijas ir kt.;

151.5. išlaidas pateisinančių ir įrodančių dokumentų originalus;

151.6. susirašinėjimo su Agentūra ir Žemės ūkio ministerija dokumentų kopijas;

151.7. viešųjų pirkimų dokumentų originalus arba kopijas;

151.8. įgyvendintas viešumo priemones įrodančius dokumentus;

151.9. mokėjimo prašymų kopijas.

XXX. VIEŠUMAS

152. Iš ES struktūrinių fondų paramą gaunantis pareiškėjas privalo imtis informavimo ir viešinimo priemonių17 Lietuvos Respublikos finansų ministro 2004 m. birželio 17 d. įsakymas Nr. 1K-233 „Dėl informavimo apie Europos Sąjungos struktūrinių fondų paramą pagal Lietuvos 2004–2006 m. bendrąjį programavimo dokumentą ir suteiktos paramos viešinimo taisyklių patvirtinimo“ (Žin., 2004, Nr. 98-3650). , kad galimi pareiškėjai, tikslinės grupės ir visuomenė daugiau sužinotų apie ES paramą, jos teikiamas galimybes ir rezultatus.

153. Pagrindinės suteiktos paramos viešumo priemonės, įgyvendinant ES struktūrinių fondų iš dalies finansuojamą projektą yra:

153.1. skelbimų lentos;

153.2. atminimo lentos;

153.3. plakatai (stendai patalpose);

153.4. informacinė medžiaga;

153.5. informaciniai renginiai;

153.6. pranešimai žiniasklaidai;

153.7. kitos.

154. Projekto vykdytojas privalo:

154.1. išplatinti bent vieną pranešimą žiniasklaidai ir pasirinkti dar vieną viešumo priemonę iš nurodytų 153 punkte. Jei statomos skelbimų lentos, jos nuimamos ne vėliaus kaip po šešių mėnesių pabaigus darbus ir keičiamos atminimo lentomis;

154.2. užtikrinti, kad projekte dalyvaujantys ūkio subjektai žinotų apie ES struktūrinių fondų paramą projektui;

154.3. prisiimti atsakomybę už informavimo ir viešumo priemonių turinį ir užtikrinti jų kokybę.

155. Visose šių Gairių 153 punkte nurodytose informavimo ir viešumo priemonėse turi būti naudojami ES ir BPD ženklai. Taip pat rekomenduojama nurodyti, kad parama teikiama iš FIFG.

156. Kartu su ES ir BPD ženklais gali būti naudojamas ir projekto vykdytojo ženklas.

XXXI. GAIRIŲ KEITIMO TVARKA

157. Šios Gairės gali būti keičiamos Lietuvos Respublikos žemės ūkio ministro įsakymu. Pasikeitus šiose Gairėse nurodytiems teisės aktams, tiesiogiai taikomos naujos tų teisės aktų nuostatos.

Pastaba: Šios Gairės bus išleistos atskiru leidiniu, kuriame bus pateiktos paraiškos bendrosios (A) ir specialiosios (B) dalių formos, jų pildymo instrukcijos ir Gairėse nurodyti teisės aktai.

______________

PATVIRTINTA

Lietuvos Respublikos žemės ūkio ministro

2004 m. liepos 20 d. įsakymu Nr. 3D-449

GAIRĖS PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) „KAIMO PLĖTROS IR ŽUVININKYSTĖS“ PRIORITETO PRIEMONĖS „KITA VEIKLA (SUSIJUSI SU ŽUVININKYSTE)“ VEIKOS SRITIS „PARAMA GAMINTOJŲ ORGANIZACIJŲ KŪRIMUI, VEIKLAI IR KOKYBĖS GERINIMO PLANŲ ĮGYVENDINIMUI“ IR „KOLEKTYVINIAI MAŽOS APIMTIES PRIEKRANTĖS ŽVEJYBOS PROJEKTAI

Pakeistas priedo pavadinimas:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

I. BENDROSIOS NUOSTATOS

Lietuva, tapusi Europos Sąjungos (toliau – ES) nare, prisijungė prie Europos Sąjungos struktūrinės politikos įgyvendinimo. Jos tikslas – finansinėmis priemonėmis mažinti ES valstybių ekonominio ir socialinio išsivystymo skirtumus bei pagerinti atsilikusių Europos regionų konkurencingumą. Pagrindinė šios politikos įgyvendinimo priemonė yra ES struktūrinių fondų lėšos, kurios yra skirstomos vadovaujantis programų finansavimo nuostatomis. Lietuva 2004–2006 metais finansinę paramą gaus iš keturių ES struktūrinių fondų.

ES struktūrinių fondų lėšoms efektyviai panaudoti buvo parengtas ir suderintas su Europos Komisija Lietuvos 2004–2006 metų bendrojo programavimo dokumentas (toliau – BPD), kuris Europos Komisijos oficialiai patvirtintas 2004 m. birželio 18 d. BPD – tai ES investicijų Lietuvai planavimo dokumentas, kuriame nustatoma šalies plėtros strategija, ES struktūrinės paramos investavimo kryptys ir priemonės, aprašomos finansavimo priemonės ir uždaviniai bei būsimos paramos finansavimo galimybės. BPD priede pateikta detali informacija apie iš ES struktūrinių fondų remiamas priemones, veiklos rūšis, paramos dydžius, paramos intensyvumą, tinkamus pareiškėjus, reikalavimus jiems. BPD priedas gali būti keičiamas pritarus Priežiūros komitetui Lietuvos 2004–2006 metų bendrojo programavimo dokumento įgyvendinimo priežiūrai atlikti.

BPD yra numatyti 5 prioritetai: „Socialinės ir ekonominės infrastruktūros plėtra“, „Žmogiškųjų išteklių plėtra“, „Gamybos sektoriaus plėtra“, „Kaimo plėtra ir žuvininkystė“, „Techninė parama“. Kaimo plėtros ir žuvininkystės prioritete numatytos 3 žuvininkystės priemonės bus remiamos iš ES struktūrinio fondo – Žuvininkystės orientavimo finansinio instrumento – lėšų. Iš šio fondo žuvininkystės priemonėms 2004–2006 metais BPD numatyta skirti 41837 tūkst. Lt, o Lietuvos bendrojo finansavimo iš Lietuvos biudžeto – 17509 tūkst. Lt.

Šios Gairės skirtos projektų rengėjams, kurių projektai bus teikiami pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemonės „Kita veikla (susijusi su žuvininkyste)“ veiklos sritis „Parama gamintojų organizacijų kūrimui, veiklai ir kokybės gerinimo planų įgyvendinimui“ ir „Kolektyviniai mažos apimties priekrantės žvejybos projektai“.

Gairės parengtos vadovaujantis 1999 m. birželio 21 d. Tarybos reglamentu (EB) Nr. 1263/1999 dėl Žuvininkystės orientavimo finansinio instrumento, 1999 m. gruodžio 17 d. Tarybos reglamentu (EB) Nr. 2792/1999, nustatančiu išsamias Bendrijos struktūrinės paramos žuvininkystės sektoriui taisykles ir tvarką (su paskutiniais pakeitimais padarytais 2002 m. gruodžio 20 d. Tarybos reglamentu (EB) Nr. 2369/2002), 2001 m. vasario 22 d. Komisijos reglamentu (EB) Nr. 366/2001, nustatančiu išsamias Tarybos reglamente (EB) Nr. 2792/1999 numatytų priemonių įgyvendinimo taisykles, 2002 m. gruodžio 20 d. Tarybos reglamentu (EB) Nr. 2370/2002, nustatančiu nepaprastąją Bendrijos priemonę, skirtą žvejybos laivų pašalinimui iš apyvartos, 1999 m. birželio 21 d. Tarybos reglamentu (EB) Nr. 1260/1999, nustatančiu bendrąsias nuostatas dėl struktūrinių fondų, 2000 m. liepos 28 d. Komisijos reglamentu (EB) Nr. 1685/2000, nustatančiu išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo (su paskutiniais pakeitimais, padarytais 2004 m. kovo 10 d. Komisijos reglamentu (EB) Nr. 448/2004).

Už BPD rengimą bei įgyvendinimo priežiūrą, visų ES struktūrinių fondų mokėjimo funkcijų įgyvendinimą atsakinga Lietuvos Respublikos finansų ministerija (toliau – Finansų ministerija), adresas: J. Tumo-Vaižganto g. 8A/2, LT-01512 Vilnius, Lietuvos Respublika.

Už BPD Kaimo plėtros ir žuvininkystės prioriteto žuvininkystės priemonių įgyvendinimą ir priežiūrą, priskirtų ES struktūrinių fondų ir bendrojo finansavimo lėšų planavimą atsakinga Lietuvos Respublikos žemės ūkio ministerija (toliau – Žemės ūkio ministerija), adresas: Gedimino pr. 19, LT-01103 Vilnius, Lietuvos Respublika.

Už BPD Kaimo plėtros ir žuvininkystės prioriteto priemonių projektų administravimą ir įgyvendinimo priežiūrą atsakinga Nacionalinė mokėjimo agentūra prie Žemės ūkio ministerijos (toliau – Agentūra), adresas: Gedimino pr. 19, LT-01103 Vilnius, Lietuvos Respublika.

II. VARTOJAMOS SĄVOKOS

Paraiška – nustatytos formos dokumentas, kurį turi užpildyti ir pateikti pareiškėjas, siekiantis gauti paramą projektui įgyvendinti. Paraiška susideda iš dviejų dalių – bendrosios ir specialiosios. Bendrosios paraiškos dalies forma yra parengta Finansų ministerijos, o specialiosios – Žemės ūkio ministerijos.

Parama – ES struktūrinių fondų ir bendrojo finansavimo lėšos, skirtos projektams finansuoti. Parama apibendrina visas galimas finansavimo formas (subsidiją, dotaciją ir kt.).

Paramos sutartis – paramos projektams, įgyvendinamiems pagal Lietuvos 2004–2006 metų bendrojo programavimo dokumento priemones, skyrimo sutartis. Šia sutartimi nustatoma skiriamos paramos suma, paramos suteikimo sąlygos, mokėjimo tvarka, šalių teisės ir pareigos, kt.

Pareiškėjai – asmenys, teikiantys paraišką gauti ES struktūrinių fondų paramą.

Patikra vietoje – Agentūros Kontrolės departamento darbuotojų atliekamas, fizinis ir administracinis paraiškos ar mokėjimo prašymo duomenų ir dokumentų patikrinimas projekto įgyvendinimo vietoje.

Projektas (verslo planas) – dokumentas, pagrindžiantis numatomų rezultatų tikslingumą, finansiškai (ekonomiškai) ir techniškai įrodantis rezultatams pasiekti pasirinkto būdo efektyvumą, taip pat reikiamus išteklius, pasirinkto būdo taikymo pradžios ir rezultatų pasiekimo laiką, detalų pasirinkto būdo taikymo planą.

Projekto įgyvendinimo laikotarpis – tai laikotarpis, per kurį įgyvendinamas projektas nuo išlaidų darymo pradžios iki paskutinio mokėjimo prašymo pateikimo Agentūrai.

Projekto vykdytojas – asmuo, pateikęs projekto paraišką, gaunantis ar gavęs ES struktūrinių fondų ir bendrojo finansavimo lėšų.

Užsakomoji patikra vietoje – Agentūros Kontrolės departamento darbuotojų atliekama paraiškos ar mokėjimo prašymo duomenų patikra vietoje pagal Agentūros struktūrinių padalinių paklausimą arba Agentūros direktoriaus pavedimu.

Finansinę būklę patvirtinantys dokumentai – metinės finansinės atskaitomybės ataskaitos: balansas, pelno (nuostolių) arba ūkininko ūkio veiklos rezultatų ataskaita, pinigų srautų ataskaita, nuosavo kapitalo pokyčių ataskaita, ilgalaikio turto ir nusidėvėjimo kaitos ataskaita, aiškinamasis raštas už praėjusius vienerius ir ataskaitinius finansinius metus.

Tinkamos kompensuoti išlaidos – projekto įgyvendinimo metu faktiškai padarytos išlaidos, atitinkančios šiose Gairėse bei paramos sutartyje nurodytas sąlygas.

Statybos ir rekonstrukcijos darbai – įvairūs veiksmai, kurių tikslas pertvarkyti laivą, jo įrengimus ir mechanizmus, pagerinti jo kokybę ir kurie yra glaudžiai susiję su projekto tikslais, kai jie yra sudedamoji projekto dalis, yra pagrįsti projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis. Įvykdžius projektą, įgyvendinta investicija taps projekto vykdytojo nuosavybe.

Įrenginiai ir mechanizmai – nauji įrenginiai ir mechanizmai (įskaitant programinę įrangą, žvejybos įrankius bei įrenginius, prietaisus, įtaisus energijai, medžiagoms gaminti ir informacijai priimti, perduoti ar keisti), atitinkantys Lietuvos 2004–2006 metų bendrojo programavimo dokumento priemonių specifinius reikalavimus, kai jie yra sudedamoji projekto dalis, jų įsigijimas pagrįstas projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis, atitinka Europos Sąjungos teisės aktais nustatytus saugos reikalavimus, jų įdiegimo ir montavimo išlaidos neviršija išlaidų, pagrįstų sutartimis tarp projekto vykdytojo ir rangovo. Įvykdžius projektą, įgyvendinta investicija taps projekto vykdytojo nuosavybe.

Bendrosios išlaidos – atlyginimas architektams, inžinieriams ir konsultantams, ekspertams, projekto techninio tyrimo, teisinių paslaugų ir kitų su projekto įgyvendinimu susijusių paslaugų pirkimo išlaidos, projekto audito išlaidos, jei jos yra sudedamoji projekto dalis, yra pagrįstos projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis.

Administracinės išlaidos – išlaidos, skirtos personalo, transporto ir biuro išlaikymui bei biuro įrangos įsigijimui ir eksploatacijai, kai jos yra sudedamoji projekto dalis, padarytos tik projekto įgyvendinimo metu, pagrįstos projekto vykdytojo išlaidų deklaracijomis, jas įrodančių dokumentų originalais arba oficialiai patvirtintomis kopijomis, įsigytos prekės atitinka Europos Sąjungos teisės aktais nustatytus saugos reikalavimus. Įvykdžius projektą, įgyvendinta investicija taps projekto vykdytojo nuosavybe.

III. BPD STRATEGIJA IR TIKSLAI

1. ES struktūrinių fondų pagalba Lietuvai teikiama vadovaujantis BPD nuostatomis. Pagrindinis 2004–2006 m. plėtros plano tikslas yra sustiprinti nacionalinio ūkio ilgalaikio konkurencingumo plėtotės prielaidas, paspartinti perėjimą prie žinių ekonomikos, kuriai būdingas didėjantis bendras vidaus produktas ir aukštas gyventojų užimtumo rodiklis, stiprinti žinių ekonomikos plėtrą, kuri lemia aukštesnį pragyvenimo lygį bei didina visų Lietuvos gyventojų gerovę. BPD keliami šie tikslai, bendri visoms BPD priemonėms:

1.1. plėtoti ir modernizuoti šalies infrastruktūrą skatinant ekonominį augimą bei sudaryti geresnes sąlygas laisvam žmonių, prekių bei paslaugų judėjimui;

1.2. užtikrinti visuotinius darnios plėtros principus;

1.3. gerinti darbo jėgos gebėjimus prisitaikyti prie rinkos pokyčių. Suteikti žinių ir kvalifikaciją, kuri atitiktų rinkos pokyčius, ypač orientuojantis į bedarbius ir jaunimą;

1.4. didinti ekonomikos dalyvių konkurencingumą sukuriant būtinas verslo plėtros sąlygas bei tinkamą aplinką, skatinti investicinio klimato gerėjimą tiek veikiančiam, tiek besikuriančiam verslui;

1.5. užtikrinti pradėto ekonominio persitvarkymo tęstinumą.

IV. ŽUVININKYSTĖS ORIENTAVIMO FINANSINIO INSTRUMENTO TIKSLAI

2. ES struktūrinių fondų pagalba priemonei įgyvendinti teikiama iš Žuvininkystės orientavimo finansinio instrumento (toliau – ŽOFI). Kaip numatyta 1999 m. birželio 21 d. Tarybos reglamente (EB) Nr. 1263/1999, ŽOFI siekia prisidėti prie:

2.1. tvaraus žuvininkystės išteklių ir jų naudojimo subalansavimo,

2.2. struktūrinio konkurencingumo stiprinimo bei ekonomiškai gyvybingų šio sektoriaus įmonių plėtros,

2.3. tiekimo į rinką gerinimo ir žuvininkystės bei akvakultūros produktų pridedamosios vertės didinimo,

2.4. vietovių, kurios priklauso nuo žuvininkystės ir akvakultūros, atgaivinimo, paramos kaimo plėtrai, susijusiai su ūkininkavimo veiklos rūšimis ir jų pertvarka.

V. VEIKLOS UŽDAVINIAI

3. Pagrindinai uždaviniai, kurių siekiama pagal veiklos sritis „Parama gamintojų organizacijų kūrimui, veiklai ir kokybės gerinimo planų įgyvendinimui“ ir „Kolektyviniai mažos apimties priekrantės žvejybos projektai“ yra:

3.1. steigti ir remti žuvininkystės sektoriaus gamintojų organizacijas;

3.2. sustiprinti nedidelės apimties žvejybos patikimumą.

VI. PARAMOS LĖŠŲ ŠALTINIAI IR DYDIS

4. Lėšos priemonei „Kita veikla (susijusi su žuvininkyste)“ įgyvendinti skiriamos iš ŽOFI ir bendrojo finansavimo lėšų, numatytų valstybės biudžete. Iš viso numatyta skirti 5179 tūkst. Lt.

5. Pagal veiklos sritį „Parama gamintojų organizacijų kūrimui, veiklai ir kokybės gerinimo planų įgyvendinimui“ numatoma skirti 797 tūkst. Lt.

6. Visos numatytos lėšos pagal veiklos sritį „Parama gamintojų organizacijų kūrimui, veiklai ir kokybės gerinimo planų įgyvendinimui“ turi būti išmokėtos projektų vykdytojams iki 2008 m. gruodžio 31 d.

7. Pagal veiklos sritį „Kolektyviniai mažos apimties priekrantės žvejybos projektai“ numatoma skirti 1431 tūkst. Lt.

8. Šių Gairių 25 ir 26 punktuose nurodytos tinkamos išlaidos finansuojamas 100 proc. ŽOFI ir bendrojo finansavimo lėšomis.

9. Maksimali paramos suma vienam projektui yra:

9.1. pagal veiklos sritį „Parama gamintojų organizacijų kūrimui, veiklai ir kokybės gerinimo planų įgyvendinimui“1 1999 m. gruodžio 17 d. Tarybos reglamento (EB) Nr. 2792/1999 15 straipsnio 1 punktas. :

9.1.1. ne daugiau kaip 300 tūkst. Lt per dvylika mėnesių;

9.1.2. taip pat kompensuojamos organizacijų išlaidos trejus metus turi sudaryti ne daugiau kaip: I metais – 3 proc., II metais – 2 proc. ir III metais – 1 proc. gamintojų organizacijos narių parduodamų produktų vertės ir I metais – 60 proc., II metais – 40 proc. ir III metais – 20 proc. gamintojų organizacijos administracinių išlaidų;

9.1.3. bei kompensuojamos kokybės gerinimo planų įgyvendinimo sąnaudos trejus metus turi sudaryti ne daugiau kaip: I metais – 60 proc., II metais – 40 proc. ir III metais – 20 proc. planų įgyvendinimo sąnaudų.

9.2. pagal veiklos sritį „Kolektyviniai mažos apimties priekrantės žvejybos projektai“ – 350 tūkst. Lt.

10. Pareiškėjas pagal veiklos sritį „Kolektyviniai mažos apimties priekrantės žvejybos projektai“ paramos gali kreiptis tik vieną kartą per 2004–2006 metų programavimo laikotarpį.

VII. GALIMI PAREIŠKĖJAI

11. Pagal veiklos sritį „Parama gamintojų organizacijų kūrimui, veiklai ir kokybės gerinimo planų įgyvendinimui“ – žuvininkystės produktų gamintojų organizacijos.

12. Pagal veiklos sritį „Kolektyviniai mažos apimties priekrantės žvejybos projektai“ – žvejybos laivų savininkų ar žvejų grupė (grupė turi turėti juridinio asmens statusą, suteiktą pagal galiojančių Lietuvos Respublikos teisės aktų reikalavimus).

VIII. NETINKAMI PAREIŠKĖJAI

13. Pareiškėjui parama negali būti suteikiama, jei:

13.1. jam yra iškelta byla dėl bankroto, jis likviduojamas arba yra bet kokioje panašioje situacijoje, numatytoje Lietuvos Respublikos įstatymuose ar kituose teisės aktuose;

13.2. nemokėjo socialinio draudimo įnašų pagal Lietuvos Respublikos teisės aktus;

13.3. yra neįvykdęs su mokesčių mokėjimu susijusių įsipareigojimų pagal Lietuvos Respublikos teisės aktus;

13.4. paraiškoje arba jos prieduose Agentūrai pateikė akivaizdžiai neteisingą informaciją;

13.5. pažeidė kitą sutartį dėl paramos skyrimo iš Europos Bendrijos arba Lietuvos Respublikos biudžeto lėšų;

13.6. bandė gauti konfidencialią informaciją arba daryti įtaką vertinimą arba atranką atliekančiai institucijai arba komitetui dabartinio ar ankstesnio konkurso vertinimo metu.

14. Pateikus neteisingą ar ne visą informaciją ir jos nepatikslinus per Agentūros nustatytą laiką, pateikta paraiška atmetama.

IX. PROJEKTO TINKAMUMO KRITERIJAI

15. Bendri projekto tinkamumo kriterijai yra šie:

15.1. paraišką pateikia subjektas, įvardytas galimu pareiškėju šių Gairių 11–12 punktuose;

15.2. projektas atitinka šių Gairių 3 punkte numatytus uždavinius;

15.3. turtas, į kurį bus investuojama, priklauso pareiškėjui;

15.4. pareiškėjas pagal veiklos sritį „Kolektyviniai mažos apimties priekrantės žvejybos projektai“ verslo plane2 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163 „Dėl verslo ir veiklos planų finansinei paramai gauti pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioritetą rengimo rekomendacijų“ (Žin., 2004, Nr. 60-2142). įrodė, kad įgyvendinus projektą, ūkio subjektas atitiks ekonominio gyvybingumo rodiklius3 Ekonominio gyvybingumo rodikliai turi atitikti minimalias (maksimalias) reikšmes, nustatytas Lietuvos Respublikos žemės ūkio ministro 2004 m. vasario 27 d. įsakyme „Dėl ūkio subjektų, siekiančių pasinaudoti parama pagal Bendrojo programavimo dokumento Kaimo plėtros ir žuvininkystės prioritetą, ekonominio gyvybingumo nustatymo taisyklių“ (Žin., 2004, Nr. 34-1112). ;

15.5. projekte numatytos ir pagal šią programą finansuojamos investicijos tuo pačiu metu nėra finansuojamos iš kitų nacionalinių programų ir ES fondų;

15.6. numatytos investicijos (įrenginiai, mechanizmai) atitinka Europos Sąjungos teisės aktų nustatytus saugos reikalavimus4 Lietuvos Respublikos ūkio ministro ir Lietuvos Respublikos standartizacijos departamento direktoriaus 1999 m. spalio 19 d. įsakymas Nr. 351/61 „Dėl Elektrotechninių gaminių saugos techninio reglamento patvirtinimo“ (Žin., 1999, Nr. 90-2663) bei Elektromagnetinio suderinamumo techninis reglamentas, patvirtintas Lietuvos Respublikos susisiekimo ministro ir Lietuvos Respublikos ūkio ministro 2001 m. gegužės 30 d. įsakymu Nr. 184/183 (Žin., 2001, Nr. 47-1637). Šiuos teisės aktus atitinkantys gaminiai turi turėti atitikties ženklą CE, vartotojo instrukciją, EB atitikties deklaraciją, turi būti nustatyta tvarka paženklinti (gamintojo pavadinimas, serijos numeris, pagaminimo metai). Elektros įrenginiai ir mechanizmai, atitinkantys ES teisės aktų nustatytus saugos reikalavimus, žymimi CE ženklu įrenginio ar mechanizmo markiruotės lentelėje bei jo techniniame pase. ;

15.7. pareiškėjas tvarko buhalterinę apskaitą pagal Lietuvos Respublikos teisės aktų nustatytus reikalavimus;

15.8. jeigu pareiškėjas yra įmonė, kuri pagal Lietuvos Respublikos įstatymus privalo atlikti auditą, jis turi pateikti audituotas finansines ataskaitas ir audito išvadas už paskutinius finansinius metus.

16. Pagal veiklos sritį „Parama gamintojų organizacijų kūrimui, veiklai ir kokybės gerinimo planų įgyvendinimui“:

16.1. pareiškėjas turi turėti Žuvininkystės departamento prie Žemės ūkio ministerijos raštą dėl gamintojų organizacijos pripažinimo;

16.2. parama gali būti teikiama gamintojų organizacijoms trejus metus nuo jų pripažinimo.

17. Pagal veiklos sritį „Kolektyviniai mažos apimties priekrantės žvejybos projektai“:

17.1. finansinė parama gali būti suteikta laivų savininkų arba žvejų grupei, žvejojančiai laivais, kurių bendras ilgis mažesnis kaip 12 metrų ir kuriuose nenaudojami traukiamieji tinklai;

17.2. pareiškėjas turi turėti licenciją žvejybai ir vykdyti žvejybos veiklą Baltijos jūros priekrantėje.

X. PROJEKTO TRUKMĖ

18. Galutinis terminas projektams įgyvendinti pagal kiekvieną kvietimą teikti paraiškas bus tvirtinamas Lietuvos Respublikos žemės ūkio ministro įsakymu ir skelbiamas kartu su kvietimu teikti paraiškas paramai gauti. Projekto vykdytojas iki šios datos turės užbaigti visą projekte numatytą veiklą ir Agentūrai pateikti galutinę projekto įgyvendinimo ataskaitą, mokėjimo prašymą bei audito išvadą dėl paramos lėšų panaudojimo, kai projekto vertė 300 tūkst. Lt ir daugiau.

19. Maksimali projekto pagal veiklos sritį „Kolektyviniai mažos apimties priekrantės žvejybos projektai“ įgyvendinimo trukmė 24 mėnesiai.

20. Projekto vykdytojui pagal veiklos sritį „Parama gamintojų organizacijų kūrimui, veiklai ir kokybės gerinimo planų įgyvendinimui“ parama gali būti teikiama trejus metus nuo gamintojų organizacijos pripažinimo.

XI. TINKAMOS IR NETINKAMOS KOMPENSUOTI IŠLAIDOS

21. Projekte gali būti numatytos visos išlaidos, kurios yra tiesiogiai susijusios ir būtinos projektui įgyvendinti, tačiau paramos lėšomis finansuojamos tik tinkamos kompensuoti išlaidos ir ne daugiau nei numatytas paramos dydis. Tinkamos kompensuoti išlaidos turi būti aiškiai išvardytos, o ne pateikiamos bendra suma.

22. Paramos dydis skaičiuojamas atsižvelgiant tik į tinkamas kompensuoti išlaidas.

23. Rengiant projekto sąmatą, pildant projekto finansavimo šaltinių lentelę specialiojoje (B) paraiškos dalyje, taip pat nustatant pareiškėjo bendrojo finansavimo sumą turi būti atsižvelgiama tik į tinkamas kompensuoti išlaidas.

24. Tinkamomis kompensuoti pripažįstamos išlaidos:

24.1. būtinos projektui vykdyti ir numatytos sutartyje;

24.2. padarytos projekto įgyvendinimo metu, kaip apibrėžta paramos sutartyje. Išlaidos, padarytos iki paramos sutarties su Agentūra pasirašymo, nekompensuojamos. Tinkamomis kompensuoti gali būti pripažįstamos tik bendrosios išlaidos, kurios tiesiogiai susijusios su projekto veikla ir kurios padarytos ne anksčiau nei paraiškos užregistravimo Agentūroje data, taip pat išlaidos, susijusios su žuvininkystės produktų gamintojų organizacijos kūrimu bei veikla, padarytos iki paramos sutarties su Agentūra pasirašymo (bet ne anksčiau kaip 2004 m. sausio 1 d.). Tačiau, jei parama projektui nebus skiriama, pareiškėjas šias išlaidas turės padengti pats;

24.3. faktiškai padarytos, užregistruotos projekto vykdytojo apskaitoje bei pagrįstos dokumentų originalais arba (jei tai neįmanoma) oficialiai patvirtintomis kopijomis.

25. Tinkamos kompensuoti išlaidos pagal veiklos sritį „Parama gamintojų organizacijų kūrimui, veiklai ir kokybės gerinimo planų įgyvendinimui“ yra:

25.1. gamintojų organizacijų administracinės (steigimosi ir veiklos) išlaidos:

25.1.1. pasiruošimo steigti organizaciją ir jos steigiamųjų dokumentų rengimo arba keitimo išlaidos:

25.1.1.1. apmokėjimas už ekspertų konsultacijas;

25.1.1.2. dokumentų, susijusių su gamintojų organizacijos veikla, rengimo išlaidos;

25.1.1.3. gamintojų organizacijos steigimo (dokumentų ruošimo, įregistravimo, teisinių paslaugų) išlaidos;

25.1.2. išlaidos gamintojų organizacijos personalui:

25.1.2.1. gamintojų organizacijos darbuotojų darbo užmokestis;

25.1.2.2. gamintojų organizacijos narių ir darbuotojų mokymo išlaidos (seminarų ar kursų apmokėjimas);

25.1.2.3. gamintojų organizacijos darbuotojų socialinio draudimo mokesčiai;

25.1.2.4. gamintojų organizacijos darbuotojų komandiruočių, susijusių su gamintojų organizacijos tikslais ir veikla, išlaidos:

25.1.2.4.1. dienpinigiai ir gyvenamojo ploto nuomos išlaidos;

25.1.2.4.2. kelionės į užsienio valstybę visų rūšių transporto priemonėmis, išskyrus lengvuosius automobilius taksi, ir jos teritorijoje visų rūšių transporto priemonėmis transporto išlaidos, jeigu jos susijusios su komandiruotės tikslais, taip pat nuvykimo visų rūšių transporto priemonėmis Lietuvos Respublikos teritorijoje (lengvuoju automobiliu taksi – tik miesto, kuriame gyvena komandiruotasis darbuotojas, teritorijoje) į oro ar jūrų uostą, geležinkelio ar autobusų stotį ir parvykimo iš jų, išvykimo į komandiruotę ir parvykimo iš jos dienomis, išlaidos;

25.1.2.4.3. dokumentų, susijusių su išvykimu, tvarkymo išlaidos, įskaitant vykstančiųjų į užsienį kelionių draudimą, kurį gali sudaryti sveikatos draudimas, draudimas nuo nelaimingų atsitikimų, kelionės bagažo draudimas, civilinės atsakomybės draudimas;

25.1.3. apmokėjimas ekspertams už technines paslaugas bei konsultacijas, susijusias su gamintojų organizacijos tikslais ir veikla;

25.1.4. gamintojų organizacijos korespondencijos ir telekomunikacijų išlaidos, susijusios su organizacijos veikla;

25.1.5. gamintojų organizacijos biuro įrangos įsigijimo, eksploatavimo ir ilgalaikės nuomos (lizingo) išlaidos (kompensuojamos, kai pirkinys jau yra pareiškėjo nuosavybė);

25.1.6. gamintojų organizacijos transporto priemonių įsigijimo ir eksploatavimo išlaidos;

25.1.7. nuoma arba, pirkimo atveju, faktiškai sumokėtos palūkanos (kompensuojamos, kai pirkinys jau yra pareiškėjo nuosavybė) bei kitos išlaidos ir mokesčiai, susiję su administracinei gamintojų organizacijos veiklai naudojamomis patalpomis;

25.1.8. gamintojų organizacijos transporto ir administracinių pastatų bei jų vidaus įrangos draudimo išlaidos;

25.2. žuvininkystės produktų kokybės gerinimo planų rengimo ir įgyvendinimo išlaidos:

25.2.1. išankstinių tyrimų, susijusių su žuvininkystės produktų kokybės gerinimo plano rengimu ir keitimu, išlaidos;

25.2.2. išlaidos gamintojų organizacijos personalui, užsiimančiam žuvininkystės produktų kokybės gerinimo planų rengimu ir įgyvendinimu:

25.2.2.1. darbo užmokestis;

25.2.2.2. mokymo išlaidos (seminarų ar kursų apmokėjimas);

25.2.2.3. socialinio draudimo mokesčiai;

25.2.2.4. komandiruočių, susijusių su žuvininkystės produktų kokybės gerinimo planų rengimo ir įgyvendinimo reikalais, išlaidos:

25.2.2.4.1. dienpinigiai ir gyvenamojo ploto nuomos išlaidos;

25.2.2.4.2. kelionės į užsienio valstybę visų rūšių transporto priemonėmis, išskyrus lengvuosius automobilius taksi, ir jos teritorijoje visų rūšių transporto priemonėmis transporto išlaidos, jeigu jos susijusios su komandiruotės tikslais, taip pat nuvykimo visų rūšių transporto priemonėmis Lietuvos Respublikos teritorijoje (lengvuoju automobiliu taksi – tik miesto, kuriame gyvena komandiruotasis darbuotojas, teritorijoje) į oro ar jūrų uostą, geležinkelio ar autobusų stotį ir parvykimo iš jų, išvykimo į komandiruotę ir parvykimo iš jos dienomis, išlaidos;

25.2.2.4.3. dokumentų, susijusių su išvykimu, tvarkymo išlaidos, įskaitant vykstančiųjų į užsienį kelionių draudimą, kurį gali sudaryti sveikatos draudimas, draudimas nuo nelaimingų atsitikimų, kelionės bagažo draudimas, civilinės atsakomybės draudimas;

25.2.2.5. apmokėjimas ekspertams už žuvininkystės produktų kokybės gerinimo planų rengimą ir konsultacijas;

25.2.3. korespondencijos ir telekomunikacijų išlaidos, susijusios su žuvininkystės produktų kokybės gerinimo planų rengimu ir įgyvendinimu;

25.2.4. biuro įrangos, reikalingos rengiant ir įgyvendinant žuvininkystės produktų kokybės gerinimo planus, įsigijimo, eksploatavimo ir ilgalaikės nuomos (lizingo) išlaidos (kompensuojamos, kai pirkinys jau yra pareiškėjo nuosavybė);

25.2.5. gamintojų organizacijos narių informavimo (išleidžiant spaudinius, per viešąsias informavimo priemones) apie žuvininkystės produktų kokybės gerinimo technines galimybes ir įgūdžius išlaidos;

25.2.6. gamintojų organizacijos žuvininkystės produktų kokybės gerinimo plano vykdymo kontrolės sistemos sukūrimo ir įgyvendinimo išlaidos, numatytos žuvininkystės produktų kokybės gerinimo plane.

26. Tinkamos kompensuoti išlaidos pagal veiklos sritį „Kolektyviniai mažos apimties priekrantės žvejybos projektai“ yra:

26.1. naujų įrenginių ir mechanizmų įsigijimo išlaidos, kai jie skirti:

26.1.1. sanitarinėms ir darbo sąlygoms žvejybos laivuose gerinti;

26.1.2. žuvininkystės produktų gamybai, perdirbimui ir pardavimui organizuoti;

26.2. bendrosios išlaidos.

27. Pridėtinės vertės mokestis (PVM) nelaikomas tinkamomis kompensuoti išlaidomis, išskyrus tuos atvejus, kai projekto vykdytojas negali susigrąžinti PVM.

28. Visos numatytos išlaidos turi būti padarytos iki 2008 m. gruodžio 31 d.

29. Nekompensuojamos išlaidos:

29.1. išlaidos, neįvardytos šių Gairių 25–26 punktuose;

29.2. išlaidos ar jų dalis, padarytos iki paramos sutarties pasirašymo datos, bendrosios išlaidos, padarytos iki paraiškos užregistravimo Agentūroje dienos, taip pat išlaidos, susijusios su gamintojų organizacijos kūrimu bei veikla, padarytos iki 2004 m. sausio 1 d.;

29.3. išlaidos ar jų dalis, padarytos perkant prekes ir paslaugas, kurios neatitinka ES teisės aktais nustatytų saugos reikalavimų;

29.4. nuostoliai, susiję su pasikartojančiu sezoniniu veiklos nutraukimu;

29.5. išlaidos ar jų dalis, padarytos perkant prekes ir paslaugas, nesilaikant Lietuvos Respublikos viešųjų pirkimų įstatymo (Žin., 1996, Nr. 84-2000; 2002, Nr. 118-5296) projekto vykdytojams, kurie yra perkančiosios organizacijos, kitiems – Prekių, paslaugų ar darbų teikėjo (rangovo) parinkimo taisyklių, kurios bus patvirtintos pagal Lietuvos Respublikos žemės ūkio ministerijos tvarką.

30. Įvykdžius projektą, įgyvendinta investicija taps projekto vykdytojo nuosavybe.

XII. PARAIŠKOS PILDYMAS IR TEIKIMAS

31. Paraiška susideda iš bendrosios (A) dalies, kurios forma patvirtinta Lietuvos Respublikos finansų ministro 2004 m. sausio 28 d. įsakymu Nr. 1K-033 „Dėl Lietuvos 2004–2006 m. bendrojo programavimo dokumento (BPD) priemonių ir projektų, finansuojamų įgyvendinant šias priemones, administravimo ir finansavimo taisyklių patvirtinimo“ (Žin., 2004, Nr. 19-599; 2004, Nr. 93-3421), ir specialiosios (B) dalies, kurios forma patvirtinta Lietuvos Respublikos žemės ūkio ministro 2004 m. gegužės 31 d. įsakymu Nr. 3D-329 „Dėl projekto specialiųjų paraiškų „B“ dalių paramai pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto žuvininkystės priemones gauti formų patvirtinimo“ (Žin., 2004, Nr. 94-3448). Paraiškos formos skelbiamos Agentūros interneto tinklalapyje www.nma.lt. Pareiškėjai turėtų įsitikinti, kad jų paraiška yra visiškai sukomplektuota, sutikrindami ją su paraiškos B dalyje pridedama priedų lentele.

31.1. Pareiškėjai paraiškas pildo lietuvių kalba. Ne lietuvių kalba užpildytos paraiškos nepriimamos.

31.2. Paraiška turi būti užpildoma kruopščiai ir kuo aiškiau, siekiant palengvinti vertinimą. Turi būti pateikiama išsami informacija, ypač apie tai, kaip projektas padės pasiekti tikslus, kokia bus jo nauda ir kaip siūlomas projektas susijęs su priemonės veiklos srities „Žvejybos laivų modernizavimas“ tikslais ir uždaviniais.

31.3. Paraiška ir jos priedai turi būti pateikti spausdintine forma (surinkti kompiuteriu). Ranka užpildytos paraiškos nebus priimamos. Prie paraiškos turi būti pateikta ir elektroninė paraiškos versija (įrašyta į kompiuterinę laikmeną).

31.4. Prie užpildytos nustatytos formos paraiškos būtina pridėti šiuos dokumentus (pateikiamas originalas ir kopija arba notaro patvirtintas nuorašas):

31.5. pagal veiklos sritį „Parama gamintojų organizacijų kūrimui, veiklai ir kokybės planų įgyvendinimui“:

31.5.1. juridinio asmens registravimo pažymėjimą ir steigimo dokumentus, t. y. įstatus, steigimo sandorį, arba, įstatymų nustatytais atvejais, bendruosius nuostatus bei kitus dokumentus, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262, Nr. 77, Nr. 80, Nr. 82);

31.5.2. Žuvininkystės departamento prie Žemės ūkio ministerijos raštą apie tam tikros gamintojų organizacijos pripažinimą arba specialųjį pripažinimą;

31.5.3. dokumentus, patvirtinančius padarytas išlaidas, susijusias su organizacijos kūrimu;

31.5.4. Žuvininkystės produktų kokybės gerinimo planą (jei paramos prašoma šiam planui įgyvendinti);

31.5.5. pareiškėjo pasirašytą pasižadėjimą, kad jis nesiekia gauti paramos šiai veiklai iš kitų nacionalinių programų ir ES fondų.

31.6. pagal veiklos sritį „Kolektyviniai mažos apimties priekrantės žvejybos projektai“:

31.6.1. verslo planą5 Lietuvos Respublikos žemės ūkio ministro 2004 m. balandžio 13 d. įsakymas Nr. 3D-163 „Dėl Verslo ir veiklos planų finansinei paramai gauti pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioritetą rengimo rekomendacijų“ (Žin., 2004, Nr. 60-2142). ;

31.6.2. juridinio asmens įregistravimo pažymėjimą ir steigimo dokumentus, t. y. įstatus, steigimo sandorį, arba, įstatymų nustatytais atvejais, bendruosius nuostatus bei kitus dokumentus, kuriuos įstatams prilygina Lietuvos Respublikos civilinis kodeksas (Žin., 2000, Nr. 74-2262, Nr. 77, Nr. 80, Nr. 82);

31.6.3. laivo nuosavybės teisės liudijimą;

31.6.4. laivo įregistravimo Lietuvos Respublikos jūrų laivų registre liudijimą arba laivo bilietą;

31.6.5. laivo įtraukimo į žvejybos laivų rejestrą liudijimą;

31.6.6. laivo veterinarinį patvirtinimą, kuris suteikiamas Lietuvos valstybinės maisto ir veterinarijos tarnybos direktoriaus įsakymu;

31.6.7. Valstybinės mokesčių inspekcijos pažymą apie mokestinių įsipareigojimų įvykdymą. Pažyma turi būti išduota ne anksčiau kaip prieš mėnesį iki paraiškos pateikimo;

31.6.8. Valstybinio socialinio draudimo fondo valdybos pažymą apie atsiskaitymą fondui. Pažyma turi būti išduota ne ankščiau kaip prieš mėnesį iki paraiškos pateikimo;

31.6.9. PVM deklaracijas už ataskaitinius metus (jei pareiškėjas – PVM mokėtojas);

31.6.10. nekilnojamo turto, susijusio su projekto įgyvendinimu, nuosavybės teisę patvirtinančius dokumentus (jei toks yra);

31.6.11. pareiškėjo pasirašytą pasižadėjimą, kad jis nesiekia gauti paramos iš kitų nacionalinių programų ir ES fondų.

32. Pareiškėjas gali pateikti kitus papildomus dokumentus, kurie, jo manymu, gali būti svarbūs vertinant projektą.

33. Paraiškas paramai iš ES struktūrinių fondų gauti kartu su reikalaujamais priedais iš pareiškėjų priima ir registruoja Agentūros Kontrolės departamento teritoriniai skyriai pagal pareiškėjų registracijos vietą tokiais adresais:

Teritorinis skyrius	Adresas	Telefonas
Alytaus skyrius	Tvirtovės g. 1 / Naujoji g. 2, LT-63233 Alytus	(8 315) 7 00 54 (8 315) 7 00 59
Kauno skyrius	Donelaičio g. 33, LT-44240 Kaunas	(8 37) 20 00 04 (8 37) 32 11 54
Klaipėdos skyrius	Taikos pr. 28, LT-91220 Klaipėda	(8 46) 41 55 50 (8 46) 41 55 30
Marijampolės skyrius	Vytauto g. 19, LT-68300 Marijampolė	(8 343) 9 15 06 (8 343) 9 13 63
Panevėžio skyrius	Anykščių g. 4, LT-35171 Panevėžys	(8 45) 50 57 28 (8 45) 50 57 13
Šiaulių skyrius	Dvaro g. 78, LT-76298 Šiauliai	(8 41) 52 49 62 (8 41) 52 45 43
Tauragės skyrius	Prezidento g. 7, LT-72258 Tauragė	(8 446) 5 42 62 (8 446) 5 42 35
Telšių skyrius	Respublikos g. 32, LT-87340 Telšiai	(8 444) 5 61 27 (8 444) 5 61 26
Utenos skyrius	Basanavičiaus g. 126, LT-28214 Utena	(8 389) 5 47 61 (8 389) 6 91 92
Vilniaus skyrius	Liauksmino g. 5, LT-01101 Vilnius	(8 5) 231 31 71 (8 5) 231 31 70

34. Paraiškos turi būti įteiktos asmeniškai ar per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatytos paraiškos atmetamos.

35. Turi būti pateikiamas vienas originalus paraiškos (paraiškos forma, biudžeto lapai ir kartu pridedami dokumentai) egzempliorius, ant kurio aiškiai nurodoma ORIGINALAS, 2 kopijos, ant kiekvienos nurodoma KOPIJA, ir paraiškos versija kompiuterinėje laikmenoje „Word“ formatu.

36. Pareiškėjas privalo pasirašyti kiekvieną paraiškos ir jos priedų kopijos lapą. Tai darydamas pareiškėjas prisiima atsakomybę už paraiškos kopijos ir originalo duomenų atitikimą.

37. Paraiškos originalo ir jos kopijų turinys turi būti tas pats įskaitant visus priedus. Jeigu paraiškos originalo ir elektroninės versijos duomenys nesutampa, Agentūra vadovaujasi pareiškėjo pasirašytu paraiškos originalu.

38. Paraiškos registruojamos Paraiškų registravimo žurnale, nurodant gavimo datą, pareiškėjo vardą, pavardę ar įmonės pavadinimą, pareiškėjo adresą, paraiškos pateikimo būdą ir paraišką užregistravusio darbuotojo duomenis. Paraiškos gavimas patvirtinamas pristačiusio asmens parašu.

XIII. KVIETIMAS TEIKTI PARAIŠKAS

39. Kvietimą teikti paraiškas skelbia Agentūra pagal paraiškų Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemones surinkimo tvarkaraštį, patvirtintą Lietuvos Respublikos žemės ūkio ministro 2004 m. liepos 15 d. įsakymu Nr. 3D-416 (Žin., 2004, Nr. 113-4248). Kvietimas skelbiamas „Valstybės žinių“ priede „Informaciniai pranešimai“ ir viename iš nacionalinių dienraščių bei interneto tinklalapiuose („Valstybės žinių“ www.valstybes-zinios.lt, Žemės ūkio ministerijos – www.zum.lt ir Agentūros – www.nma.lt).

40. Kvietimas gali būti skelbiamas ir kituose leidiniuose, internete bei kitais būdais.

41. Paraiškos, pateiktos po tvarkaraštyje nustatyto termino, bus atmetamos.

XIV. INFORMACIJOS TEIKIMAS

42. Iki paraiškos pateikimo pretendentai į paramą gali teirautis informacijos ir paaiškinimų:

42.1. telefonais, nurodytais Agentūros interneto svetainėje www.nma.lt „Ryšių su visuomene skyrius“;

42.2. faksu 8-5 239 1376;

42.3. elektroniniu paštu info@nma.lt.

43. Klausiant faksu ar elektroniniu paštu turi būti pateikiama aiški nuoroda į šias Gaires (ar kvietimo teikti paraiškas numerį ir pavadinimą), klausiančiojo vardas ir pavardė arba organizacijos pavadinimas ir telefonas.

44. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros tinklalapyje www.nma.lt, skiltyje „Klausimai“.

45. Informacija apie paraiškos vertinimo eigą (vertinimo tarpinius rezultatus bei paraišką vertinančius asmenis) neteikiama.

46. Agentūrai užregistravus paraišką, pareiškėjas negali teikti papildomos informacijos, jei jos nepareikalauja Agentūra. Į papildomą informaciją, kurią pareiškėjas pateikia savo iniciatyva, paraiškos vertinimo ir atrankos metu neatsižvelgiama.

47. Jei po paraiškos pateikimo susiklostė tam tikros aplinkybės, susijusios su pareiškėju ar numatytu projektu, iš esmės keičiančios projekto įgyvendinimo galimybes, pareiškėjas gali raštu atšaukti pateiktą paraišką. Pareiškėjas turi teisę pateikti naują paraišką kitu paraiškų surinkimo etapu.

XV. PARAIŠKOS VERTINIMAS IR ATRANKA

48. Užregistruota paraiška vertinama Agentūroje pagal jos patvirtintą ir su Žemės ūkio ministerija suderintą vidinę paraiškų vertinimo tvarką.

49. Paraiškų vertinimo procesas susideda iš trijų etapų:

49.1. administracinės atitikties vertinimo, kurio metu patikrinama, ar paraiška yra visiškai sukomplektuota, tai yra, ar pateikti visi prašomi dokumentai bei reikiama informacija;

49.2. tinkamumo vertinimo, kurio metu nustatoma, ar projektas yra tinkamas suteikti paramą iš ES struktūrinių fondų;

49.3. techninio, ekonominio ir finansinio vertinimo, kurio metu įvertinama pateiktų projektų kokybė ir atitiktis atrankos kriterijus.

XVI. ADMINISTRACINĖS ATITIKTIES VERTINIMAS

50. Užregistravus paraišką, pirmiausia patikrinama paraiškos administracinė atitiktis. Nustatoma, ar paraiška tinkamai užpildyta, ar pateikti visi nurodyti dokumentai.

51. Atliekant administracinį tikrinimą pildoma patikros lentelė (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Tikrinimo elementai	Taip	Ne	Netaikoma
1.	Paraiška ir kartu pridedami dokumentai gauti iki galutinio paraiškų pateikimo termino
2.	Paraiška visiškai užpildyta, atitinka paraiškos formą ir yra pasirašyta pareiškėjo
3.	Pateiktas vienas originalas, dvi kopijos ir paraiškos versija kompiuterinėje laikmenoje
4.	Paraiška surinkta kompiuteriu (išspausdinta) ir pateikta lietuvių kalba
5.	Biudžetas ir finansavimo šaltinių lentelė atitinka nustatytą formą ir yra pasirašyti pareiškėjo
6.	Paraiškoje nurodytas dokumentų ir lapų skaičius atitinka faktiškąjį
7.	Pagal veiklos sritį „Parama gamintojų organizacijų kūrimui, veiklai ir kokybės planų įgyvendinimui“:
7.1.	Pateiktas juridinio asmens įregistravimo pažymėjimas ir steigimo dokumentai (įstatai, steigimo sandoris, arba, įstatymų nustatytais atvejais, bendrieji nuostatai bei kiti dokumentai, kuriuos įstatams prilygina Lietuvos Respublikos civilinis kodeksas
7.2.	Pateiktas Žuvininkystės departamento prie Žemės ūkio ministerijos raštas apie tam tikros gamintojų organizacijos pripažinimą arba specialųjį pripažinimą
7.3.	Pateikti dokumentai patvirtinantys, padarytas išlaidas, susijusias su organizacijos kūrimu
7.4.	Pateiktas žuvininkystės produktų kokybės gerinimo planas
7.5.	Pateikiamas pareiškėjo pasirašytas pasižadėjimas, kad jis nesiekia gauti paramos, iš kitų nacionalinių programų ir ES fondų
8.	Pagal veiklos sritį „Kolektyviniai mažos apimties priekrantės žvejybos projektai“:
8.1.	Pateiktas verslo planas
8.2.	Pateiktas juridinio asmens įregistravimo pažymėjimas ir steigimo dokumentai (įstatai, steigimo sandoris, arba, įstatymų nustatytais atvejais, bendrieji nuostatai bei kiti dokumentai, kuriuos įstatams prilygina Lietuvos Respublikos civilinis kodeksas
8.3.	Pateiktas laivo nuosavybės teisės liudijimas
8.4.	Pateiktas laivo įregistravimo Lietuvos Respublikos jūrų laivų registre liudijimas arba laivo bilietas
8.5.	Pateiktas laivo įtraukimo į žvejybos laivų rejestrą liudijimas
8.6.	Pateiktas laivo veterinarinis patvirtinimas
8.7.	Pateikta Valstybinės mokesčių inspekcijos pažyma apie mokestinių įsipareigojimų įvykdymą
8.8.	Pateikta Valstybinio socialinio draudimo fondo valdybos pažyma apie atsiskaitymą fondui
8.9.	Pateiktos PVM deklaracijos už ataskaitinius metus (jei pareiškėjas – PVM mokėtojas)
8.10.	Pateikti nekilnojamo turto, susijusio su projekto įgyvendinimu, nuosavybės teisės dokumentai (jei toks yra)
8.11.	Pateiktas pareiškėjo pasirašytas pasižadėjimas, kad jis nesiekia gauti paramos iš kitų nacionalinių programų ir ES fondų
VERTINTOJO PASTABOS. (Kokios informacijos ar dokumentų trūksta)

52. Jei atlikus paraiškos administracinės atitikties vertinimą nustatoma, kad ji tinkama vertinti toliau, Agentūra pareiškėjui siunčia pranešimą apie paraiškos užregistravimą ir jai suteiktą unikalų identifikavimo numerį.

53. Atlikus administracinės atitikties vertinimą, atliekama tinkamai įformintų paraiškų patikra vietoje.

54. Jeigu atlikus administracinės atitikties vertinimą administracinės atitikties lentelėje pažymimas bent vienas atsakymas „ne“ ir nustatoma, kad pateikti ne visi reikiami dokumentai, pareiškėjui siunčiamas pranešimas apie paraiškos užregistravimą ir jai suteiktą unikalų identifikavimo numerį. Kartu nurodomi nustatyti trūkumai, jiems pašalinti suteikiamas 10 darbo dienų terminas nuo pranešimo įteikimo. Atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms po jo išsiuntimo registruotu paštu. Per pranešime nustatytą laiką nepristačius reikiamų dokumentų ar nepateikus trūkstamos informacijos, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas.

XVII. TINKAMUMO VERTINIMAS

55. Po administracinės atitikties įvertinimo tinkamai įformintos paraiškos kartu su priedais siunčiamos į Agentūrą tolesniam vertinimui.

56. Paraiškas nagrinėja ir vertina Agentūros darbuotojai, prireikus gali būti pasamdyti nepriklausomi vertintojai.

57. Paraiškos tinkamumo vertinimo metu nustatoma, ar projektas tinkamas gauti paramą iš ES struktūrinių fondų. Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

58. Ar paraiška atitinka tinkamumo kriterijus tikrinama pildant tinkamumo vertinimo lentelę (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Taip	Ne	Netaikoma
1.	Pareiškėjo vertinimas ir projekto veiklos tinkamumas finansuoti
1.1.	Projekto veikla atitinka BPD priemonės remiamus bei kvietime teikti paraiškas nurodytas veiklos sritis
1.2.	Ar paraiška pateikta subjekto, įvardyto galimu pareiškėju šių Gairių 11–12 punktuose
1.3.	Ar turtas, į kurį bus investuojama, yra pareiškėjo nuosavybė
1.4.	Ar pareiškėjas verslo plane įrodo, kad ūkio subjektas, įgyvendinęs projektą, atitiks ekonominio gyvybingumo rodiklius
1.5.	Ar pareiškėjas užtikrina, kad projekte numatytos ir pagal šią programą finansuojamos investicijos tuo pačiu metu nėra finansuojamos iš kitų nacionalinių programų ir ES fondų
1.6.	Ar numatytos investicijos (įrenginiai, mechanizmai) atitinka ES teisės aktų nustatytus saugos reikalavimus
1.7.	Ar pareiškėjas neturi įsiskolinimų Lietuvos Respublikos valstybės biudžetui
1.8.	Ar pareiškėjas neturi įsiskolinimų Valstybinio socialinio draudimo fondui
1.9.	Ar pareiškėjas tvarko buhalterinę apskaitą pagal Lietuvos Respublikos teisės aktų reikalavimus
2.	Specifiniai tinkamumo kriterijai, taikytini projektams, siekiantiems gauti paramą pagal veiklos sritį „Parama gamintojų organizacijų kūrimui, veiklai ir kokybės gerinimo planų įgyvendinimui“
Ar pareiškėjas (gamintojų organizacija) yra pripažintas Žuvininkystės departamento prie Žemės ūkio ministerijos
3.	Specifiniai tinkamumo kriterijai, taikytini projektams, siekiantiems gauti paramą pagal veiklos sritį „Kolektyviniai mažos apimties priekrantės žvejybos projektai“
3.1.	Ar pareiškėjas žvejoja laivais, kurių bendras ilgis mažesnis kaip 12 metrų ir kuriuose nenaudojami traukiamieji tinklai
3.2.	Ar pareiškėjas turi licenciją žvejybai Baltijos jūros priekrantėje
4.	Projekto atitiktis bendrojo finansavimo reikalavimus
4.1.	Pareiškėjo siūlomas bendrojo finansavimo šaltinis (pvz., pinigais, įnašu natūra) yra tinkamas
4.2.	Prašoma suma neviršija nustatyto maksimumo
5.	Prašomų kompensuoti projekto išlaidų tinkamumas finansuoti
5.1.	Projekto išlaidos atitinka BPD priemonės investicijų sričių kodus
5.2.	Paramos prašoma tinkamoms finansuoti išlaidoms
6.	Projekto įgyvendinimo laikotarpio tinkamumas
6.1.	Projekto pradžios data atitinka kvietime teikti paraiškas nustatytus reikalavimus
6.2.	Projektą numatoma įgyvendinti iki kvietime teikti paraiškas nurodytos vėliausios projekto įgyvendinimo datos.
VERTINTOJO PASTABOS:

59. Po paraiškos tinkamumo įvertinimo pripažinus ją tinkama paramai gauti, atliekamas projekto techninis, finansinis ir ekonominis vertinimas.

60. Agentūra gali pareiškėjo prašyti pateikti papildomų dokumentų, jei jų reikia paraiškai įvertinti. Vertinimo metu gali būti atliekama patikra paraiškoje nurodytoje projekto įgyvendinimo vietoje. Jeigu pareiškėjas per 10 darbo dienų prašomos informacijos nepateikia, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas. Pranešimas laikomas įteiktu praėjus 2 darbo dienoms po jo išsiuntimo registruotu paštu

XVIII. PROJEKTŲ TECHNINIS, FINANSINIS IR EKONOMINIS VERTINIMAS

61. Techninio, finansinio ir ekonominio vertinimo etape įvertinama pateiktų projektų kokybė ir atitiktis atrankos kriterijus (balais). Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

62. Vertinti gali ir Agentūros paskirti nepriklausomi vertintojai, jei teikiami projektai yra sudėtingi ir jiems įvertinti reikia specifinių žinių.

63. Vertinant pildoma techninio, finansinio ir ekonominio vertinimo lentelė (pateikiama pavyzdinė šios lentelės forma):

Pagal veiklos sritį „Parama gamintojų organizacijų kūrimui, veiklai ir kokybės planų įgyvendinimui“

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Maksimalus balų skaičius
1.	Pareiškėjo finansinis ir veiklos vykdymo pajėgumas	iš viso: 40 balų
Gamintojų organizacijos gamybos apimtis: – 4000 tonų ir daugiau – 40 balų; – nuo 1000 iki 3999 tonų – 30 balų; – nuo 200 iki 999 tonų – 20 balų; – nuo 199 iki 100 tonų – 10 balų	40
2.	Projekto svarba (aktualumas)	iš viso: 60 balų
2.1.	Gamintojų organizacijos narių skaičių: – 30 ir daugiau narių – 40 balų; – nuo 20 iki 29 narių – 30 balų; – nuo 10 iki 19 narių – 20 balų; – nuo 4 iki 9 narių – 10 balų	40
2.2.	Gamintojų organizacija, kurios nariai verčiasi žvejyba jūrose	20
Iš viso	100 balų
VERTINTOJO REKOMENDACIJA

Pagal veiklos sritį „Kolektyviniai mažos apimties priekrantės žvejybos projektai“:

Pareiškėjo Nr.: Pareiškėjo pavadinimas: Prašoma paramos suma:	Projekto pavadinimas: Projekto įgyvendinimo vieta: Projekto trukmė:
Maksimalus balų skaičius
1.	Pareiškėjo finansiniai ir veiklos vykdymo pajėgumai	iš viso: 40 balų
1.1.	Projektai, kuriuos įgyvendinančių juridinių asmenų bendras žvejybos laimikis per praėjusius metus yra: – 50 tonų ir daugiau – 40 balų; – nuo 20 iki 49 tonų – 30 balų; – nuo 10 iki 19 tonų – 20 balų; – nuo 9 iki 4 tonų – 10 balų	40
2.	Projekto svarba (aktualumas)	iš viso: 60 balų
2.1.	Projekto naudą patirsiančių žvejų (įsteigusių juridinį asmenį) skaičius: – 31 ir daugiau – 60 balų; – nuo 21 iki 30 – 40 balų; – nuo 11 iki 20 – 20 balų; – nuo 2 iki 10 – 10 balų	60
Iš viso	100 balų
VERTINTOJO REKOMENDACIJA

64. Jei vertintojams kyla neaiškumų ar trūksta informacijos, pareiškėjo raštu prašoma per 10 darbo dienų pateikti aiškinimus ar papildymus. Jei reikia, Agentūra gali nustatyti ir ilgesnį informacijos pateikimo terminą. Pranešimas laikomas įteiktu praėjus 2 darbo dienoms po jo išsiuntimo registruotu paštu.

65. Jeigu dviejų vertintojų galutinis paraiškų įvertinimas skiriasi, projektui vertinti skiriamas trečias vertintojas.

66. Jei konkretaus kvietimo teikti paraiškas metu pareiškėjų prašoma paramos suma yra ne didesnė, nei šiam kvietimui skirtai paramos suma, parama skiriama visiems pareiškėjams, kurie visais vertinimo etapais pripažįstami tinkamais gauti paramą. Tačiau jei į konkretų kvietimą teikti paraiškas atsiliepia daugiau pareiškėjų, parama skiriama daugiausia balų surinkusiems pareiškėjams.

XIX. PARAIŠKŲ TVIRTINIMAS IR PARAMOS SUTARČIŲ SUDARYMAS

67. Agentūra, įvertinusi paraiškas, parengia paraiškų vertinimo ataskaitą – medžiagą, kurią sudaro išnagrinėtų paraiškų vertinimo protokolas, taip pat paraiškų skirtingų vertinimo etapų lentelių (administracinės atitikties, tinkamumo, techninio, finansinio ir ekonominio vertinimo) kopijos, ir teikia Projektų atrankos komitetui (toliau – Komitetas). Išnagrinėtų paraiškų vertinimo protokole pateikiama paraiškų vertinimo suvestinė, prašomos paramos suma, kvietimui teikti paraiškas skirta pinigų suma bei skirstytina likusi dar nepanaudota pinigų suma.

68. Komitetas svarsto, kuriuos projektus finansuoti pagal Agentūros pateiktą vertinimo ataskaitą bei kitą informaciją, susijusią su pateiktais atrankai projektais ir priima rekomendacinio pobūdžio sprendimą dėl finansuotinų projektų, taip pat dėl Europos Sąjungos struktūrinių fondų lėšų bei nacionalinio bendrojo finansavimo dydžių. Komitetas išklauso socialinių-ekonominių partnerių nuomonę, kuri yra rekomendacinio pobūdžio. Komiteto posėdžiai protokoluojami. Priimdamas sprendimus, Komitetas siekia bendro sutarimo. Jei tokio sutarimo pasiekti nepavyksta, sprendimai priimami balsuojant paprasta balsų dauguma.

69. Komiteto posėdžiuose dalyvauja Finansų ministerijos ir kitų institucijų, kurių kompetencijai priskiriami svarstomi projektai, atstovai.

70. Sprendimą dėl projekto finansavimo priima Žemės ūkio ministerija pagal Komiteto rekomendacijas. Galutinis sprendimas dėl paramos skyrimo įteisinamas Lietuvos Respublikos žemės ūkio ministro įsakymu arba jo įgalioto atstovo potvarkiu. Pareiškėjas apie sprendimą dėl projekto finansavimo informuojamas ne vėliau kaip per tris mėnesius nuo paskutinės paraiškų surinkimo dienos. Jei vertinant projektą iškilo aplinkybių, dėl kurių vertinimas užtruko, pareiškėjui informacija apie sprendimą išsiunčiama vėliau tiek, kiek buvo pratęstas projekto vertinimo laikas.

71. Gavusi Žemės ūkio ministerijos sprendimą dėl projektų finansavimo, Agentūra apie tai informuoja pareiškėjus ir sudaro su jais sutartis, kurios parengtos pagal Paramos teikimo projektams, įgyvendinamiems pagal 2004–2006 metų bendrojo programavimo dokumento priemones, pavyzdinę sutartį, patvirtintą Lietuvos Respublikos finansų ministro 2004 m. sausio 28 d. įsakymu Nr. 1K-033 (Lietuvos Respublikos žemės ūkio ministro 2004 m. liepos 16 d. įsakymas Nr. 3D-436 „Dėl paramos teikimo projektams, pagal kuriuos įgyvendinamos Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto kaimo plėtros priemonės, pavyzdinės sutarties, mokėjimo prašymo, mokėjimo prašymo tikrinimo ir tvirtinimo lapo, projekto įgyvendinimo ataskaitos formų patvirtinimo“). Paramos sutarties forma pateikiama Agentūros interneto tinklalapyje: www.nma.lt. Su pareiškėjais, kurių projektams nuspręsta skirti paramą, Agentūra sudaro paramos sutartis per 10 darbo dienų nuo informacijos (pareiškėjas informuojamas registruotu laišku) apie sprendimą skirti projektui paramą pateikimo pareiškėjui. Jei paramos sutarties turinys yra derinamas (sutarties derinimas būtinas, jei projekto vykdytojas pageidauja keisti mokėjimo prašymų pateikimo terminus, perkelti paramos objektus iš vieno projekto įgyvendinimo etapo į kitą, pakeisti banką bei sąskaitos numerį ir pan. arba projekto vykdytojas iki sutarties pasirašymo Agentūrai privalo pateikti papildomus duomenis ar dokumentus), paramos sutarties pasirašymo terminas gali būti ilgesnis.

72. Jei nuspręsta projekto neremti, Agentūra pareiškėjui siunčia argumentuotą pranešimą per 10 darbo dienų nuo Žemės ūkio ministerijos sprendimo gavimo.

73. Informacija apie priimtus sprendimus skelbiama Agentūros ir Žemės ūkio ministerijos interneto svetainėse.

74. Žemės ūkio ministerija gali įgalioti Agentūrą sudaryti su pareiškėjais dvišales paramos teikimo sutartis dėl tų projektų, kurie yra rekomenduoti Komiteto ir kurių finansavimas patvirtintas Žemės ūkio ministerijos sprendimu. Tokiu atveju Žemės ūkio ministerija turi informuoti Finansų ministeriją, kokiu teisiniu pagrindu, kokiam laikui ir dėl kokios sumos suteikiami įgaliojimai.

XX. SKUNDŲ NAGRINĖJIMAS

75. Pareiškėjas turi teisę apskųsti Agentūros, Žemės ūkio ministerijos ir Finansų ministerijos sprendimus.

76. Agentūros sprendimą atmesti paraišką pareiškėjas gali apskųsti Žemės ūkio ministerijai raštu per 10 darbo dienų po to, kai jam registruotu laišku buvo išsiųstas pranešimas apie atmetimą. Šį skundą Žemės ūkio ministerija privalo išnagrinėti per 20 darbo dienų nuo jo gavimo.

77. Žemės ūkio ministerijos sprendimą neskirti paramos projektui pareiškėjas gali apskųsti Finansų ministerijai per 10 darbo dienų po to, kai jam registruotu laišku buvo išsiųstas pranešimas. Šį skundą Finansų ministerija privalo išnagrinėti per 20 darbo dienų nuo jo gavimo.

78. Dėl Agentūros, Žemės ūkio ministerijos ir Finansų ministerijos sprendimų pareiškėjas gali kreiptis į teismą Lietuvos Respublikos įstatymų nustatyta tvarka.

79. Atmestos paraiškos ir jų priedai saugomi Agentūros archyve mažiausiai dvejus metus nuo sprendimo atmesti paraišką priėmimo dienos.

XXI. PIRKIMŲ PROCEDŪROS

80. Projekto vykdytojai, kurie pagal Lietuvos Respublikos viešųjų pirkimų įstatymą yra perkančiosios organizacijos, privalo vadovautis minėto įstatymo nuostatomis ir pirkimo dokumentus derinti su Agentūra.

81. Kiti projekto vykdytojai, kuriems netaikomos Lietuvos Respublikos viešųjų pirkimų įstatymo nuostatos, siekdami, kad padarytos išlaidos būtų laikomos tinkamomis kompensuoti, pirkdami privalės vadovautis Prekių, paslaugų ar darbų teikėjo (rangovo) parinkimo taisyklėmis, kurios bus patvirtintos pagal Lietuvos Respublikos žemės ūkio ministerijos tvarką.

82. Lėšos, kurias projekto vykdytojai išleis pagal prekių, paslaugų ar darbų pirkimo sutartis, sudarytas nesilaikant nurodytų šių Gairių 81 ir 82 punktuose reikalavimų, bus laikomos netinkamomis kompensuoti.

XXII. PARAMOS MOKĖJIMO BŪDAS

83. Pagal veiklos sritį“ Parama gamintojų organizacijų kūrimui, veiklai ir kokybės planų įgyvendinimui“ taikomas kompensavimo mokėjimo būdas, pagal kurį:

83.1. projekto vykdytojas turi teisę išlaidas, susijusias su gamintojų organizacijos kūrimu bei veikla, savo lėšomis dar iki paraiškos pateikimo dienos. Priėmus teigiamą sprendimą skirti pareiškėjui paramą, projekto vykdytojas pateikia mokėjimo prašymą Agentūrai, kuriame deklaruoja patirtas ir apmokėtas išlaidas, pridėdamas išlaidas įrodančius dokumentus;

83.2. Agentūra per ne ilgesnį kaip 60 kalendorinių dienų laikotarpį nuo mokėjimo prašymo bylų užregistravimo Agentūros Finansų ir apskaitos departamento Mokėjimo prašymų skyriuje, nustato prašomų kompensuoti išlaidų tinkamumą ir teikia Žemės ūkio ministerijai mokėjimo paraišką dėl lėšų pervedimo projekto vykdytojui;

83.3. Žemės ūkio ministerija tikrina gautos paraiškos dėl lėšų pervedimo projekto vykdytojui atitiktį jų turinio, BPD priemonės biudžeto limitų ir specialiųjų valstybės biudžeto ES struktūrinių fondų paramos lėšų programų, skirtų BPD priemonių įgyvendinimui finansuoti, sąmatų reikalavimams ir atlieka atrankinę išlaidas patvirtinančių ir įrodančių dokumentų kontrolę. Žemės ūkio ministerija tikrina ir tvirtina mokėjimo paraišką dėl lėšų pervedimo projekto vykdytojui, jos pagrindu rengia ir teikia mokėjimo paraišką valstybės iždui apmokėti. Valstybės iždas perveda paramos sumą projekto vykdytojui;

83.4. per metus gamintojų organizacija gali pateikti ne daugiau kaip šešis mokėjimo prašymus, paramos metus pradedant skaičiuoti nuo gamintojų organizacijos pripažinimo dienos;

83.5. atliekant tarpinius mokėjimus turi būti atsižvelgta, kad už metus organizacijai išmokėta paramos suma neviršytų šių Gairių 9.1 punkte nurodytos sumos;

83.6. projekto vykdytojas paramos lėšoms privalo atsidaryti atskirą sąskaitą banke.

84. Pagal veiklos sritį „Kolektyviniai mažos apimties priekrantės žvejybos projektai“ taikomas kompensavimo mokėjimo būdas, pagal kurį:

84.1. projekto vykdytojas pradeda veiklą savo lėšomis ir po projekto įgyvendinimo etapo pateikia Agentūrai mokėjimo prašymą, kuriame deklaruoja patirtas ir apmokėtas išlaidas, pridėdamas išlaidas įrodančius dokumentus;

84.2. Agentūra per ne ilgesnį kaip 60 kalendorinių dienų laikotarpį nuo mokėjimo prašymų bylų užregistravimo Agentūros Finansų ir apskaitos departamento Mokėjimo prašymų skyriuje nustato prašomų kompensuoti išlaidų tinkamumą ir teikia Žemės ūkio ministerijai mokėjimo paraišką dėl lėšų pervedimo projekto vykdytojui;

84.3. Žemės ūkio ministerija tikrina gautos paraiškos dėl lėšų pervedimo projekto vykdytojui atitiktį jų turinio, BPD priemonės biudžeto limitų ir specialiųjų valstybės biudžeto ES struktūrinių fondų paramos lėšų programų, skirtų BPD priemonių įgyvendinimui finansuoti, sąmatų reikalavimams ir atlieka atrankinę išlaidas patvirtinančių ir įrodančių dokumentų kontrolę. Žemės ūkio ministerija tikrina ir tvirtina mokėjimo paraišką dėl lėšų pervedimo projekto vykdytojui, jos pagrindu rengia ir teikia mokėjimo paraišką valstybės iždui apmokėti. Valstybės iždas perveda paramos sumą projekto vykdytojui.

85. Projekto vykdytojas gali pateikti iki dviejų mokėjimo prašymų. Jei yra numatytos statybos, jos turi būti įgyvendinamos vienu etapu ir tarpiniai mokėjimai nevykdomi. Jei vykdomi naujos statybos ar rekonstrukcijos darbai bei įranga perkama ir montuojama, pirmiausia turi būti visiškai atlikti statybos darbai ir tik po to perkama ir montuojama įranga. Jei numatyta kelių atskirų pastatų statyba ar rekonstrukcija, statybos gali būti įgyvendinamos etapais ir mokėjimo prašymas gali būti pateikiamas, užbaigus vieną statybų etapą.

86. Jeigu paramos sutartyje yra numatyta daugiau negu vienas mokėjimo prašymas, tai pirmojo mokėjimo prašymo investicijų dydis turi būti ne mažesnis kaip 25 proc. bendros investicijų projekto vertės.

87. Projekto vykdytojas paramos lėšoms privalo atsidaryti atskirą sąskaitą banke.

XXIII. MOKĖJIMO PRAŠYMO PATEIKIMAS

88. Pasirašęs paramos sutartį, projekto vykdytojas pagal veiklos sritį „Kolektyviniai mažos apimties priekrantės žvejybos projektai“ daro projekte numatytas investicijas.

89. Projekto vykdytojas po projekto įgyvendinimo etapo paramai gauti pateikia nustatytos formos mokėjimo prašymus, kurių, remiantis Paramos sutartimi gali būti pateikta iki dviejų, ir reikiamus dokumentus.

90. Pasirašęs paramos sutartį, projekto vykdytojas pagal veiklos sritį „Parama gamintojų organizacijų kūrimui, veiklai ir kokybės planų įgyvendinimui“ pateikia prašymą mokėjimo Agentūrai, kuriame deklaruoja patirtas ir apmokėtas išlaidas, pridėdamas išlaidas įrodančius dokumentus.

91. Mokėjimo prašymo forma, patvirtinta Lietuvos Respublikos žemės ūkio ministro 2004 m. liepos 16 d. įsakymu, pateikiama Agentūros interneto tinklalapyje www.nma.lt. Joje išvardyti reikiami pridėti dokumentai. Projekto vykdytojas turi įsitikinti, kad prie mokėjimo prašymo pridėti visi reikiami dokumentai.

92. Mokėjimo prašymus kartu su reikalaujamais priedais, iš projekto vykdytojų priima ir registruoja Agentūros Kontrolės departamento teritoriniai skyriai šių Gairių 33 punkte nurodytais adresais pagal projekto vykdytojo registracijos vietą.

93. Mokėjimo prašymai turi būti įteikti asmeniškai arba per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatyti mokėjimo prašymai atmetami. Projekto vykdytojas turi pateikti vieną mokėjimo prašymo (ir pridedamų dokumentų) originalą, ant kurio aiškiai nurodoma ORIGINALAS, ir 2 kopijas, ant kiekvienos nurodoma KOPIJA.

94. Kiekvienas mokėjimo prašymo ir pridedamų dokumentų kopijos lapas turi būti pasirašytas projekto vykdytojo. Pasirašydamas kiekvieną mokėjimo prašymo ir jo pridedamų dokumentų kopijos lapą, projekto vykdytojas prisiima atsakomybę už mokėjimo prašymo kopijos duomenų ir originalo atitikimą.

95. Kartu su mokėjimo prašymu pateikiami išlaidas įrodančių dokumentų kopijos ir originalai. Nustatęs kopijų tikrumą, Agentūros darbuotojas ant jų pasirašo ir parašą tvirtina antspaudu.

96. Mokėjimo prašymai registruojami Gautų mokėjimo prašymų registracijos žurnale, nurodant gavimo datą, projekto vykdytojo vardą, pavardę ar įmonės pavadinimą, adresą, mokėjimo prašymo pateikimo būdą ir prašymą užregistravusio darbuotojo duomenis. Pateikęs mokėjimo prašymą asmuo registracijos žurnale parašu patvirtina mokėjimo prašymo pateikimo faktą.

XXIV. MOKĖJIMO PRAŠYMO PATEIKIMO TERMINAS

97. Mokėjimo prašymo pateikimo terminas nustatomas paramos sutartyje.

98. Jeigu projekto vykdytojas dėl objektyvių priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti prašymą dėl termino pratęsimo. Vėliau pateikti prašymai nepriimami ir nesvarstomi. Sprendimą dėl termino pratęsimo priima Agentūra, atsižvelgdama į prašyme išdėstytus argumentus. Priėmus sprendimą atidėti mokėjimo prašymo pateikimo terminą, keičiama paramos sutartis.

99. Mokėjimo prašymą pateikus pavėluotai dėl objektyvių pateisinamų priežasčių, pareiškėjas raštu turi Agentūrai paaiškinti vėlavimo priežastis ir pateikti pateisinamus dokumentus. Kitu atveju mokėjimo prašymas atmetamas.

100. Klausimai dėl mokėjimo prašymo gali būti pateikiami elektroniniu paštu arba faksu: info@nma.lt, fakso Nr.: (8 5) 239 13 76.

XXV. MOKĖJIMO PRAŠYMO TIKRINIMAS, VERTINIMAS IR TVIRTINIMAS

101. Mokėjimo prašymus tikrina ir vertina Agentūros darbuotojai. Jei reikia, gali būti samdomi nepriklausomi vertintojai.

102. Užregistravus mokėjimo prašymą, Agentūros teritoriniame skyriuje vertinama jo administracinė atitiktis: nustatoma, ar pateikti visi reikalingi dokumentai ir užpildoma administracinės atitikties vertinimo lentelė.

103. Jei projekto vykdytojo pateiktas mokėjimo prašymas yra tinkamas toliau vertinti, jam apie tai pranešama raštu.

104. Jeigu projekto vykdytojo pateiktas mokėjimo prašymas neteisingai užpildytas, trūksta duomenų, siunčiamas pranešimas, kad mokėjimo prašymas užregistruotas, jam suteiktas unikalus identifikavimo numeris ir nurodomi tikrinimo metu nustatyti trūkumai. Pranešimas laikomas įteiktu praėjus 2 darbo dienoms nuo jo išsiuntimo registruotu paštu. Trūkumams pašalinti pareiškėjui nustatomas 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Per nustatytą laiką nepristačius reikiamų dokumentų ar nepatikslinus duomenų, mokėjimo prašymas atmetamas.

105. Teikiant galutinį mokėjimo prašymą, pateikiama galutinė projekto įgyvendinimo ataskaita ir projekto audito išvada (projekto audito išvada teikiama, jei projekto vertė 300 tūkst. Lt ir daugiau).

106. Įvertinus administracinę atitiktį, atliekama tinkamai įformintų mokėjimo prašymų atliekama patikra vietoje (kiekvieno mokėjimo prašymo).

107. Po patikros vietoje mokėjimo prašymai kartu su pridedamais dokumentais bei teritorinio skyriaus darbuotojų užpildytais darbo dokumentais siunčiami vertinti į Agentūrą.

108. Mokėjimo prašymą Agentūroje tikrina du Agentūros darbuotojai, iš kurių vienas pildo mokėjimo prašymo tikrinimo ir tvirtinimo lapą. Mokėjimo prašymo tikrinimo ir tvirtinimo lapas bus patvirtintas Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiamas Agentūros interneto tinklalapyje www.nma.lt.

109. Vertinant mokėjimo prašymą nustatoma, kokia paramos suma bus mokama paramos gavėjui. Tarnautojo atliktą vertinimą peržiūri skyriaus vedėjas. Galutinį sprendimą dėl mokėjimo prašymo įvertinimo priima Agentūros Finansų ir apskaitos departamento direktorius.

110. Jei vertinant mokėjimo prašymą kyla įtarimų, kad dokumentuose pateikta neteisinga informacija, atliekama užsakomoji patikra vietoje.

111. Jei projekto vykdytojas gavo kompensaciją už palūkanas, priskaičiuotas už imtą paskolą projektui įgyvendinti, kompensuotų palūkanų ir priskaičiuotų tinkamų išlaidų bendra suma negali viršyti viešosios paramos dalies nustatyto procento dydžio.

112. Įvertinus mokėjimo prašymą, priimamas sprendimas:

112.1. atmesti mokėjimo prašymą;

112.2. dalinai apmokėti mokėjimo prašyme prašomą paramos sumą;

112.3. pilnai apmokėti mokėjimo prašymą.

113. Jei priimtas sprendimas dėl mokėjimo prašymo atmetimo ar dalinio apmokėjimo, projekto vykdytojui per 10 darbo dienų nuo sprendimo priėmimo raštu pranešama, nurodant tokio sprendimo motyvus.

XXVI. PARAIŠKŲ IR MOKĖJIMO PRAŠYMŲ PATIKROS VIETOJE

114. Įvertinus paraiškų administracinę atitiktį, Agentūros Kontrolės departamento teritorinių skyrių darbuotojai vykdo tinkamai įformintų paraiškų patikrą vietoje.

115. Patikros vietoje metu tikrinami paraiškoje ir jos prieduose pateikti duomenys.

116. Įvertinus mokėjimo prašymo administracinę atitiktį, atliekama jo patikra vietoje. Mokėjimo prašymo patikros vietoje metu bus tikrinami mokėjimo prašyme ir jo prieduose pateikti duomenys, įvykdytų investicijų atitikimas tikrovei ir kt. Agentūros Kontrolės departamento teritorinių skyrių darbuotojai gali atlikti kiekvieno pateikto mokėjimo prašymo patikrą vietoje, jei projekto vertė mažesnė nei 300 tūkst. Lt. Jei projekto vertė 300 tūkst. Lt. ir daugiau bei projekto vykdytojas privalo pateikti projekto audito išvadą, patikra vietoje gali būti atliekama tik vieną kartą, įgyvendinus projektą.

117. Paraiškos ar mokėjimo prašymo vertinimo metu pagal vertintojų Agentūros Kontrolės departamentui paklausimą gali būti atliekamos ir užsakomosios patikros vietoje, kurių metu bus tikrinami paraiškos ar mokėjimo prašymo duomenys, dėl kurių teisingumo iškilo abejonių.

118. Apie numatomą patikrą vietoje pareiškėjas/projekto vykdytojas gali būti informuojamas iš anksto.

119. Patikrų vietoje metu atliekamas fizinis paraiškoje ar mokėjimo prašyme bei jų prieduose deklaruotų duomenų patikrinimas ir surašoma patikros vietoje ataskaita. Pareiškėjui/projekto vykdytojui turi būti sudaryta galimybė susipažinti su patikros vietoje ataskaita. Jeigu patikros vietoje metu buvo nustatyti neatitikimai, ataskaitos kopija paliekama pareiškėjui/projekto vykdytojui tą pačią dieną arba, nesant galimybės padaryti ataskaitos kopiją, išsiunčiama pareiškėjui / projekto vykdytojui per tris darbo dienas faksu arba paštu.

120. Patikros vietoje metu nustačius neesminių neatitikimų, kurie nepažeidžia sutarties ir gali būti ištaisyti projekto vykdytojo, Agentūra suformuluoja reikalavimus projekto vykdytojui ir nustato terminus jiems įvykdyti. Apie reikalavimų įvykdymą projekto vykdytojas privalo pranešti Agentūrai, pateikdamas projekto įgyvendinimo ataskaitą, jei Agentūra nenurodo kitaip.

121. Nustačius sutarties pažeidimų, Agentūra apie tai informuoja Žemės ūkio ministeriją, kuri turi teisę sustabdyti arba nutraukti mokėjimų projekto vykdytojui procedūras, nutraukti sutartį, pareikalauti grąžinti jau išmokėtas lėšas.

122. Jei Agentūra įtaria, kad projekto vykdytojo pažeidimai yra nusikalstamo pobūdžio, apie tai per 5 darbo dienas informuoja Finansinių nusikaltimų tyrimo tarnybą prie Vidaus reikalų ministerijos.

123. Agentūros Kontrolės departamento darbuotojai penkerius metus nuo projekto įgyvendinimo pabaigos turi teisę atlikti įvykdyto projekto priežiūros patikras vietoje, kurių metu bus tikrinama, ar projekto vykdytojas ir po projekto įgyvendinimo laikosi paramos sutartyje numatytų sąlygų.

XXVII. PROJEKTŲ ĮGYVENDINIMO ATASKAITOS

124. Projekto vykdytojas privalo teikti Agentūrai tarpines ir galutinę projekto įgyvendinimo ataskaitas ir veiklą pagrindžiančius dokumentus.

125. Tarpinės (galutinės) projekto įgyvendinimo ataskaitos forma patvirtinta Lietuvos Respublikos žemės ūkio ministro 2004 m. liepos 16 d. įsakymu Nr. 3D-436, pateikiama Agentūros interneto tinklalapyje www.nma.lt.

126. Projekto vykdytojas tarpines (per mėnesį pasibaigus kiekvienam metų ketvirčiui) projekto įgyvendinimo ataskaitas teikia Agentūros Kaimo plėtros programų departamento Administravimo ir analizės skyriui.

127. Tarpinę ataskaitą Agentūra išnagrinėja per 20 darbo dienų ir nustato, ar projektas vykdomas laikantis sutarties sąlygų. Patikrinusi ir įvertinusi tarpinę ataskaitą Agentūra:

127.1. ją patvirtina;

127.2. paprašo papildomos informacijos per 20 darbo dienų ir/ arba nusprendžia atlikti projekto patikrą vietoje;

127.3. atmeta, išdėstydama motyvus, ir nustato terminą, per kurį projekto vykdytojas turi ištaisyti ataskaitos/ projekto įgyvendinimo trūkumus ir pateikti naują tarpinę projekto įgyvendinimo ataskaitą.

128. Jeigu projekto vykdytojas laiku nepateikia tarpinės projekto įgyvendinimo ataskaitos, Agentūra apie tai raštu primena pareiškėjui ir nustato 20 darbo dienų terminą jai pateikti.

129. Jeigu projekto vykdytojas tarpinės projekto įgyvendinimo ataskaitos laiku nepateikia ir po priminimo arba Agentūra ją atmeta 3 kartus, Agentūra gali inicijuoti paramos projekto vykdymo sustabdymą, nutraukimą ir/arba suteiktos paramos ar jos dalies grąžinimą.

130. Galutinę projekto įgyvendinimo ataskaitą projekto vykdytojas teikia Agentūrai kartu su galutiniu mokėjimo prašymu ne vėliau kaip per vieną mėnesį nuo projekto pabaigos.

131. Galutinėje projekto įgyvendinimo ataskaitoje:

131.1. pateikiama projekto įgyvendinimo santrauka, išdėstoma projekto įgyvendinimo metu atlikta veikla ir pasiekti rezultatai (planuoti bei nurodyti paraiškos specialiojoje (B) dalyje ir faktiškai pasiekti);

131.2. apibendrinami iškilę sunkumai ir priemonės, kurių buvo imtasi jiems spręsti, taip pat pateikiamos rekomendacijos, kaip projektą buvo galima įgyvendinti geriau;

131.3. apibendrinami atlikti viešieji pirkimai (jei tokie buvo) ir aprašomos įgyvendintos viešumo priemonės;

131.4. pateikiama finansinė ataskaita pagal atskirus finansavimo šaltinius, kurioje nurodomos planuotos bei faktiškai panaudotos kiekvieno šaltinio lėšos ir visos padarytos tinkamos kompensuoti projekto išlaidos;

131.5. aprašomos veiklos tęstinumo galimybės: kaip planuojama naudoti projekto rezultatus, kas bus atsakingas už jų naudojimą, kaip gali būti užtikrinta projekto rezultatų sklaida;

131.6. baigęs įgyvendinti projektą, projekto vykdytojas privalo kasmet penkerius metus Agentūros Kaimo plėtros programų departamento Administravimo ir analizės skyrių informuoti apie įgyvendinto projekto pasikeitimus (pildoma projekto įgyvendinimo ataskaita).

XXVIII. DOKUMENTŲ SAUGOJIMAS

132. Visi su BPD įgyvendinimu susiję dokumentai turi būti saugomi mažiausiai 10 metų nuo sutarties pasirašymo dienos.

133. Projekto vykdytojas visų su BPD įgyvendinimu susijusių dokumentų saugojimą organizuoja vadovaudamasis Bendrųjų dokumentų saugojimo terminų rodykle, patvirtinta Archyvų departamento prie Lietuvos Respublikos Vyriausybės 1997 m. rugpjūčio 15 d. įsakymu Nr. 38 (Žin., 1997, Nr. 78-2006).

134. Projekto vykdytojas privalo užtikrinti su BPD įgyvendinimu susijusių dokumentų saugumą ir prieinamumą Finansų ministerijos, Žemės ūkio ministerijos, Valstybės kontrolės, Europos Komisijos ir ES Audito rūmų įgaliotiems atstovams.

135. Projekto vykdytojas privalo saugoti:

135.1. paraiškos ir jos priedų kopijas;

135.2. paraiškos keitimo vertinimo metu dokumentų kopijas;

135.3. sutarties ir visų sutarties pakeitimų originalus;

135.4. tarpinių ir galutinių projekto įgyvendinimo ataskaitų ir jų priedų kopijas ir kt.;

135.5. išlaidas pateisinančių ir įrodančių dokumentų originalus;

135.6. susirašinėjimo su Agentūra ir Žemės ūkio ministerija dokumentų kopijas;

135.7. viešųjų pirkimų dokumentų originalus arba kopijas;

135.8. įgyvendintas viešumo priemones įrodančius dokumentus;

135.9. mokėjimo prašymų kopijas.

XXIX. VIEŠUMAS

136. Iš ES struktūrinių fondų paramą gaunantis pareiškėjas privalo imtis informavimo ir viešinimo priemonių6 Lietuvos Respublikos finansų ministro 2004 m. birželio 17 d. įsakymas Nr. 1K-233 „Dėl informavimo apie Europos Sąjungos struktūrinių fondų paramą pagal Lietuvos 2004–2006 m. bendrąjį programavimo dokumentą ir suteiktos paramos viešinimo taisyklių patvirtinimo“ (Žin. 2004, Nr. 98-3650). , kad galimi pareiškėjai, tikslinės grupės ir visuomenė daugiau sužinotų apie ES paramą, jos teikiamas galimybes ir rezultatus.

137. Pagrindinės suteiktos paramos viešumo priemonės įgyvendinant ES struktūrinių fondų iš dalies finansuojamą projektą yra:

137.1. skelbimų lentos;

137.2. atminimo lentos;

137.3. plakatai (stendai patalpose);

137.4. informacinė medžiaga;

137.5. informaciniai renginiai;

137.6. pranešimai žiniasklaidai;

137.7. kitos.

138. Projekto vykdytojas privalo:

138.1. išplatinti bent vieną pranešimą žiniasklaidai ir pasirinkti dar vieną viešumo priemonę iš nurodytų 137 punkte. Jei statomos skelbimų lentos, jos nuimamos ne vėliaus kaip po šešių mėnesių pabaigus projekte numatytus darbus ir keičiamos atminimo lentomis;

138.2. užtikrinti, kad projekte dalyvaujantys ūkio subjektai žinotų apie ES struktūrinių fondų paramą projektui;

138.3. prisiimti atsakomybę už informavimo ir viešumo priemonių turinį ir užtikrinti jų kokybę.

139. Visose šių Gairių 137 punkte nurodytose informavimo ir viešumo priemonėse turi būti naudojami ES ir BPD ženklai. Taip pat rekomenduojama nurodyti, kad parama teikiama iš FIFG.

140. Kartu su ES ir BPD ženklais gali būti naudojamas ir projekto vykdytojo ženklas.

XXX. GAIRIŲ KEITIMO TVARKA

141. Šios Gairės gali būti keičiamos Lietuvos Respublikos žemės ūkio ministro įsakymu. Pasikeitus šiose Gairėse nurodytiems teisės aktams, tiesiogiai taikomos naujos tų teisės aktų nuostatos.

Pastaba. Šios Gairės bus išleistos atskiru leidiniu, kuriame bus pateiktos paraiškos bendrosios (A) ir specialiosios (B) dalių formos, jų pildymo instrukcijos ir Gairėse nurodyti teisės aktai.

______________

PATVIRTINTA

Lietuvos Respublikos žemės ūkio ministro

2004 m. liepos 20 d. įsakymu Nr. 3D-449

GAIRĖS PAREIŠKĖJAMS, TEIKIANTIEMS PROJEKTUS PARAMAI GAUTI PAGAL LIETUVOS 2004–2006 METŲ BENDROJO PROGRAMAVIMO DOKUMENTO (BPD) „KAIMO PLĖTROS IR ŽUVININKYSTĖS“ PRIORITETO PRIEMONĖS „KITA VEIKLA (SUSIJUSI SU ŽUVININKYSTE)“ VEIKLOS SRITIS „KOMPENSACIJOS ŽVEJAMS, NETEKUSIEMS DARBO ŽVEJYBOS LAIVE DĖL JO ATIDAVIMO Į METALO LAUŽĄ“ IR „KOMPENSACIJOS UŽ LAIKINĄ ŽVEJYBINĖS VEIKLOS NUTRAUKIMĄ

Pakeistas priedo pavadinimas:

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

I. BENDROSIOS NUOSTATOS

Lietuva, tapusi Europos Sąjungos (toliau – ES) nare, prisijungė prie Europos Sąjungos struktūrinės politikos įgyvendinimo. Jos tikslas – finansinėmis priemonėmis mažinti ES valstybių ekonominio ir socialinio išsivystymo skirtumus bei pagerinti atsilikusių Europos regionų konkurencingumą. Pagrindinė šios politikos įgyvendinimo priemonė yra ES struktūrinių fondų lėšos, kurios yra skirstomos vadovaujantis programų finansavimo nuostatomis. Lietuva 2004–2006 metais finansinę paramą gaus iš keturių ES struktūrinių fondų.

ES struktūrinių fondų lėšoms efektyviai panaudoti buvo parengtas ir suderintas su Europos Komisija Lietuvos 2004–2006 metų bendrojo programavimo dokumentas (toliau – BPD), kuris Europos Komisijos oficialiai patvirtintas 2004 m. birželio 18 d. BPD – tai ES investicijų Lietuvai planavimo dokumentas, kuriame nustatoma šalies plėtros strategija, ES struktūrinės paramos investavimo kryptys ir priemonės, aprašomos finansavimo priemonės ir uždaviniai bei būsimos paramos finansavimo galimybės. BPD priede pateikta detali informacija apie iš ES struktūrinių fondų remiamas priemones, veiklos rūšis, paramos dydžius, paramos intensyvumą, tinkamus pareiškėjus, reikalavimus jiems. BPD priedas gali būti keičiamas pritarus Priežiūros komitetui Lietuvos 2004–2006 metų bendrojo programavimo dokumento įgyvendinimo priežiūrai atlikti.

BPD yra numatyti 5 prioritetai: „Socialinės ir ekonominės infrastruktūros plėtra“, „Žmogiškųjų išteklių plėtra“, „Gamybos sektoriaus plėtra“, „Kaimo plėtra ir žuvininkystė“, „Techninė parama“. Kaimo plėtros ir žuvininkystės prioritete numatytos 3 žuvininkystės priemonės bus remiamos iš ES struktūrinio fondo – Žuvininkystės orientavimo finansinio instrumento – lėšų. Iš šio fondo žuvininkystės priemonėms 2004–2006 metais BPD numatyta skirti 41837 tūkst. Lt, o Lietuvos bendrojo finansavimo iš Lietuvos biudžeto – 17509 tūkst. Lt.

Šios Gairės skirtos pareiškėjams, siekiantiems gauti paramą iš ES struktūrinių fondų pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemonės „Kita veikla (susijusi su žuvininkyste)“ veiklos sritis „Kompensacijos žvejams, netekusiems darbo žvejybos laive dėl jo atidavimo į metalo laužą“ ir „Kompensacijos už laikiną žvejybinės veiklos nutraukimą“.

Gairės parengtos vadovaujantis 1999 m. birželio 21 d. Tarybos reglamentu (EB) Nr. 1263/1999 dėl Žuvininkystės orientavimo finansinio instrumento, 1999 m. gruodžio 17 d. Tarybos reglamentu (EB) Nr. 2792/1999, nustatančiu išsamias Bendrijos struktūrinės paramos žuvininkystės sektoriui taisykles ir tvarką (su paskutiniais pakeitimais, padarytais 2002 m. gruodžio 20 d. Tarybos reglamentu (EB) Nr. 2369/2002), 2001 m. vasario 22 d. Komisijos reglamentu (EB) Nr. 366/2001, nustatančiu išsamias Tarybos reglamente (EB) Nr. 2792/1999 numatytų priemonių įgyvendinimo taisykles, 2002 m. gruodžio 20 d. Tarybos reglamentu (EB) Nr. 2370/2002, nustatančiu nepaprastąją Bendrijos priemonę, skirtą žvejybos laivų pašalinimui iš apyvartos, 1999 m. birželio 21 d. Tarybos reglamentu (EB) Nr. 1260/1999, nustatančiu bendrąsias nuostatas dėl struktūrinių fondų, 2000 m. liepos 28 d. Komisijos reglamentu (EB) Nr. 1685/2000, nustatančiu išsamias Tarybos reglamento (EB) Nr. 1260/1999 įgyvendinimo taisykles dėl struktūrinių fondų bendrai finansuojamos veiklos išlaidų tinkamumo (su paskutiniais pakeitimais, padarytais 2004 m. kovo 10 d. Komisijos reglamentu (EB) Nr. 448/2004).

Už BPD rengimą bei įgyvendinimo priežiūrą, visų ES struktūrinių fondų mokėjimo funkcijų įgyvendinimą atsakinga Lietuvos Respublikos finansų ministerija (toliau – Finansų ministerija), adresas: J. Tumo-Vaižganto g. 8A/2, LT-01512 Vilnius, Lietuvos Respublika.

Už BPD Kaimo plėtros ir žuvininkystės prioriteto žuvininkystės priemonių įgyvendinimą ir priežiūrą, priskirtų ES struktūrinių fondų ir bendrojo finansavimo lėšų planavimą atsakinga Lietuvos Respublikos žemės ūkio ministerija (toliau – Žemės ūkio ministerija), adresas: Gedimino pr. 19, LT-01103 Vilnius, Lietuvos Respublika.

Už BPD Kaimo plėtros ir žuvininkystės prioriteto priemonių projektų administravimą ir įgyvendinimo priežiūrą atsakinga Nacionalinė mokėjimo agentūra prie Žemės ūkio ministerijos (toliau – Agentūra), adresas: Gedimino pr. 19, LT-01103 Vilnius, Lietuvos Respublika.

II. VARTOJAMOS SĄVOKOS

Paraiška – nustatytos formos dokumentas, kurį turi užpildyti ir pateikti pareiškėjas, siekiantis gauti paramą projektui įgyvendinti. Paraiška susideda iš dviejų dalių – bendrosios ir specialiosios. Bendrosios paraiškos dalies forma yra parengta Finansų ministerijos, o specialiosios – Žemės ūkio ministerijos.

Parama – ES struktūrinių fondų ir bendrojo finansavimo lėšos, skirtos projektams finansuoti. Parama apibendrina visas galimas finansavimo formas (subsidiją, dotaciją ir kt.).

Paramos sutartis – paramos projektams, įgyvendinamiems pagal Lietuvos 2004–2006 metų bendrojo programavimo dokumento priemones, skyrimo sutartis. Šia sutartimi yra nustatoma skiriamos paramos suma, paramos suteikimo sąlygos, mokėjimo tvarka, šalių teisės ir pareigos, kt.

Pareiškėjas – asmuo, teikiantis paraišką gauti ES struktūrinių fondų paramą.

Projekto vykdytojas – asmuo, pateikęs paraišką, gaunantis ar gavęs ES struktūrinių fondų ir bendrojo finansavimo lėšų.

Patikra vietoje – Agentūros Kontrolės departamento darbuotojų atliekamas, fizinis ir administracinis paraiškos ar mokėjimo prašymo duomenų ir dokumentų patikrinimas projekto įgyvendinimo vietoje.

Užsakomoji patikra vietoje – Agentūros Kontrolės departamento darbuotojų atliekama paraiškos ar mokėjimo prašymo duomenų patikra vietoje pagal Agentūros struktūrinių padalinių paklausimą arba Agentūros direktoriaus pavedimu.

III. BPD STRATEGIJA IR TIKSLAI

1. ES struktūrinių fondų pagalba Lietuvai teikiama vadovaujantis BPD nuostatomis. Pagrindinis 2004–2006 m. plėtros plano tikslas yra sustiprinti nacionalinio ūkio ilgalaikio konkurencingumo plėtotės prielaidas, paspartinti perėjimą prie žinių ekonomikos, kuriai būdingas didėjantis bendras vidaus produktas ir aukštas gyventojų užimtumo rodiklis, stiprinti žinių ekonomikos plėtrą, kuri lemia aukštesnį pragyvenimo lygį bei didina visų Lietuvos gyventojų gerovę. BPD keliami šie tikslai, bendri visoms BPD priemonėms:

1.1. plėtoti ir modernizuoti šalies infrastruktūrą skatinant ekonominį augimą bei sudaryti geresnes sąlygas laisvam žmonių, prekių bei paslaugų judėjimui;

1.2. užtikrinti visuotinius darnios plėtros principus;

1.3. gerinti darbo jėgos gebėjimus prisitaikyti prie rinkos pokyčių. Suteikti žinių ir kvalifikaciją, kuri atitiktų rinkos pokyčius, ypač orientuojantis į bedarbius ir jaunimą;

1.4. didinti ekonomikos dalyvių konkurencingumą sukuriant būtinas verslo plėtros sąlygas bei tinkamą aplinką, skatinti investicinio klimato gerėjimą tiek veikiančiam, tiek besikuriančiam verslui;

1.5. užtikrinti pradėto ekonominio persitvarkymo tęstinumą.

IV. ŽUVININKYSTĖS ORIENTAVIMO FINANSINIO INSTRUMENTO TIKSLAI

2. ES struktūrinių fondų pagalba priemonei įgyvendinti teikiama iš Žuvininkystės orientavimo finansinio instrumento (toliau – ŽOFI). Kaip numatyta 1999 m. birželio 21 d. Tarybos reglamente (EB) Nr. 1263/1999, ŽOFI siekia prisidėti prie:

2.1. tvaraus žuvininkystės išteklių ir jų naudojimo subalansavimo,

2.2. struktūrinio konkurencingumo stiprinimo bei ekonomiškai gyvybingų šio sektoriaus įmonių plėtros,

2.3. tiekimo į rinką gerinimo ir žuvininkystės bei akvakultūros produktų pridedamosios vertės didinimo,

2.4. vietovių, kurios priklauso nuo žuvininkystės ir akvakultūros, atgaivinimo,

paramos kaimo plėtrai, susijusiai su ūkininkavimo veiklos rūšimis ir jų pertvarka.

V. VEIKLOS UŽDAVINIAI

3. Pagrindinai uždaviniai, kurių siekiama įgyvendinant veiklos sritis „Kompensacijos žvejams, netekusiems darbo žvejybos laive dėl jo atidavimo į metalo laužą“ ir „Kmpensacijos už laikiną žvejybinės veiklos nutraukimą“, yra:

3.1. užtikrinti žvejų socialinę apsaugą;

3.2. apsaugoti žvejus ir laivų savininkus laikino žvejybinės veiklos nutraukimo atveju.

VI. PARAMOS LĖŠŲ ŠALTINIAI IR DYDIS

4. Lėšos priemonei „Kita veikla (susijusi su žuvininkyste)“ įgyvendinti skiriamos iš ŽOFI ir bendrojo finansavimo lėšų, numatytų valstybės biudžete. Iš viso numatyta skirti 5179 tūkst. Lt.

5. Pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“ numatoma skirti 2167 tūkst. Lt;

6. pagal veiklos sritį „Kompensacijos už laikiną žvejybinės veiklos nutraukimą“ numatoma skirti 785 tūkst. Lt.

7. Pgal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“ vienam žvejui išmokama 17 tūkst. Lt kompensacija.

8. Maksimali paramos suma vienam projektui pagal veiklos sritį „Kompensacijos už laikiną žvejybinės veiklos nutraukimą“ – 100 tūkst. Lt.

9. Pareiškėjas pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“ kompensaciją gali gauti vieną kartą per 2004–2006 metų programavimo laikotarpį.

VII. GALIMI PAREIŠKĖJAI

10. Pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“ – žvejai1 Žvejys – tai bet koks asmuo, kurio pagrindinis darbas yra veikiančiame jūrų žvejybiniame laive. 1999 m. gruodžio 17 d. Tarybos reglamento (EB) Nr. 2792/1999 12 straipsnio 1 punktas. .

11. Pagal veiklos sritį „Kompensacijos už laikiną žvejybinės veiklos nutraukimą“ – laivų savininkai (juridiniai arba fiziniai asmenys).

VIII. NETINKAMI PAREIŠKĖJAI

12. Pareiškėjui parama negali būti suteikiama, jei:

12.1. jam iškelta byla dėl bankroto, yra likviduojamas arba patekęs į kitą panašią situaciją, numatytą Lietuvos Respublikos įstatymuose ar kituose teisės aktuose;

12.2. nemokėjo socialinio draudimo įnašų pagal Lietuvos Respublikos teisės aktus;

12.3. yra neįvykdęs mokestinių įsipareigojimų pagal Lietuvos Respublikos teisės aktus;

12.4. paraiškoje arba jos prieduose Agentūrai pateikė neteisingą informaciją;

12.5. pažeidė kitą sutartį dėl paramos skyrimo iš Europos Bendrijos arba Lietuvos Respublikos biudžeto lėšų;

12.6. bandė gauti konfidencialią informaciją arba daryti įtaką vertinančiai arba atranką atliekančiai institucijai arba komitetui dabartinio ar ankstesnio konkurso vertinimo metu.

13. Šių Gairių 12.1, 12.2, 12.3 punktai netaikomi pareiškėjams pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“.

14. Pateikus neteisingą ar ne visą informaciją dėl minėtų punktų, ir jos nepatikslinus per Agentūros nustatytą laiką, pateikta paraiška bus atmesta.

XIX. PROJEKTO TINKAMUMO KRITERIJAI

15. Bendri projekto tinkamumo kriterijai yra šie:

15.1. paraišką pateikia subjektas, įvardytas galimu pareiškėju šių Gairių 10-11 punktuose;

15.2. pareiškėjas užtikrina (prie paraiškos pridėdamas pasirašytą pasižadėjimą), kad nesiekia gauti tokios pat kompensacijos iš kitų nacionalinių programų ir ES fondų.

16. Pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“ individualios išmokos gali būti suteiktos žvejams, kurie netenka darbo, žvejybos laivą atidavus į metalo laužą. Išmokų gavėjai:

16.1. privalo būti išdirbę ne mažiau kaip dvylika mėnesių, per pastaruosius dvejus metus, žvejais laive, kuris buvo atiduotas į metalo laužą;

16.2. įsipareigoja po sutarties pasirašymo su Agentūra metus nedirbti žveju;

16.3. negali prašyti paramos pagal daugiau kaip vieną iš šių veiklos sričių: „Žvejybos laivų atidavimas į metalo laužą“ ir „Kompensacijos žvejams, netekusiems darbo žvejybos laive dėl jo atidavimo į metalo laužą“.

17. Pagal veiklos sritį „Kompensacijos už laikiną žvejybinės veiklos nutraukimą“ kompensacijos gali būti mokamos žvejybos veiklą laikinai nutraukus dėl:

17.1. biologinių veiksnių;

17.2. žvejybos sutarties neatnaujinimo ar sustabdymo;

17.3. išteklių, kuriems gresia išeikvojimas, atkūrimo plano įgyvendinimo;

17.4. tam tikros žvejybos įrangos ar metodų naudojimo apribojimų.

18. Pagal veiklos sritį „Kompensacijos už laikiną žvejybinės veiklos nutraukimas“ kompensacijos gali būti mokamos, jei žvejybinė veikla laikinai buvo nutraukta ne anksčiau kaip nuo 2004 m. sausio 1 d. ir ne vėliau kaip iki 2008 m. gruodžio 31 d.

X. KOMPENSACIJŲ TEIKIMO TRUKMĖ

19. Pareiškėjui pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“ kompensacija teikiama metus nuo sutarties su Agentūra pasirašymo.

20. Pareiškėjui pagal veiklos sritį „Kompensacijos už laikiną žvejybinės veiklos nutraukimą“ kompensacija gali būti teikiama:

20.1. laikinai žvejybos veiklą nutraukus dėl biologinių veiksnių, ne ilgiau kaip tris mėnesius iš eilės arba šešis mėnesius per visą laikotarpį nuo 2004 m. iki 2006 m.;

20.2. laikinai žvejybos veiklą nutraukus dėl žvejybos sutarties neatnaujinimo ar laikino sustabdymo, ne ilgiau kaip šešis mėnesius; mokėjimas gali būti pratęstas dar šešiems mėnesiams, jei tam tikrame laivyne yra įgyvendinamas Komisijos patvirtintas pertvarkymo planas;

20.3. laikinai žvejybos veiklą nutraukus dėl išteklių, kuriems gresia išeikvojimas, atkūrimo plano įgyvendinimo, ne ilgiau kaip metus ir gali būti pratęsta dar metams;

20.4. laikinai žvejybos veiklą nutraukus dėl tam tikros žvejybos įrangos ar metodų naudojimo apribojimų, ne ilgiau kaip šešis mėnesius.

XI. PARAIŠKOS PILDYMAS IR TEIKIMAS

21. Paraiška susideda iš bendrosios (A) dalies, kurios forma patvirtinta Lietuvos Respublikos finansų ministro 2004 m. sausio 28 d. įsakymu Nr. 1K-033 „Dėl Lietuvos 2004–2006 m. bendrojo programavimo dokumento (BPD) priemonių ir projektų, finansuojamų įgyvendinant šias priemones, administravimo ir finansavimo taisyklių patvirtinimo“ (Žin., 2004, Nr. 19-599; 2004, Nr. 93-3421), ir specialiosios (B) dalies, kurios forma patvirtinta Lietuvos Respublikos žemės ūkio ministro 2004 m. gegužės 31 d. įsakymu Nr. 3D-329 „Dėl projekto specialiųjų paraiškų „B“ dalių paramai pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto žuvininkystės priemones gauti formų patvirtinimo“ (Žin., 2004, Nr. 94-3448). Paraiškos formos skelbiamos Agentūros interneto tinklalapyje www.nma.lt. Pareiškėjai turėtų įsitikinti, kad jų paraiška yra visiškai sukomplektuota, sutikrindami ją su paraiškos B dalyje pridedama priedų lentele.

22. Pareiškėjai paraiškas pildo lietuvių kalba. Ne lietuvių kalba užpildytos paraiškos nepriimamos.

23. Paraiška turi būti užpildoma kruopščiai ir kuo aiškiau, siekiant palengvinti vertinimą. Turi būti pateikiama išsami informacija, ypač apie tai, kaip projektas padės pasiekti tikslus, kokia bus jo nauda.

24. Paraiška ir jos priedai turi būti pateikti spausdintine forma (surinkti kompiuteriu). Ranka užpildytos paraiškos bus nepriimamos. Prie paraiškos turi būti pateikta ir elektroninė paraiškos versija (įrašyta į kompiuterinę laikmeną).

25. Prie užpildytos nustatytos formos paraiškos būtina pridėti šiuos dokumentus (pateikiamas originalas ir kopija arba notaro patvirtintas nuorašas):

25.1. pagal veiklos sritį „Kompensacijos už laikiną žvejybinės veiklos nutraukimą“:

25.1.1. juridinio asmens registravimo pažymėjimą ir steigimo dokumentus, t. y. įstatus, steigimo sandorį, arba, įstatymų nustatytais atvejais, bendruosius nuostatus bei kitus dokumentus, kuriuos įstatams prilygina Lietuvos Respublikos civilinis kodeksas;

25.1.2. laivo nuosavybės teisės liudijimą;

25.1.3. laivo įregistravimo Lietuvos Respublikos jūrų laivų registre liudijimą arba laivo bilietą;

25.1.4. laivo įtraukimo į žvejybos laivų rejestrą liudijimą;

25.1.5. žvejybos laivo savininko pasirašytą dokumentą, paaiškinantį, kokiomis aplinkybėmis laivo žvejybinė veikla buvo laikinai nutraukta;

25.1.6. Žuvininkystės departamento prie Lietuvos Respublikos žemės ūkio ministerijos pažymą apie atitiktį 1999 m. gruodžio 17 d. Tarybos reglamento (EB) Nr. 2792/1999 reikalavimams kompensacijai už laikiną žvejybinės veiklos nutraukimą gauti;

25.1.7. nuostolius, patirtus laikinai nutraukus žvejybinę veiklą, patvirtininančius dokumentus. Turi būti nurodyti ir atlyginimai, išmokėti žvejams laikotarpiu, kai žvejybinė veikla buvo nutraukta;

25.1.8. finansinės (audituotas, jei pagal Lietuvos Respublikos įstatymus pareiškėjui privalomas auditas) atskaitomybės dokumentus (balansas, pelno/nuostolio ataskaita ir pinigų srautų ataskaita) už praėjusius ir ataskaitinius metus;

25.1.9. Valstybinės mokesčių inspekcijos pažymą apie mokestinių įsipareigojimų įvykdymą. Pažyma turi būti išduota ne anksčiau kaip prieš mėnesį iki paraiškos pateikimo;

25.1.10. Valstybinio socialinio draudimo fondo valdybos pažymą apie atsiskaitymą fondui;

25.1.11. pažyma turi būti išduota ne anksčiau kaip prieš mėnesį iki paraiškos pateikimo;

25.1.12. PVM deklaracijas už ataskaitinius metus (jei pareiškėjas – PVM mokėtojas);

25.1.13. atsakingos institucijos pažyma apie laive naudojamus žvejybos įrankius2 Pažymą išduoda Žuvininkystės departamentas prie Lietuvos Respublikos žemės ūkio ministerijos. (jei veikla laikinai buvo nutraukta dėl tam tikros žvejybos įrangos ar metodų naudojimo apribojimų);

25.1.14. pasirašytą pasižadėjimą, kad pareiškėjas nesiekia gauti tokios kompensacijos iš kitų nacionalinių programų ir ES fondų;

25.2. pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“:

25.2.1. asmens tapatybę patvirtinančius dokumentus;

25.2.2. Vlastybinio socialinio draudimo pažymėjimą;

25.2.3. dokumentus (darbo sutartį arba pažymą iš įmonės, kurioje dirbo), patvirtinančius, kad žvejys dirbo ir kiek dirbo laive, kuris bus atiduotas į metalo laužą;

25.2.4. pasirašytą pasižadėjimą, kad pareiškėjas nesiekia kompensacijos iš kitų nacionalinių programų ir ES fondų;

25.2.5. pasirašytą pasižadėjimą, kad metus nuo paramos sutarties pasirašymo dienos nedirbs žveju.

26. Pareiškėjas gali pateikti kitus papildomus dokumentus, kurie, jo manymu, gali būti svarbūs vertinant projektą.

27. Iškilus specifiniams su projekto vykdymu ar pareiškėjo veikla susijusiems klausimams, gali būti paprašyta papildomų dokumentų. Pareiškėjai pateikia notariškai patvirtintus dokumentų nuorašus (išskyrus paraiškos formą bei verslo planą) arba dokumentų kopijas ir jas liudijančius originalus.

28. Paraiškas paramai iš ES struktūrinių fondų gauti kartu su reikalaujamais priedais iš pareiškėjų priima ir registruoja Agentūros Kontrolės departamento teritoriniai skyriai pagal pareiškėjų registracijos vietą tokiais adresais:

Teritorinis skyrius	Adresas	Telefonas
Alytaus skyrius	Tvirtovės g. 1 / Naujoji g. 2, LT-63233 Alytus	(8 315) 7 00 54 (8 315) 7 00 59
Kauno skyrius	Donelaičio g. 33, LT-44240 Kaunas	(8 37) 20 00 04 (8 37) 32 11 54
Klaipėdos skyrius	Taikos pr. 28, LT-91220 Klaipėda	(8 46) 41 55 50 (8 46) 41 55 30
Marijampolės skyrius	Vytauto g. 19, LT-68300 Marijampolė	(8 343) 9 15 06 (8 343) 9 13 63
Panevėžio skyrius	Anykščių g. 4, LT-35171 Panevėžys	(8 45) 50 57 28 (8 45) 50 57 13
Šiaulių skyrius	Dvaro g. 78, LT-76298 Šiauliai	(8 41) 52 49 62 (8 41) 52 45 43
Tauragės skyrius	Prezidento g. 7, LT-72258 Tauragė	(8 446) 5 42 62 (8 446) 5 42 35
Telšių skyrius	Respublikos g. 32, LT-87340 Telšiai	(8 444) 5 61 27 (8 444) 5 61 26
Utenos skyrius	Basanavičiaus g. 126, LT-28214 Utena	(8 389) 5 47 61 (8 389) 6 91 92
Vilniaus skyrius	Liauksmino g. 5, LT-01101 Vilnius	(8 5) 231 31 71 (8 5) 231 31 70

29. Paraiškos turi būti įteiktos asmeniškai ar per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatytos paraiškos bus atmestos.

30. Turi būti pateikiamas vienas originalus paraiškos (paraiškos forma, biudžeto lapai ir kartu pridedami dokumentai) egzempliorius, ant kurio aiškiai nurodoma ORIGINALAS, 2 kopijos, ant kiekvienos nurodant KOPIJA, ir paraiškos versija kompiuterinėje laikmenoje „Word“ formatu.

31. Pareiškėjas privalo pasirašyti kiekvieną paraiškos ir jos priedų kopijos lapą. Tai darydamas pareiškėjas prisiima atsakomybę už paraiškos kopijos ir originalo duomenų atitikimą.

32. Paraiškos originalo ir kopijų turinys turi būti tas pats, įskaitant visus priedus. Jeigu duomenys, pateikti paraiškos originale, prieštarauja duomenims, pateiktiems paraiškos elektroninėje versijoje, Agentūra vadovaujasi pareiškėjo pasirašytu paraiškos originalu.

33. Paraiškos registruojamos Paraiškų registravimo žurnale, nurodant gavimo datą, pareiškėjo vardą, pavardę ar įmonės pavadinimą, pareiškėjo adresą, paraiškos pateikimo būdą ir paraišką užregistravusio darbuotojo duomenis. Paraiškos gavimas patvirtinamas pristačiusio asmens parašu.

XII. KVIETIMAS TEIKTI PARAIŠKAS

34. Kvietimą teikti paraiškas skelbia Agentūra pagal paraiškų pagal Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto priemones surinkimo tvarkaraštį, patvirtintą Lietuvos Respublikos žemės ūkio ministro 2004 m. liepos 15 d. įsakymu Nr. 3D-416 (Žin., 2004, Nr. 113-4248). Kvietimas skelbiamas „Valstybės žinių“ priede „Informaciniai pranešimai“ ir viename iš nacionalinių dienraščių bei interneto tinklalapiuose („Valstybės žinių“ – www.valstybes-zinios.lt, Žemės ūkio ministerijos – www.zum.lt ir Agentūros – www.nma.lt).

35. Kvietimas gali būti skelbiamas ir kituose leidiniuose, internete bei kitais būdais.

36. Paraiškos, pateiktos po tvarkaraštyje nustatyto termino, atmetamos.

XIII. INFORMACIJOS TEIKIMAS

37. Iki paraiškos pateikimo pretendentai į paramą gali teirautis informacijos ir paaiškinimų:

37.1. telefonais, nurodytais Agentūros interneto svetainėje www.nma.lt „Ryšių su visuomene skyrius“;

37.2. faksu (8 5) 239 13 76;

37.3. elektroniniu paštu adresu info@nma.lt.

38. Klausiant faksu ar elektroniniu paštu turi būti pateikiama aiški nuoroda į šias Gaires (ar kvietimo teikti paraiškas numerį ir pavadinimą), klausiančiojo vardas ir pavardė arba organizacijos pavadinimas ir telefonas.

39. Atsakymai į klausimus, kurie gali būti aktualūs daugeliui potencialių pareiškėjų, skelbiami Agentūros tinklalapyje www.nma.lt, skiltyje „Klausimai“.

40. Informacija apie paraiškos vertinimo eigą (vertinimo tarpinius rezultatus bei paraišką vertinančius asmenis) neteikiama.

41. Agentūrai užregistravus paraišką, pareiškėjas negali teikti papildomos informacijos, jei jos nereikalauja Agentūra. Į papildomą informaciją, kurią pareiškėjas pateikia savo iniciatyva, paraiškos vertinimo ir atrankos metu neatsižvelgiama.

42. Jei po paraiškos pateikimo susiklostė tam tikros aplinkybės, susijusios su pareiškėju ar numatytu projektu, iš esmės keičiančios projekto įgyvendinimo galimybes, pareiškėjas gali raštu atšaukti pateiktą paraišką. Pareiškėjas turi teisę pateikti naują paraišką kitu paraiškų surinkimo etapu.

XIV. PARAIŠKOS VERTINIMAS IR ATRANKA

43. Užregistruota paraiška vertinama Agentūroje pagal jos patvirtintą ir su Žemės ūkio ministerija suderintą vidinę paraiškų vertinimo tvarką.

44. Paraiškų vertinimo procesas susideda iš dviejų etapų:

44.1. administracinės atitikties vertinimo, kurio metu patikrinama, ar paraiška yra visiškai sukomplektuota, tai yra, ar pateikti visi prašomi dokumentai bei reikiama informacija;

44.2. tinkamumo vertinimo, kurio metu nustatoma, ar projektas yra tinkamas suteikti paramą iš ES struktūrinių fondų.

XV. ADMINISTRACINĖS ATITIKTIES VERTINIMAS

45. Užregistravus paraišką, pirmiausia patikrinama paraiškos administracinė atitiktis. Nustatoma, ar paraiška tinkamai užpildyta, ar pateikti visi nurodyti dokumentai.

46. Atliekant administracinį tikrinimą pildoma patikros lentelė (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Tikrinimo elementai	Taip	Ne	Netaikoma
1.	Paraiška ir kartu pridedami dokumentai, gauti iki galutinio paraiškų pateikimo termino
2.	Paraiška visiškai užpildyta, atitinka paraiškos formą ir yra pasirašyta pareiškėjo
3.	Pateiktas vienas originalas, dvi kopijos ir paraiškos versija kompiuterinėje laikmenoje
4.	Pateikta paraiška surinkta kompiuteriu (išspausdinta) ir pateikta lietuvių kalba
5.	Pateiktoje paraiškoje nurodytas dokumentų ir lapų skaičius atitinka faktiškai pateiktus
pagal veiklos sritį „Kompensacijos už laikiną žvejybinės veiklos nutraukimą“:
6.	Pateiktas juridinio asmens registravimo pažymėjimas ir steigimo dokumentai (įstatai, steigimo sandoris, arba įstatymų nustatytais atvejais bendrieji nuostatai bei kiti dokumentai, kuriuos įstatams prilygina Lietuvos Respublikos civilinis kodeksas
7.	Pateiktas laivo nuosavybės teisės liudijimas
8.	Pateiktas laivo įregistravimo Lietuvos Respublikos jūrų laivų registre liudijimas arba laivo bilietas
9.	Pateiktas laivo įtraukimo į žvejybos laivų rejestrą liudijimas
10.	Pateiktas žvejybos laivo savininko pasirašytas dokumentas, paaiškinantis, kokiomis aplinkybėmis laivo žvejybinė veikla buvo laikinai nutraukta
11.	Pateikta Žuvininkystės departamento prie Lietuvos Respublikos žemės ūkio ministerijos pažyma apie atitiktį 1999 m. gruodžio 17 d. Tarybos reglamento (EB) Nr. 2792/1999, nustatančio išsamias Bendrijos struktūrinės paramos žuvininkystės sektoriui taisykles ir tvarką, reikalavimams kompensacijai už laikiną žvejybinės veiklos nutraukimą gauti
12.	Pateikta atsakingos institucijos pažyma apie laive naudojamus žvejybos įrankius (jei veikla laikinai buvo nutraukta dėl tam tikros žvejybos įrangos ar metodų naudojimo apribojimų)
13.	Pateikiamas pareiškėjo pasirašytas pasižadėjimas, kad jis nesiekia gauti kompensacijos iš kitų nacionalinių programų ir ES fondų
14.	Pateikti nuostolius (įskaitant ir išmokėtus atlyginimus žvejams laikotarpiu, kai žvejybinė veikla buvo nutraukta), patirtus laikinai nutraukus žvejybinę veiklą, patvirtinančius dokumentus
15.	Pateikti finansinės (audituotas, jei pagal Lietuvos Respublikos įstatymus pareiškėjui privalomas auditas) atskaitomybės dokumentai (balansas, pelno/nuostolio ataskaita ir pinigų srautų ataskaita) už praėjusius ir ataskaitinius metus
16.	Pateikta Valstybinės mokesčių inspekcijos pažyma apie mokestinių įsipareigojimų įvykdymą. Pažyma turi būti išduota ne anksčiau kaip prieš mėnesį iki paraiškos pateikimo
17.	Pateikta Valstybinio socialinio draudimo fondo valdybos pažyma apie atsiskaitymą fondui. Pažyma turi būti išduota ne anksčiau kaip prieš mėnesį iki paraiškos pateikimo
18.	Pateiktos PVM deklaracijas už ataskaitinius metus (jei pareiškėjas – PVM mokėtojas)
Pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“:
19.	Pateikti asmens tapatybę patvirtinantys dokumentai
20.	Pateiktas Valstybinio socialinio draudimo pažymėjimas
21.	Pateikti dokumentai (darbo sutartis arba pažyma iš įmonės, kurioje dirbo), patvirtinantys, kad žvejys dirbo ir kiek dirbo laive, kuris bus atiduotas į metalo laužą
22.	Pateiktas pareiškėjo pasirašytas pasižadėjimas, kad metus nuo paramos sutarties pasirašymo nedirbs žveju
23.	Pateiktas pareiškėjo pasirašytas pasižadėjimas, kad jis nesiekia gauti kompensacijos iš kitų nacionalinių programų ir ES fondų
VERTINTOJO PASTABOS. (Kokios informacijos ar dokumentų trūksta)

47. Jei atlikus paraiškos administracinės atitikties vertinimą nustatoma, kad ji tinkama vertinti toliau, Agentūra pareiškėjui siunčia pranešimą apie paraiškos užregistravimą ir jai suteiktą unikalų identifikavimo numerį.

48. Įvertinus administracinę atitiktį, atliekama tinkamai įformintų paraiškų patikra vietoje.

49. Jeigu atlikus administracinės atitikties vertinimą administracinės atitikties lentelėje pažymimas bent vienas atsakymas „ne“ ir nustatoma, kad pateikti ne visi reikiami dokumentai, pareiškėjui siunčiamas pranešimas apie paraiškos užregistravimą ir jai suteiktą unikalų identifikavimo numerį. Kartu nurodomi nustatyti trūkumai, jiems pašalinti suteikiamas 10 darbo dienų terminas nuo pranešimo įteikimo. Atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Pranešimas laikomas įteiktu praėjus 2 darbo dienoms po jo išsiuntimo registruotu paštu. Per pranešime nustatytą laiką nepristačius reikiamų dokumentų ar nepateikus trūkstamos informacijos, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas.

XVI. TINKAMUMO VERTINIMAS

50. Po administracinės atitikties įvertinimo, tinkamai įformintos paraiškos kartu su priedais siunčiamos į Agentūrą tolesniam vertinimui.

51. Paraiškas nagrinėja ir vertina Agentūros darbuotojai, esant reikalui vertinimui gali būti pasamdyti nepriklausomi vertintojai.

52. Paraiškos tinkamumo vertinimo metu nustatoma, ar projektas tinkamas gauti paramą iš ES struktūrinių fondų. Vertinimą atlieka bent du Agentūros Kaimo plėtros programų departamento Projektų vertinimo skyriaus darbuotojai.

53. Ar paraiška atitinka tinkamumo kriterijus, tikrinama pildant tinkamumo vertinimo lentelę (pateikiama pavyzdinė šios lentelės forma):

Paraiškos pristatymo data: Paraiškos Nr.: Paraišką priėmė:	Pareiškėjo pavadinimas:
Taip	Ne	Netaikoma
1.	Pareiškėjo vertinimas ir projekto veiklos tinkamumas finansuoti
1.1.	Ar projekto veikla atitinka BPD priemonės remiamas bei kvietime teikti paraiškas nurodytas veiklos sritis
1.2.	Ar paraišką pateikta subjekto, įvardyto galimu pareiškėju šių Gairių 10-11 punktuose
2.	Specifiniai tinkamumo kriterijai, taikytini projektams, siekiantiems gauti paramą pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“
2.1.	Ar išmokų gavėjas dirbo ne mažiau kaip dvylika mėnesių, per pastaruosius dvejus metus, žveju laive, kuris buvo atiduotas į metalo laužą
2.2.	Ar pareiškėjas įsipareigoja po sutarties pasirašymo su Agentūra metus nedirbti žveju
2.3.	Ar neprašo paramos pagal daugiau kaip vieną iš šių veiklos sričių: „Žvejybos laivų atidavimas į metalo laužą“, „Kompensacijos žvejams, netekusiems darbo žvejybos laive dėl jo atidavimo į metalo laužą“
3.	Specifiniai tinkamumo kriterijai, taikytini projektams, siekiantiems gauti paramą pagal veiklos sritį „Kompensacijos už laikiną žvejybinės veiklos nutraukimą“
Ar žvejybos veikla laikinai nutraukta dėl biologinių veiksnių, arba dėl žvejybos sutarties neatnaujinimo ar sustabdymo, arba dėl išteklių, kuriems gresia išeikvojimas, atkūrimo plano įgyvendinimo, arba dėl tam tikros žvejybos įrangos ar metodų naudojimo apribojimų
4.	Projekto atitiktis bendrojo finansavimo reikalavimams
Prašoma suma neviršija nustatyto maksimalaus dydžio
VERTINTOJO PASTABOS:

54. Po paraiškos tinkamumo įvertinimo, pripažinus ją tinkama paramai gauti, atliekamas projekto techninis, finansinis ir ekonominis vertinimas.

55. Agentūra gali pareiškėjo prašyti pateikti papildomų dokumentų, jei jų reikia paraiškai įvertinti. Vertinimo metu gali būti atliekama patikra projekto įgyvendinimo vietoje. Jeigu pareiškėjas per 10 darbo dienų prašomos informacijos nepateikia, paraiška atmetama. Apie priimtą sprendimą atmesti paraišką Agentūra raštu informuoja pareiškėją per 5 darbo dienas. Pranešimas laikomas įteiktu praėjus 2 darbo dienoms po jo išsiuntimo registruotu paštu.

XVII. PARAIŠKŲ TVIRTINIMAS IR PARAMOS SUTARČIŲ SUDARYMAS

56. Agentūra, įvertinusi paraiškas, parengia paraiškų vertinimo ataskaitą – medžiagą, kurią sudaro išnagrinėtų paraiškų vertinimo protokolas, taip pat paraiškų skirtingų vertinimo etapų lentelių (administracinės atitikties ir tinkamumo vertinimas) kopijos, ir teikia Projektų atrankos komitetui (toliau – Komitetas). Išnagrinėtų paraiškų vertinimo protokole pateikiama Komitetui teikiamų paraiškų vertinimo suvestinė, prašomos paramos suma, kvietimui teikti paraiškas skirta pinigų suma bei skirstytina likusi dar nepanaudota pinigų.

57. Komitetas svarsto, kuriuos projektus finansuoti pagal Agentūros pateiktą vertinimo ataskaitą bei kitą informaciją, susijusią su pateiktais atrankai projektais, ir priima rekomendacinio pobūdžio sprendimą dėl finansuotinų projektų, taip pat dėl Europos Sąjungos struktūrinių fondų lėšų bei nacionalinio bendrojo finansavimo dydžių. Komitetas išklauso socialinių-ekonominių partnerių nuomonę, kuri yra rekomendacinio pobūdžio. Komiteto posėdžiai protokoluojami. Priimdamas sprendimus Komitetas siekia bendro susitarimo. Jei tokio sutarimo pasiekti nepavyksta, sprendimai priimami balsuojant paprasta balsų dauguma.

58. Komiteto posėdžiuose dalyvauja Finansų ministerijos ir kitų institucijų, kurių kompetencijai priskiriami svarstomi projektai, atstovai.

59. Sprendimą dėl projekto finansavimo priima Žemės ūkio ministerija pagal Komiteto rekomendacijas. Galutinis sprendimas dėl paramos skyrimo įteisinamas Lietuvos Respublikos žemės ūkio ministro įsakymu arba jo įgalioto atstovo potvarkiu. Pareiškėjas apie sprendimą skirti ar neskirti paramą informuojamas ne vėliau kaip per tris mėnesius nuo paskutinės paraiškų surinkimo dienos. Jei vertinant projektą iškilo aplinkybių, dėl kurių vertinimas užtruko, pareiškėjui informacija apie sprendimą išsiunčiama vėliau tiek, kiek buvo pratęstas projekto vertinimo laikas.

60. Gavusi Žemės ūkio ministerijos sprendimą dėl projektų finansavimo, Agentūra apie tai informuoja pareiškėjus ir sudaro su jais sutartis, kurios parengtos pagal Paramos teikimo projektams, įgyvendinamiems pagal 2004–2006 metų bendrojo programavimo dokumento priemones, pavyzdinę sutartį, patvirtintą Lietuvos Respublikos finansų ministro 2004 m. sausio 28 d. įsakymu Nr. 1K-033 (Lietuvos Respublikos žemės ūkio ministro 2004 m. liepos 16 d. įsakymas Nr. 3D-436 „Dėl paramos teikimo projektams, pagal kuriuos įgyvendinamos Lietuvos 2004–2006 metų bendrojo programavimo dokumento Kaimo plėtros ir žuvininkystės prioriteto kaimo plėtros priemonės, pavyzdinės sutarties, mokėjimo prašymo, mokėjimo prašymo tikrinimo ir tvirtinimo lapo, projekto įgyvendinimo ataskaitos formų patvirtinimo“). Paramos sutarties forma pateikiama Agentūros interneto tinklalapyje: www.nma.lt. Su pareiškėjais, kurių projektams nuspręsta skirti paramą, Agentūra sudaro paramos sutartis per 10 darbo dienų nuo informacijos (pareiškėjas informuojamas registruotu laišku) apie sprendimą skirti projektui paramą pateikimo pareiškėjui. Jei paramos sutarties turinys yra derinamas (sutarties derinimas būtinas, jei Paramos gavėjas pageidauja keisti mokėjimo prašymų pateikimo terminus, pakeisti banką bei sąskaitos numerį ir pan. arba Paramos gavėjas iki sutarties pasirašymo Agentūrai privalo pateikti papildomus duomenis ar dokumentus), paramos sutarties pasirašymo terminas gali būti ilgesnis.

61. Jei nuspręsta projekto neremti, Agentūra pareiškėjui siunčia argumentuotą pranešimą per 10 darbo dienų nuo Žemės ūkio ministerijos sprendimo gavimo.

62. Informacija apie priimtus sprendimus skelbiama Agentūros ir Žemės ūkio ministerijos interneto svetainėse.

63. Žemės ūkio ministerija gali įgalioti Agentūrą sudaryti su pareiškėjais dvišales paramos teikimo sutartis dėl tų projektų, kurie yra rekomenduoti Projektų atrankos komiteto ir kurių finansavimas patvirtintas Žemės ūkio ministerijos sprendimu. Tokiu atveju Žemės ūkio ministerija turi informuoti Finansų ministeriją, kokiu teisiniu pagrindu, kokiam laikui ir dėl kokios sumos suteikiami įgaliojimai.

XVIII. SKUNDŲ NAGRINĖJIMAS

64. Pareiškėjas turi teisę apskųsti Agentūros, Žemės ūkio ministerijos ir Finansų ministerijos sprendimus.

65. Agentūros sprendimą atmesti paraišką pareiškėjas gali apskųsti Žemės ūkio ministerijai raštu per 10 darbo dienų po to, kai jam registruotu laišku buvo išsiųstas pranešimas apie atmetimą. Šį skundą Žemės ūkio ministerija privalo išnagrinėti per 20 darbo dienų nuo jo gavimo.

66. Žemės ūkio ministerijos sprendimą neskirti paramos projektui pareiškėjas gali apskųsti Finansų ministerijai per 10 darbo dienų po to, kai jam registruotu laišku buvo išsiųstas pranešimas. Šį skundą Finansų ministerija privalo išnagrinėti per 20 darbo dienų nuo jo gavimo.

67. Dėl Agentūros, Žemės ūkio ministerijos ir Finansų ministerijos sprendimų pareiškėjas gali kreiptis į teismą Lietuvos Respublikos įstatymų nustatyta tvarka.

68. Atmestos paraiškos ir jų priedai saugomi Agentūros archyve mažiausiai dvejus metus nuo sprendimo atmesti paraišką priėmimo dienos.

XIX. PARAMOS MOKĖJIMO BŪDAS

69. Pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“ pareiškėjams išmokama kompensacija:

69.1. žvejai, netekę darbo žvejybos laive dėl jo atidavimo į metalo laužą, dėl kompensacijos skyrimo gali teikti paraišką tik tuomet, kai laivas buvo atiduotas į metalo laužą;

69.2. priėmus teigiamą sprendimą dėl kompensacijos pareiškėjui skyrimo, projekto vykdytojas pateikia mokėjimo prašymą Agentūrai;

69.3. pirmuoju mokėjimo prašymu žvejys gali prašyti 6 tūkst. Lt;

69.4. antrąjį mokėjimo prašymą išmokėti 6 tūkst. Lt žvejas gali pateikti ne anksčiau kaip po šešių mėnesių sutarties su Agentūra pasirašymo, kartu pristatydamas Valstybinio socialinio draudimo pažymėjimą bei pažymą apie draudžiamąsias pajamas draudimo laikotarpiui ir socialinio draudimo pensijai iš Valstybinio socialinio draudimo fondo valdybos teritorinio skyriaus;

69.5. galutinį kompensacijos mokėjimo prašymą 5 tūkst. Lt žvejas pateikia ne anksčiau kaip po dvylikos mėnesių po sutarties su Agentūra pasirašymo, kartu pristatydamas Valstybinio socialinio draudimo pažymėjimą bei pažymą apie draudžiamąsias pajamas draudimo laikotarpiui ir socialinio draudimo pensijai iš Valstybinio socialinio draudimo fondo valdybos teritorinio skyriaus.

70. Agentūra per ne ilgesnį laikotarpį kaip 30 kalendorinių dienų nuo mokėjimo prašymų bylų užregistravimo Agentūros Finansų ir apskaitos departamento Mokėjimo prašymų skyriuje nustato tinkamumą gauti prašomą kompensaciją ir teikia Žemės ūkio ministerijai mokėjimo paraišką.

71. Žemės ūkio ministerija tikrina ir tvirtina mokėjimo paraišką, jos pagrindu rengia ir teikia mokėjimo paraišką valstybės iždui apmokėti. Valstybės iždas perveda paramos sumą pareiškėjui.

72. Projekto vykdytojas gali pateikti iki trijų mokėjimo prašymų.

73. Projekto vykdytojas paramos lėšoms privalo atsidaryti atskirą sąskaitą banke.

74. Pagal veiklos sritį „Kompensacija už laikiną žvejybinės veiklos nutraukimą“ išmokama kompensacija:

74.1. priėmus teigiamą sprendimą skirti pareiškėjui kompensaciją projekto vykdytojas per mėnesį nuo sutarties pasirašymo pateikia mokėjimo prašymą Agentūrai, nurodydamas prašomos kompensacijos sumą, bei pateikia nuostolius, patirtus laikinai nutraukus žvejybinę veiklą, patvirtininančius dokumentus, kartu nurodant žvejams išmokėtus atlyginimus laikotarpiu, kai žvejybinė veikla buvo nutraukta;

74.2. kompensacijos suma apskaičiuojama atsižvelgiant į laikino žvejybinės veiklos nutraukimo metu patirtus nuostolius, tarp jų ir į išmokėtus atlyginimus žvejams laikotarpiu, kai žvejybinė veikla buvo nutraukta;

74.3. išmokant kompensaciją turi būti atsižvelgiama į Gairių 20 punkte nurodytus terminus.

75. Agentūra per ne ilgesnį laikotarpį kaip 30 kalendorinių dienų nuo mokėjimo prašymų bylų užregistravimo Agentūros Finansų ir apskaitos departamento Mokėjimo prašymų skyriuje nustato tinkamumą gauti prašomą kompensaciją ir teikia Žemės ūkio ministerijai mokėjimo paraišką.

76. Žemės ūkio ministerija tikrina ir tvirtina mokėjimo paraišką, jos pagrindu rengia ir teikia mokėjimo paraišką valstybės iždui apmokėti. Valstybės iždas perveda paramos sumą pareiškėjui.

77. Projekto vykdytojas paramos lėšoms privalo atsidaryti atskirą sąskaitą banke.

XX. MOKĖJIMO PRAŠYMO PATEIKIMAS

78. Projekto vykdytojas pagal veiklos sritį „Kompensacijos žvejams, netekusiems darbo žvejybos laive dėl jo atidavimo į metalo laužą“ po sutarties pasirašymo per mėnesį pateikia pirmąjį nustatytos formos mokėjimo prašymą, kurių, remiantis Paramos sutartimi, turės būti pateikta iš viso trys, ir reikiamus dokumentus.

79. Projekto vykdytojas pagal veiklos sritį „Kompensacija už laikiną žvejybinės veiklos nutraukimą“ pasirašęs paramos sutartį per mėnesį pateikia mokėjimo prašymą Agentūrai. Kartu su mokėjimo prašymu turi būti pateikiami dokumentai, patvirtinantys per veiklos nutraukimo laikotarpį patirtus nuostolius ir jų mastą.

80. Mokėjimo prašymo forma bus patvirtinta Lietuvos Respublikos žemės ūkio ministro įsakymu ir pateikta Agentūros interneto tinklalapyje www.nma.lt. Joje išvardyti reikiami pridėti dokumentai. Projekto vykdytojas turi įsitikinti, kad prie mokėjimo prašymo pridėti visi reikiami dokumentai.

81. Mokėjimo prašymus paramai iš ES struktūrinių fondų gauti kartu su reikalaujamais priedais iš projekto vykdytojų priima ir registruoja Agentūros Kontrolės departamento teritoriniai skyriai šių Gairių 28 punkte nurodytais adresais pagal projekto vykdytojo registracijos vietą.

82. Mokėjimo prašymai turi būti įteikti asmeniškai arba per įgaliotą asmenį. Kitais būdais (pvz., faksu arba elektroniniu paštu) arba kitais adresais pristatyti mokėjimo prašymai atmetami. Projekto vykdytojas turi pateikti vieną mokėjimo prašymo (ir pridedamų dokumentų) originalą, ant kurio aiškiai nurodoma ORIGINALAS, ir 2 kopijas, ant kiekvienos nurodant KOPIJA.

83. Kiekvienas mokėjimo prašymo ir pridedamų dokumentų kopijos lapas turi būti pasirašytas projekto vykdytojo. Pasirašydamas kiekvieną mokėjimo prašymo ir jo pridedamų dokumentų kopijos lapą, projekto vykdytojas prisiima atsakomybę už mokėjimo prašymo kopijos ir originalo duomenų atitikimą.

84. Nustatęs dokumentų kopijų tikrumą, Agentūros darbuotojas ant jų pasirašo ir parašą patvirtina antspaudu.

85. Mokėjimo prašymai registruojami Gautų mokėjimo prašymų registracijos žurnale, nurodant gavimo datą, projekto vykdytojo vardą, pavardę ar įmonės pavadinimą, adresą, mokėjimo prašymo pateikimo būdą ir prašymą užregistravusio darbuotojo duomenis. Pateikęs mokėjimo prašymą asmuo registracijos žurnale parašu patvirtina mokėjimo prašymo pateikimo faktą.

XXI. MOKĖJIMO PRAŠYMO PATEIKIMO TERMINAS

86. Mokėjimo prašymo pateikimo terminas nustatomas paramos sutartyje.

87. Jeigu projekto vykdytojas dėl objektyvių priežasčių nori pratęsti mokėjimo prašymo pateikimo terminą, jis iki nustatyto termino pabaigos turi Agentūrai pateikti prašymą dėl termino pratęsimo. Vėliau pateikti prašymai nepriimami ir nesvarstomi. Sprendimą dėl termino pratęsimo priima Agentūra, atsižvelgdama į prašyme išdėstytus argumentus. Priėmus sprendimą atidėti mokėjimo prašymo pateikimo terminą, keičiama paramos sutartis.

88. Mokėjimo prašymą pateikus pavėluotai dėl objektyvių pateisinamų priežasčių, pareiškėjas raštu turi Agentūrai paaiškinti vėlavimo priežastis ir pateikti pateisinamus dokumentus. Kitu atveju mokėjimo prašymas atmetamas.

89. Klausimai dėl mokėjimo prašymo gali būti pateikiami elektroniniu paštu arba faksu: info@nma.lt, fakso Nr.: (8 5) 239 13 76.

XXII. MOKĖJIMO PRAŠYMO TIKRINIMAS, VERTINIMAS IR TVIRTINIMAS

90. Mokėjimo prašymus tikrina ir vertina Agentūros darbuotojai. Jei reikia, gali būti samdomi nepriklausomi vertintojai.

91. Užregistravus mokėjimo prašymą, Agentūros teritoriniame skyriuje vertinama jo administracinė atitiktis: nustatoma, ar pateikti visi reikalingi dokumentai ir užpildoma administracinės atitikties vertinimo lentelė.

92. Jei projekto vykdytojo pateiktas mokėjimo prašymas yra tinkamas toliau vertinti, pareiškėjui apie tai išsiunčiamas pranešimas.

93. Jeigu projekto vykdytojo pateiktas mokėjimo prašymas neteisingai užpildytas, trūksta duomenų, siunčiamas pranešimas, kad mokėjimo prašymas užregistruotas, jam suteiktas unikalus identifikavimo numeris ir nurodomi tikrinimo metu nustatyti trūkumai. Pranešimas laikomas įteiktu praėjus 2 darbo dienoms nuo jo išsiuntimo registruotu paštu. Jiems pašalinti pareiškėjui nustatomas 10 darbo dienų terminas nuo pranešimo įteikimo, tačiau, atsižvelgiant į trūkstamos informacijos ar dokumentų pobūdį, gali būti nustatomas ir ilgesnis terminas. Per nustatytą laiką nepristačius reikiamų dokumentų ar nepatikslinus duomenų, mokėjimo prašymas atmetamas.

93.1. Įvertinus administracinę atitiktį, mokėjimo prašymai kartu su pridedamais dokumentais bei teritorinio skyriaus darbuotojų užpildytais darbo dokumentais siunčiami vertinti į Agentūrą.

94. Mokėjimo prašymą Agentūroje tikrina du Agentūros darbuotojai, iš kurių vienas pildo mokėjimo prašymo tikrinimo ir tvirtinimo lapą. Mokėjimo prašymo tikrinimo ir tvirtinimo lapas, patvirtintas Lietuvos Respublikos žemės ūkio ministro įsakymu, pateikiamas Agentūros interneto tinklalapyje www.nma.lt.

95. Vertinant mokėjimo prašymą nustatoma, kokia suma bus mokama paramos gavėjui. Tarnautojo atliktą vertinimą peržiūri skyriaus vedėjas. Galutinį sprendimą dėl mokėjimo prašymo įvertinimo priima Agentūros Finansų ir apskaitos departamento direktorius.

96. Jei vertinant mokėjimo prašymą kyla neaiškumų, projekto vykdytojo prašoma per 10 darbo dienų pateikti trūkstamą informaciją/dokumentus. Jei per nustatytą laiką projekto vykdytojas neatsako į Agentūros paklausimą ir nepateikia prašomų duomenų, siunčiamas antras paklausimas. Antrą kartą negavus atsakymo per 10 darbo dienų, mokėjimo prašymas vertinamas pagal turimus duomenis. Jei projekto vykdytojas dėl objektyvių priežasčių vėluoja pateikti prašomą informaciją, apie tai turi pranešti raštu. Pranešimas laikomas įteiktu, praėjus 2 darbo dienoms po jo išsiuntimo registruotu paštu.

97. Įvertinus mokėjimo prašymą, priimamas sprendimas:

97.1. atmesti mokėjimo prašymą;

97.2. visiškai apmokėti mokėjimo prašymą;

97.3. pagal veiklos sritį „Kompensacija už laikiną žvejybinės veiklos nutraukimą“ dalinai apmokėti mokėjimo prašyme prašomą paramos sumą.

98. Jei priimtas sprendimas dėl mokėjimo prašymo atmetimo ar dalinio apmokėjimo, per 10 darbo dienų nuo sprendimo priėmimo projekto vykdytojui raštu pranešama, nurodant tokio sprendimo motyvus.

XXIII. DOKUMENTŲ SAUGOJIMAS

99. Visi su BPD įgyvendinimu susiję dokumentai turi būti saugomi mažiausiai 10 metų nuo sutarties pasirašymo dienos.

100. Projekto vykdytojas visų su BPD įgyvendinimu susijusių dokumentų saugojimą organizuoja vadovaudamasis Bendrųjų dokumentų saugojimo terminų rodykle, patvirtinta Archyvų departamento prie Lietuvos Respublikos Vyriausybės 1997 m. rugpjūčio 15 d. įsakymu Nr. 38 (Žin., 1997, Nr. 78-2006).

101. Projekto vykdytojas privalo užtikrinti su BPD įgyvendinimu susijusių dokumentų saugumą ir prieinamumą Finansų ministerijos, Žemės ūkio ministerijos, Valstybės kontrolės, Europos Komisijos ir ES Audito rūmų įgaliotiems atstovams.

102. Projekto vykdytojas privalo saugoti:

102.1. paraiškos ir jos priedų kopijas;

102.2. paraiškos keitimo vertinimo metu dokumentų kopijas;

102.3. sutarties ir visų sutarties pakeitimų originalus;

102.4. kitų susirašinėjimo su Agentūra ir Žemės ūkio ministerija dokumentų kopijas;

102.5. įgyvendintas viešumo priemones įrodančius dokumentus;

102.6. mokejimo prašymo kopiją.

XXIV. VIEŠUMAS

103. Iš ES struktūrinių fondų paramą gaunantis pareiškėjas privalo imtis informavimo ir viešinimo priemonių3 Lietuvos Respublikos finansų ministro 2004 m. birželio 17 d. įsakymas Nr. 1K-233 „Dėl informavimo apie Europos Sąjungos struktūrinių fondų paramą pagal Lietuvos 2004–2006 m. bendrąjį programavimo dokumentą ir suteiktos paramos viešinimo taisyklių patvirtinimo“ (Žin., 2004, Nr. 98-3650). , kad galimi pareiškėjai, tikslinės grupės ir visuomenė daugiau sužinotų apie ES paramą, jos teikiamas galimybes ir rezultatus.

104. Projekto vykdytojas privalo išplatinti bent vieną pranešimą žiniasklaidai bei prisiimti atsakomybę už informavimo ir viešumo priemonių turinį ir užtikrinti jų kokybę.

XXV. GAIRIŲ KEITIMO TVARKA

105. Šios Gairės gali būti keičiamos Lietuvos Respublikos žemės ūkio ministro įsakymu. Pasikeitus šiose Gairėse nurodytiems teisės aktams, tiesiogiai taikomos naujos tų teisės aktų nuostatos.

Pastaba. Šios Gairės bus išleistos atskiru leidiniu, kuriame bus pateiktos paraiškos bendrosios (A) ir specialiosios (B) dalių formos, jų pildymo instrukcijos ir Gairėse nurodyti teisės aktai.

______________

Pakeitimai:

1.

Lietuvos Respublikos žemės ūkio ministerija, Įsakymas

Nr. 3D-636, 2004-12-02, Žin., 2004, Nr. 177-6576 (2004-12-09), i. k. 1042330ISAK003D-636

Dėl žemės ūkio ministro 2004 m. liepos 20 d. įsakymo Nr. 3D-449 "Dėl Gairių pareiškėjams, teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto žuvininkystės priemones patvirtinimo" pakeitimo

2.

Lietuvos Respublikos žemės ūkio ministerija, Įsakymas

Nr. 3D-96, 2005-02-23, Žin., 2005, Nr. 27-871 (2005-02-26), i. k. 1052330ISAK0003D-96

Dėl Gairių pareiškėjams, teikiantiems projektus paramai gauti 2005 metais pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonės "Vandens išteklių apsauga ir plėtra, žuvininkystė, žvejybos uosto įrengimai, žuvų perdirbimas, rinkodara ir žvejyba vidaus vandenyse" veiklos sritį "Žvejybos uosto įrenginių statyba, plėtra ir modernizavimas" patvirtinimo ir žemės ūkio ministro 2004 m. liepos 20 d. įsakymo Nr. 3D-449 "Dėl Gairių pareiškėjams, teikiantiems projektus paramai gauti pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto žuvininkystės priemones patvirtinimo" pakeitimo

3.

Lietuvos Respublikos žemės ūkio ministerija, Įsakymas

Nr. 3D-218, 2005-04-14, Žin., 2005, Nr. 50-1658 (2005-04-19), i. k. 1052330ISAK003D-218

Dėl Gairių pareiškėjams, teikiantiems projektus paramai gauti 2005 metais pagal Lietuvos 2004-2006 metų bendrojo programavimo dokumento (BPD) Kaimo plėtros ir žuvininkystės prioriteto priemonės "Kita veikla (susijusi su žuvininkyste)" veiklos sritį "Kompensacijos žvejams, netekusiems darbo žvejybos laive dėl jo atidavimo į metalo laužą" patvirtinimo